ޕާކިސްތާނުން "ވީރޭ ދި ވެޑިން" މަނާކޮށްފި\nވީރޭ ދި ވެޑިންގެ ތަރިން\nލީޑް ރޯލްގައި ބަތަލާ ކަރީނާ ކަޕޫރާއި ސޯނަމް ކަޕޫރު އަދި ސްވަރާ ބާސްކަރް އާއި ޝިކާ ޓަލްސާނިއާ ފެނިގެންދާ "ވީރޭ ދި ވެޑިން" މާދަމާ ރިލީޒް ކުރާނެ އެވެ.\nޒަމާނީ ހަތަރު އެކުވެރިއެއްގެ ގާތްގުޅުން ފެނިގެންދާ މި ފިލްމު އިންޑިއާގެ އިތުރުން ދުނިޔޭގެ ބައެއް އެހެނިހެން ގައުމުތަކުގައި ވެސް މާދަމާ ދައްކަން ފަށާނެ އެވެ. ކުރިން އަވަށްޓެރި ޕާކިސްތާނުގައި މި ފިލްމު ދައްކާ ގޮތަށް ހަމަޖެހިފައި އޮތް ނަމަވެސް އެ ގައުމުގެ ސެންޓްރަލް ބޯޑް އޮފް ފިލްމު ސެންސާއިން ވަނީ ފިލްމު ދެއްކުން މަނާކޮށްފަ އެވެ.\nރިޕޯޓްތައް ބުނާގޮތުން "ވީރޭ ދި ވެޑިން" ޕާކިސްތާނުގައި ދެއްކުން މަނާކުރީ އެ ފިލްމުގައި ބޭ އަދަބީ ބަހުން މުއާމަލާތް ކޮށްފައިވާތީ އެވެ. ސެންސަރު ބޯޑުގެ ހުރިހާ މެމްބަރުންގެ އިއްތިފާގުން މި ފިލްމު އެ ގައުމުގައި ދެއްކުން މަނާ ކުރުމުން ފިލްމު ދެއްކުމަށް އެދުނު ޑިސްޓްރިބިއުޓަރުން ވެސް ވަނީ އެމީހުންގެ އެޕްލިކޭޝަންތައް އަނބުރާ ގެންގޮސްފަ އެވެ.\n"ވީރޭ ދި ވެޑިން" ގެ ޓްރެއިލާ\nސެންޓްރަލް ބޯޑުން މި ފިލްމު ދެއްކުން މަނާ ކުރިޔަސް، ޕާކިސްތާނުގެ ސިންދް ފިލްމު ސެންސަރުން ވަނީ ފިލްމުގެ ބައެއް މަންޒަރުތައް ކެނޑުމަށްފަހު ދެއްކުމުގެ ހުއްދަދީފަ އެވެ. އަދި ސެންޓްރަލް ބޯޑުގެ ނިންމުމާ އެއްގޮތަށް ޕަންޖާބު ފިލްމު ބޯޑްސްއިން ވެސް ވަނީ އެ ސްޓޭޓުގައި މި ފިލްމު ދެއްކުން މަނާކޮށްފަ އެވެ.\nއިންޑިއާގައި މި ފިލްމަށް ލިބިފައިވަނީ އެޑަލްޓް ސެޓްފިކެޓެވެ.\nޝަޝަންކް ގޯޝް ޑައިރެކްޓްކޮށްފައިވާ މި ފިލްމުގައި ފެނިގެންދާނީ ހަތަރު އެކުވެރިއެއްގެ މެދުގައި އޮންނަ ގާތްގުޅުމެވެ. ކައިވެނީގެ އިތުރުން ދިރިއުޅުމާ މެދު އެމީހުން ދެކޭ ތަފާތު ގޮތްތައް ވެސް ފެނިގެންދާނެ އެވެ.\nމި ފިލްމުގެ ހާއްސަ ސްކްރީނިންއެއް ރޭ ވަނީ ބޮލީވުޑްގެ ތަރިންނަށް ބާއްވާފަ އެވެ. މަޝްހޫރު ތަރިންނާއި ޑައިރެކްޓަރުން އަދި ޕްރޮޑިއުސަރުން ފިލްމަށް ވަނީ ތައުރީފު އޮއްސާލާފަ އެވެ.\nސޯނަމް ކަޕޫރް ޕާކިސްތާން ކަރީނާ ކަޕޫރު\n"ވީރޭ ދި ވެޑިން" 100 ކަރޯޑު ކުލަބަށް


މިއަދު ހަވީރު4އިން ރޭގަނޑު 8 އަށް މާލެސިޓީގައި ވެހިކަލް ދުއްވުން މަނާ | Sandhaanu\nމިއަދު ހަވީރު4އިން ރޭގަނޑު 8 އަށް މާލެސިޓީގައި ވެހިކަލް ދުއްވުން މަނާ\nއަޟްހާ އީދާ ގުޅިގެން މިއަދު ހަވީރު4އިން ރޭގަނޑު 8 އަށް މާލެ ސިޓީގައި މަގުތަކުގައި ވެހިކަލް ދުއްވުން މާލޭ ސިޓީ ކައުންސިލުން މަނާކޮށްފި އެވެ.\nމާލެ ސިޓީ ކައުންސިލުން ބުނީ މިއީ މިއަހަރުގެ ބޮޑުއީދުގައި މާލެ ސިޓީގެ ރައްޔިތުންނަށް އުފާވެރި ވަގުތުކޮޅެއް ހޯދާދިނުމުގެ މަގްސަދުގައި މާލެ ސިޓީގެ މާލެ ހުޅުމާލެ އަދި ވިލިމާލޭގައި ފައިމަގުގައި ހިނގާ ވަގުތުކޮޅެއް ހަމަޖައްސައި ދިނުމަށްޓަކައި ނިންމި ނިންމުމެއްކަމަށެވެ.\nއެގޮތުން މިއަދު ހަވީރު 4:00 ން 8:00 މާލެ ސިޓީގެ މާލެ، ހުޅުމާލޭގެ މަގުތަކުގައި ފައިމަގުގައި ހިނގާއުޅޭ ގޮތައް ހަމަޖެއްސުމަށް ނިންމާފައިވާކަމަށް ސިޓީ ކައުންސިލުން ބުނެއެވެ.\nސިޓީ ކައުންސިލުން ބުނީ މިވަގުތުތަކުގައި އެއްގަމު އުޅަނދު ދުއްވުން މަނާ ކޮށްފައިވީ ނަމަވެސް ވަކި ހާއްސަ ހުއްދައެއް ބައެއް އުޅަނދުތަކަށް އެގަޑީގައި އޮންނާނެކަމަށެވެ. އެ އުޅަނދު ތަކަކީ:\nޙާއްސަ އެހީއަށް ބޭނުންވާ މީހުން ދުއްވުމަށް ޙާއްސަ ކުރެވިފައިވާ ސައިކަލް\nޕަބްލިކް ޓްރާންސްޕޯރޓްގެ ގޮތުގައި ދެމުންދާ ބަހުގެ ޚިދުމަތް\nއަދި މިކަން މިގޮތަށް ނިންމާފައިވަނީ ފުލުހުންނާއި ރައްޔިތުންނާ މަޝްވަރާކުރުމަށްފަހު ކަމަށް ކައުންސިލުން ބުނެއެވެ.


Messi ge hat-trick in Argentina quarter ah | Mihaaru\nމެސީ ހެޓްރިކް ހަދައި އާޖެންޓީނާ ކުއާޓާ އަށް ގެންގޮސްދީފި\n11 ޖޫން 2016 - 11:122comments\nޗިކާގޯ، ޔުނައިޓެޑް ސްޓޭޓްސް (ޖޫން 11) - ދެ ވަނަ ހާފުގައި ކުޅެން އަރައި 18 މިނެޓުގެ ތެރޭ ލިއޮނަލް މެސީ ހެދި ހެޓްރިކާ އެކު ޕެނަމާ 5-0 އިން ބަލިކޮށް އާޖެންޓީނާ ކޮޕަ އެމެރިކާގެ ކުއާޓާ ފައިނަލުން ޖާގަ ހޯދައިފި އެވެ.\nއާޖެންޓީނާ ގްރޫޕް ޑީ އިން ކުއާޓާ ފައިނަލަށް ދިޔައީ ހަ ޕޮއިންޓާ އެކު އެވެ. ކުއާޓާގެ ޖާގައަކަށް ދެން ވާދަކުރަނީ ތިން ޕޮއިންޓާ އެކު ލަނޑުގެ ތަފާތުން ދެ ވަނައިގައި އޮތް ޗިލީ އާއި ތިން ޕޮއިންޓާ އެކު ތިން ވަނައިގައި އޮތް ޕެނަމާ އެވެ. ރޭ ޗިލީ އަތުން 2-1 އިން ބަލިވި ބޮލީވިއާ ވަނީ މުބާރާތުން ކަޓައިފަ އެވެ.\nރޭގެ މެޗުގެ ފުރަތަމަ ހާފު ނިމުނުއިރު އާޖެންޓީނާ ކުރީގައި އޮތީ 1-0 އިންނެވެ. މި ލަނޑު ހަތް ވަނަ މިނެޓުގައި ޖެހީ ނިކޮލަސް އޮޓަމެންޑީ އެވެ. ފުރަތަމަ ހާފުގެ 31 ވަނަ މިނެޓުގައި ޕެނަމާގެ އަނިމަލް ގޮޑޯއީ އަށް ރަތްކާޑު ދެއްކުމުން އެ ޓީމުން މެޗުގެ ބޮޑުބައި ފުރިހަމަ ކުރީ އެކަކު މަދުކޮށެވެ.\nދެ ވަނަ ހާފުގައި، 61 ވަނަ މިނެޓުގައި މެސީ ކުޅެން އެރުމާ އެކު މަންޒަރު ބަދަލުވި އެވެ. އޭނާ ހެޓްރިކް ހެދީ 67، 78 އަދި 87 ވަނަ މިނެޓުގައި ޖެހި ލަނޑުތަކާ އެކު އެވެ. ދެ ވަނަ ލަނޑު ހިލޭ ޖެހުމަކުން ކާމިޔާބުކުރިއިރު ތިން ވަނަ ލަނޑު ޖެހީ ޕެނަމާ ޑިފެންޑަރުން ކައިރިން ނައްޓާލުމަށް ފަހު އޭރިއާ ތެރެއިންނެވެ. އާޖެންޓީނާގެ ފަހު ލަނޑު ފަހު ހާފުގައި ޖެހީ ސާޖިއޯ އަގުއޭރޯ އެވެ.\n"ކުޅެން ފެށުމާ އެކު ބުރަކަށްޓަށް ކޮންމެވެސް ވަރަކަށް ތަދުވާން ފެށި. އެކަމަކު ފަހުން ރަނގަޅުވި،" އަނިޔާއަކަށް ފަހު ފިޓްވަމުން އަންނަ މެސީ ބުންޏެވެ.\nދެކުނު އެމެރިކާގެ ގައުމުތަކުގެ މެދުގައި 1916 ވަނަ އަހަރުން ފެށިގެން ބާއްވަމުން އަންނަ ކޮޕަ އެމެރިކާ މުބާރާތުގެ މި ފަހަރުގެ އެޑިޝަނަކީ އެ މުބާރާތަށް 100 އަހަރު ފުރުން ފާހަގަކުރަން ބާއްވާ ހާއްސަ މުބާރާތެކެވެ. މި ފަހަރުގެ މުބާރާތުގައި ދެކުނު އެމެރިކާ ގައުމުތަކުގެ އިތުރުން އުތުރު އަދި މެދުތެރޭ އެމެރިކާގެ ގައުމުތައް ވެސް ވަނީ ބައިވެރިވެފަ އެވެ.\nއިތުރު ލިޔުންތައް އާޖެންޓީނާ ފުޓްބޯޅަ ޓީމް ލިއޮނަލް މެސީ ކޮޕާ އެމެރިކާ ކޮޕާ އެމެރިކާ 2016\nތިން އަހަރު، ތިން ފައިނަލް، މެސީ އަށް ނާކާމިޔާބު!\nމެސީ އާއި އަގުއޭރޯ ސްކޮޑަށް، އިކާޑީ އާއި ހިގުއައިން ބާކީވެއްޖެ\nމެސީ ރެކޯޑް ލަނޑާ އެކު އާޖެންޓީނާ ސެމީ އަށް\n"ދަ ލާސްޓް ޝޯ" ގެ ކާސްޓަށް ވަރުދާން\n21 hours ago 39\n14 hours ago 9\nއަނބިމީހާގެ ބަނޑު "ކަފާލުމުން" ދަރިފުޅު މަރުވެއްޖެ


ވީމޭ މަ ކައިރީގާ (4) – Esfiya – Dhivehi Vaahaka Site\nވީމޭ މަ ކައިރީގާ (4)\n- by Ninnu - 42- September 15, 2018\nތިރިއަށް ބަލަހައްޓައިގެން އިން ރުހާނީ ސިހުނީ ދޮރުގައި މީހަކު ޓަކި ދިން އަޑު އިވުމުންނެވެ. ކޮޓަރިއަށް ވަދެގެން އައި ޝަރޫނާ އައިސް ރުހާނީގެ ބޮލުގައި ފިރުމާލުމުން ރުހާނީ ހިންދިރުވާލިއެވެ. ކިތަންމެ ބުނަން ބޭނުންވި ނަމަވެސް އޭނާއަށް ނުބުނެވޭނެކަން އޭނާ ދަނެއެވެ. ރުހާނީ ކައިރީގައި ކޮލަށް ހުރި ޝަރޫނާ އެއްވެސް އެއްޗެކޭއެއް ނުބުނެއެވެ. ރުހާނީގެ ލޮލުން ހޯސްލާފައި ކަރުނަ ފައިބައިބަން ފެށީ މަންމަގެ އެ އަމަލުންނެވެ. ރުހާނީ ނުބުނި ކަމުގައި ވިޔަސް މަންމައަށް އެނގޭކަން އަންގާ ދިނުމުން އުފާވިއެވެ. ނަމަވެސް އެހިތުގައި މަންމައަށް ދެވުނު މަޤާމު އިހުނަށްވުރެ ބޮޑުވިއެވެ.\nހެނދުނު ހޭލެވުނު އިރުގައި އާރާ އެހެން ދުވަސްދުވަހެކޭ އެއްގޮތަށް ތެދުވެގެން އަޑު ލައްވަނީއެވެ. އާރާ ނަގައި އުރުގައި ޖަހާލައިގެން ނިކުތް ރުހާނީ އެންމެ ފުރަތަމަ ވަދެލީ އޭޏާގެ ކޮޓަރިއާއި ޖެހިގެން ހަދާފައިވާ ލައިބްރަރީއަށެވެ. އެތަނަކީ މުނި ގެއިންވެސް އޭނާ އެންމެ ގަޔާވާ ތަނެވެ. އެހެން ދުވަސް ދުވަހަށްވުރެ ގޭތެރޭގައި އަޑު މަޑު ވުމުން ރުހާނީ ތިރިއަށް ދިޔައީ ވެގެން އުޅޭ ގޮތެއް ބަލާލުމުގެ ބޭނުމުގައެވެ. ތިރިއަށް ފައިބައިގެން ދިޔަ ރުހާނީގެ ލޯ ބޮޑުވީ ގޭތެރޭގައި ޖީބަށް އަތް ޖަހާލައިގެން ހުރި އައްރާދު ފެނުމުންނެވެ. ރުހާނީ ބޯ ހޫރުވާލީ ވާން އުޅޭ ގޮތް އެނގުނީމައެވެ. އެންމެންގެ ފަހަތުން ކުއްޖާ އުރުގައި ޖަހާލައިގެން ހުރި ރުހާނީ އައިސް ރައްޔާންގެ އަތުގައި ހިފާލަމުން ވީ ކިހިނެއް ތޯ އަހާލިއެވެ. ނަމަވެސް ދޭނެ ޖަވާބެއް ރައްޔާނަކަށް ނޭނގުނެވެ.\nރުހާނީއާއި ދިމާލަށް ބަލާލި އައްރާދު ހުރީ އެއްވެސް އިހުސާސެއްގެ ކުލަވެސް އޭނާގެ މޫނަށް ނުގެނެހެވެ. ހީވާނީ ދެންމެދެންމެ އައިސް ރުހާނީ އެތަނުން ނެރެފާނެހެނެވެ. އައްރާދުގެ ފަހަތުން ނިކުތް ޔަލާ ފެނުމުން ރުހާނީގެ ހީއަކީ ކުން ހީއެއް ކަަމަށް އޭނާއަށް ޔަޤީންވެއްޖެއެވެ. އައްރާދުގެ ކައިރީގައި ހުއްޓިލަމުން ޔަލާ ރުހާނީއަށް ބަލާލަމުން ދެން ބަލާލީ އާރާއަށެވެ. ވަގުތުން ޔަލާގެ މޫނުން ރުޅި ވެރިކަން ފާޅުވިއެވެ.\n“ހައު ޑެއަރ ޔޫ..؟” ޔަލާގެ ތުއި އަޑުން އެހެން ބުނެފައި ކުރިއަށް އަޅާލި ފިޔަވަޅާއެކު އައްރާދު އޭނާގެ އަތުގައި ހިފަހައްޓާލިއެވެ.\n“ކޮބާ ރާދު މިހާރު އައުމުގެ މާނައަކީ؟ ރާދުއާއި ބެހޭ މީހެއް މިގެއަކު ނުހުންނާނެ..” ރިޔާޒު ނުުރުހުން ފާޅު ކުރަމުން ބުނެލިއެވެ. އޭނާ ދެން ބަލާލީ ކުރިމަތީގައި ހުރި ޔަލާއަށެވެ.\n“އަދި މިތަނަށް މިއަންހެނާ ގެންނާކަށްވެސް ނުޖެހޭނެ..” ރިޔާޒު ރުޅި ކޮންޓްރޯލް ކުރަމުން ބުނެލިއެވެ.\n“މިތަނަށް އަންނަން ޖެހުނީ ރޫހީ ދެއްކި”\n“ރުހާނީ..” އައްރާދު ދެއްކި ވާހަކައިގެ ކުރި މަރާލަމުން ރުހާނީ ބުނެލިއެވެ. ރުހާނީ އެބުނީ ކީކޭކަން އެނދުނު އައްރާދުގެ ނިތަށް ރޫގިނަވެގެން ދިޔައެވެ.\n“ރުހާނީއާއި ކުރިން ދުވަހު ވާހަަކަ ނުދެއްކުނީމަ..” އައްރާދު ބަލަން ހުރީ ސީދާ ރުހާނީގެ މޫނަށެވެ. ދެން ބަލާލީ ކުޑަކުޑަ އާރާގެ މޫނަށެވެ. އާރާ އޭރުގައި އައްރާދަށް އަތް ދިއްކުރަނީއެވެ. އެކުޑަ އަޑުން އުރާލާށޭ ބުނާފަދަ ގޮތަކަށް އަތް ތަޅުވަމުން އަޑުލައްވަނީއެވެ.\n“އެންޑް ތިކުއްޖާގެ ޑީ.ނެން.އޭވެސް އަހަރުމެން ހަނދަން ބޭނުން.. ރާދްގެ ކުއްޖެއް ވިއްޔާ އަހަރުމެން ގޮވައިގެން ދާނީ މެރީ ކޮއްގެން…” ޔަލާ ތުއި ވެލާފައި އެހެން ބުނުމުން އެތަނުގައި ތިބި އެންމެންގެ ލޭކެކުނު ފަދައެވެ.\n“ޑި.ނެން.އޭ އެއްވެސް ނުހަދާނަން ކުއްޖާއެއްވެސް ނުދޭނަން.” ރައްޔާން ކުރިއަށް ޖެހިލަމުން ބުނެލިއެވެ. ނަމަވެސް ރުހާނީ ރައްޔާންގެ އަތުގައި ހިފާލަމުން ބޯހޫރުވާލިއެވެ.\n“އައްރާދު ބޭނުންވީ ވަރިވާކަށްނު.. ކޯޓަށް ފޯމުލާ.. އަހަރެން ދާނަން.. އައްރާދު ބުނީމެއްނު އައްރާދުގެ ކުއްޖެއް ނުހުންނާނޭ.. ސޯ ޑ÷ޯންޓް ވޮރީ..” ރުހާނީ އެހެން ބުނެފައި މައްޗަށް ދާން ހިނގައި ގަނެއްޖެއެވެ. އެންމެ ފަހަރަކުވެސް ފަހަތަށް ބަލައެއް ނުލައެވެ.\n“ޔެސް… އަހަރެން މިހާރުވެސް ޤަބޫލެއް ނުކުރަން ތީ އަހަރެންގެ ދަރިއެއް ކަމަކަށް..” ރުހާނީއަށް އަޑު އިވޭވަރަށް އެހެން ބުނެލި އައްރާދުގެ އަޑުގައިވި ރުޅިވެރުކަން ރުހާނީއަށް ރަނގަޅަށް ދޭހަވިއެވެ. ފަޔަށް މަޑު ޖެހުމެއް އައި ނަމަވެސް ރުހާނީ ފަހަތަކަށް ނުބެލިއެވެ. އަމިއްލަ ފިރިމީހާ އެހެން އަންހެނަކު ގޮވައިގެން އުޅޭތަން ދެކެން ހިތްހަމަ ޖެހޭނެ އަންހެނެއް މިއުޑު ދަށުގައެއް ނުހުންނާނެއެވެ. ރުހާނީއަށްވެސް ވީ އެވަރެވެ.\nއެތައް އިރަކު ކޮޓަރީގައި ހުރުމަށްފަހު ރުހާނީ ނިކުމެލީ އެންމެން އޮފީހަށް ދާހައި އިރުންނެވެ. އެއްވެސް މީހަކާއި ކުރިމަތިލާކަށް އޭނާ ބޭނުމެއް ނުވެއެވެ. އެއްވެސް މީހަކާއި އެރޭގެ ވާހަކަތައް ހިއްސާ ކުރާކަށްވެސް އޭނާ ބޭނުމެއް ނުވެއެވެ. ހަޤީޤަތް ދެނެ ވޮޑިގެންވަނީ ހަމައެކަނި މާތް ﷲ އާއި އޭނާއެވެ.\nކޮންމެ ދުވަހަކުހެން ނިދާހޭލާއިރު ބޮލުގައި ކުޑަ ރިހުމެއް ހުރުމުން ރުހާނީ އެނދުގައި މަޑުކޮއްލިއެވެ. އައްރާދުވެސް ގެއަށް ނާންނާނެކަން އެނގޭތީ ފޯނު ނަގައި ބަލާލީ އަދިވެސް އައްރާދުގެ ކުންހީ ދުރުވާތީއެވެ. އޭނާ އައްރާދުއަށް ވިސްނައިދޭނެ ގޮތެއް ނުފެނުނެވެ. އެނދުގައި އެހެން އޮވެ އޮވެފައި އެންމެ ފަހުން ތެދުގެން ފާހާނާއަށް ވަދެއްޖެއެވެ. ދަތް އުނގުޅަން ބުރުހުގައި ބޭސް ޖެހިއިރު އޭގެން ނުބައިވަސް ދުވަން ފެށުމުން ނޭފަތާއި ދުރު ކޮއްލަމުން އަނގައަށް ލައިފިއެވެ. އިރުކޮޅަކު ދަތް އުނގުޅައިލި ތަނާހެން ހޮނޑު ލަވައި ގަނެއްޖެއެވެ. ކެތްތެރިކަން ކޮޅުން ލުމުން އެންމެ ފަހުން އަނގަ ދޮވެލަން އަނގައަށް ފެންފޮދެއް ލައިފިއެވެ. ހަމައެއާއެކު ހޮޑުވެސް ލެވިއްޖެއެވެ.\nއަނގަމަތީގައި ފެންފޮދެއް ހާކާލަމުން އޭނާ ފޯނު ހުޅުވާލާފައި ފްލޯ ކިޔާ އެޕެއް ހޯދާލިއެވެ. އޭގައިވާ ޑޭޓްތަކޔން އެންމެ ފަހުން ޕީރިއަޑްވޮ ޑޭޓްވެސް ބަލާލިއެވެ. އަވަސް ވަމުން ދިޔަ ނޭވަޔާއެކު އަނެއްކާވެސް ރުހާނީ އެޑޭޓަށް ބަލާލިއެވެ. މީގެ ތިންމަސް ކުރިންނެވެ. ފާހާނައިން ނިކުތުމަށްފަހު އޭނާ ކިރު ތައްޓެއް ބޮއެގެން ނިކުތީ ހޮސްޕިޓަލަށް ދާށެވެ. އެއީ މިވަގުތު އޭޏާ ކުރުން އެންމެ ރަނގަޅު ކަމެވެ. އެއްވެސް ޔަޤީން ނުވަނީށް އައްރާދު ކައިރީގައި ބުނުން ރަނގަޅު ނުވާނެކަން އޭނާއަށް އެނގެއެވެ.\nޑިއުޓީ ނިންމާފައި އައިސް އައްރާދު އެނދުގައި ޖައްސާލީ އައްރާދަށް ހޭލެވުނީ އޭނާގައި ކަނދުރާގައި ރުހާނީ ބޮސްދޭތީއެވެ. ލޯ ހުޅުވާލަމުން އޭނާ ރުހާނީގެ މޫނަށް ބަލައިލިއެވެ. ނަމަވެސް ރުހާނީއެއް ނޫނެވެ. ޔަލާއެވެ. ޔަލާ ދުރަށް ލެވޭވަރަށް ވުރެ ބޮޑަށް މަސްތުކަން އެސިކުނޑިއަށްވަނީ ވެރިވެފައެވެ. ޔަލާގެ އިސްތަށިގަނޑުގައި ހިފައި އެއްފަރާތް ކޮއްލަމުން އައްރާދުގެ ތުންފަތް ޔަލާގެ ކަނދުރާގައ ޖައްސާލައިފިއެވެ. އަދި ޔަލާ ލައިގެން ހުރި ޓީޝާޓް އޭނާގެ ގަޔާ ވަކިކޮއްލިއެވެ. ޔަލާގެ އުނަގަނޑުގައި އަތް އަޅުވާލަމުން ގެނެސް އޭނާގެ ގައި މައްޗަށް ލަމުން ހިނިތުންވެލީ ޔަލާގެ ހިނިތުންވުން ފެނިފައެވެ.\nއަތުގައޮ އޮތް ޕްރެގްނެންސީ ކިޓަށް ބަލަމުން އުފަލުން ގެއަށް ވަން ރުހާނީ އެއްފަހަރުވެސް މިވާން އުޅެނީ ކިހިނެއް ކަމެއް ނޭނގުނެވެ. ދޮންބެ ދައްތައާއިއެކު ގެއިން ޓެސްޓް ކޮއްގެން އައި ނަމަވެސް އޭނާ އަދި ހޮސްޕިޓަލަކަށް ނުދެއެވެ. ކޮތަރީގެ ދޮރާއި ހަމައިން އިވިގެން ދިޔަ އަޑުން ރުހާނީގެ ފައިދަށުން ބިންގަނޑު ދެމިގަތް ފަދައެވެ. ކުޑަކޮށް ހުޅުވިފައިވާ ދޮރުން ފެނުނު މަންޒަރުން ރުހާނީ މެޔަށް ފިނިވެގެން ދިޔައެވެ. ކުއްލިއަކަށ މޫނުން ހުރިހާ ލެޔެއް ހުސްވުމުން ވާހައު ހުދު އެމޫނު ވެއްޖެއެވެ. ގެއަށް އަންނަމުން ދޮންބެއަށް ގުޅާފައި ހޮސްޕިޓަލަށް ގެންދަން އަންނާށޭ ބުނިކަމުގެ ކަމުގެ ހަނދާންވެސް މިހާރު އޭނާގެ ނެތެވެ. ދޮރުގައި އަތް އަޅުވާލުމަށްފަހު ތަންކޮޅެއް ބޮޑަށް ދޮރު ހުޅުވާލިއެވެ. ޔަޤީން ނުކުރެވިގެން އުޅޭފަދަ ގޮތަކަށް ޔަލާގެ ހަށިގަޏޑުގައި އަތް ހާކަމުން ދިޔަ އައްރާދށް ބަލާލިއެވެ.\n“ރާދު..” ކިރިޔާ އަޑު ނިކުންނަ ވަރަށް އެހެން ބުނި ނަމަވެސް އެއަޑު އައްރާދަށް އިވިއްޖެއެވެ. ވަގުތުން ޔަލާގެ ގައިން ދޫކޮއްލާފައި ކޮޅަށް ތެދުވެއްޖެއެވެ.\n“ކަލޭ… ޔޫ ރުއިންޑް މައި ލައިފް..” އެއްވެސް ދިރުމެއްނެތް ރުހާނީގެ މޫނަށް ބަލާލަމުން އައްރާދު ބުނެލިއެވެ. ހަށިގަނޑަށް ވެރިވެފައިވާ މަސްތުކަމާއެކު އޭނާއަށް ބޮޑަށް އާދެވުނީ ރުޅިއެވެ. ޔަލާ އޭނާގެ ޓީޝާޓާއި ޖީންސް ނަގައިން އަވަހަށް ބޭރަށް ނިކުމެއްޖެއެވެ. ހީވީ އޭނާ ބޭނުންވީ ކަންތައް ވީ ހެންނެވެ. އެއްޗެކޭ ބުނަން ބޭނުންވި ނަމަވެސް އޭނާއަކަށް ނުބުނެވުނެވެ. މަޑުއާހެއް ނިކުތް ނަމަވެސް ލޮލަކުން ކަރުނައެއް ނައެވެ.\n“ކަލޭވެސް އުޅުނު ގޮތެއްނު މީ.. ދެން ކޯއްޗެއް ތި ބަލަނީ…” ރުހާނީގެ މޫނުގައި އަތް ދަމާލާފައި ޖަހާލަމުން ބުނެލިއެވެ. އެކަމަށް ތައްޔާރު ނުވެހުރި ރުހާނީ ސިހުނު ވަރުން އަތުގައި އޮތް ކިޓް ބުރައިގެން ގޮސް ޖެހުނީ އައްރާދުގެ ފައި ބުޑުގައެވެ. އޭގެއަށް ބަލާލި އައްރާދުގެ ކުޑަ ހިނދުކޮޅަކަށް މަޑުޖެހިލިއެވެ. ގުދުވެލާފައި އެނަގަމުން އޭނާ ބަލާލީ ރުހާނީގެ މޫނަށެވެ.\n“އިޒް އިޓް ހިޒް…” ކުރިއަށް ވުރެ ބޮޑަށް ރުޅިއައި އައްރާދު އައިސް ރުހާނީގެ ކޮލުގައި ހިފާ ފިތާލަމުން ބުނެލިއެވެ.\n“އަހަރެން ކަލޭ އާއެކު އެންމެ ދެތިން ފަހަރު އުޅުނީ… އިޒް އިޓް ހިޒް..” ކުރިއަށްވުރެ ބޮޑަށް ރުހާނީގެ ކޮލަށް ފިތާލަމުން ބުނެލިއެވެ. އެތަދަށް ކެއްނުވި ރުހާނީއަށް މިފަހަރު ރޮވިއްޖެއެވެ.\n“ރާދު..” ހުޅިވިފައިވާ ބޭރު ދޮރުން ވަދެގެން އައި ރައްޔާނަށް އެމަންޒަރު ފެނުމުން ވަގުތުން އައިސް އައްރާދުގެ އަތް ރުހާނީގެ މޫނުން ނައްޓުވާލިއެވެ.\n“ގެޓް ދެޓް ސްލަޓް އައުޓް އޮފް މައި ހައުސް…” ހާޅޭއްލަވައިގަތް އައްރާދުގެ ލޮލުން ކުޑަ ހިނދުކޮޅަކަށް ނަމަވެސް ކަރުނައިގެ ހިލުމެއް ވިހެން ރުހާނީއަށް ހީވިއެވެ،\nފޮހެވޭނޭ ބާއޭ… 20\nV nice mi part vx. But lill kuru vy. Next part dhigukohladhehchey. All the best. ♥♥♥\nMaasha allah…..v v v v v rythi mi part vx….whn next\nThat means radhu aslu loabi very dhw roohy dheke…\nMi vaa goiy kiyaala dhy faanantha pls\nVarah cofusevey eba\nIm havingabig headache\nlivee dear kurin aee dhe aharu kureege kanthah thah. mee eh aharu kureege kanthah thah. kureege kanthah thah ves adhi annaane but in the right place. hint dheefa hunnaane. misaalakah. arraadh mi lart ga roohy ey bunyma ruhsany bune ehnu ruhaany ey.egothah. thafseel annaane ekam within the story not at once 🤗😊\nroohy aa kairi vaahaka ehves nei. dhen prag v kihiney\nguys story that part will come like another memory of raadh and ruhy. this is alsoamemory. its from one year back.\nMi vahakaige hurihaa parts ehga vess varah mistakes gina..\nHaadhisa v nice…\nGenesdhey goii vess reethi..\nMistakes massala akee..\nv v v v v masha allah……..


"Atrangi Re" gai Akshay, Sara adhi Dhanush | Mihaaru\n"އަތުރަންގީ ރޭ" ގައި އަކްޝޭ ކުމާރާއި ސާރާ އަލީ ޚާނާއި ދަނޫޝް\n01 ފެބުރުއަރީ 2020 - 10:26\nމީގެ ދެ އަހަރު ކުރިން "ޒީރޯ" ގެނެސްދިން ޑައިރެކްޓަރު އާނަންދު އެލް ރާއީގެ އާ ފިލްމުގެ ކާސްޓް ނަމާ އެކު އިއުލާންކޮށްފި އެވެ.\nކުރިން ވެސް މީޑީއާތަކުން ރިޕޯޓްކޮށްފައިވާ ގޮތަށް މީގެ ކާސްޓުންނަކީ ސާރާ އަލީ ޚާނާއި ދަނޫޝް އާއި އަކްޝޭ ކުމާރެވެ. އަކްޝޭ މި ފިލްމުގައި ފެންނާނީ އެކްސްޓެންޓް ކެމިއޯއަކުންނެވެ.\nއިންޑިއާގެ ދެކުނުގެ ފިލްމު އިންޑަސްޓްރީގެ މަޝްހޫރު އެކްޓަރު ދަނޫޝް (ކޮލަވަރީ ޑީ) އަކީ މީގެ ކުރިން ވެސް ހިންދީ ފިލްމުތަކެއް ކުޅެފައިވާ އެކްޓަރެކެވެ.\nރަޖްނީކާންތުގެ ދަނބިދަރިފުޅު ކުޅުނު ހިންދީ ފިލްމުތަކުގެ ތެރޭގައި ސޯނަމް ކަޕޫރާ އެކު، އާނަންދު 2013 ގައި ގެނެސްދިން "ރާންޖަނާ" އާއި އާރް ބަލްކީ އަމީތާބް ބައްޗަނާ އެކު 2015 ގައި ގެނެސްދިން "ޝަމީތާބް" ހިމެނެ އެވެ.\nއަކްޝޭ އާއި ސާރާ އާއި ދަނޫޝް ހިމަނައިގެން ގެނެސްދޭ ފިލްމުގެ ނަމަކީ "އަތުރަންގީ ރޭ" އެވެ. އަރަމުން އަންނަ ޒުވާން ބަތަލާ ސާރާއާ އެކު ފިލްމެއް ކުޅެން އަކްޝޭ އަށް ލިބިގެން ދިޔަ އިރު، ސާރާގެ ބައްޕަ ސައިފް އަލީ ޚާނާ އެކު ވެސް އަކްޝޭ ފިލްމުތަކެއް ކުޅެފައިވެ އެވެ. އޭގެ ތެރޭގައި "ތޫ ކިލާޅީ މޭ އަނާޅީ"، "ޔޭ ދިއްލަގީ" އަދި "ތަޝަން" ހިމެނެ އެވެ.\n"އަތުރަންގީ ރޭ" ގެ ޝޫޓިން އަންނަ މާޗް މަހުގެ 1 ގައި ފަށަން ތާވަލުކޮށްފައިވާ އިރު، ފިލްމުގެ ސްކްރީންޕްލޭ ލިޔެފައި ވަނީ ހިމާންޝޫ ޝަރުމާ އެވެ.\nއަންނަ އަހަރުގެ ފެބުރްއަރީ މަހުގެ 14 ގައި ސިނަމާތަކަށް ގެންނަން ނިންމާފައިވާ ފިލްމުގެ މިއުޒިކް ތައްޔާރުކޮށް ދެނީ އޮސްކާ އެވޯޑް ހޯދާފައިވާ އޭއާރް ރަހުމާނެވެ.\n"އަތުރަންގީ ރޭ" ގައި އަކްޝޭގެ ރޯލް ކުރެއް ނުވާނެ


Sarukaaruge siyaasathuthah hinganee MDP ge thasavvaraa eh gothah kamah dhannavan dhathi: Hassan Latheef | Mihaaru\nސަރުކާރުން ތަންފީޒުކުރަނީ އެމްޑީޕީގެ މެނިފެސްޓޯ ކަމާ ދޭތެރޭ ހަސަން ސުވާލު އުފައްދަވައިފި\nއެމްޑީޕީގެ ޗެއާޕާސަން ހަސަން ލަތީފް: އޭނާ ވިދާޅުވަނީ ކޯލިޝަނަކުން ވެރިކަން ކުރާ ރިޔާސީ ނިޒާމް ކަމުނުދާ ކަމަށް. --ފޮޓޯ/މިހާރު\n22 ނޮވެމްބަރ 2020 - 13:18\nސަރުކާރުގެ ސިޔާސަތުތައް ހިނގަނީ އެމްޑީޕީގެ ތަސައްވަރާ އެއްގޮތަށް ކަމަށް ވިދާޅުވާން ދަތި ކަމަށް އެ ޕާޓީގެ ޗެއާޕާސަން އަދި ހެންވޭރު ހުޅަނގު ދާއިރާގެ މެމްބަރު ހަސަން ލަތީފް ރޭ ވިދާޅުވެއްޖެ އެވެ.\nދައުލަތުގެ މީޑިއާ، ދިވެހިރާއްޖޭގެ އަޑުގެ "އަހާށޭ ބުނާނަން" ޕްރޮގްރާމްގައި ހަސަން ވިދާޅުވީ 2008 ގައި އެމްޑީޕީން ވެރިކަމަށް އައީ ކޯލިޝަނަކުން ކަމަށާއި އެކަމަކު އޭރު އޮތީ ކޯލިޝަންގެ މެނިފެސްޓޯއެއް ނޫން ކަމަށެވެ. އެ މެނިފެސްޓޯ އެކުލަވާލީ ރަށްރަށަށް އެމްޑީޕީން ދަތުރުކޮށް ރައްޔިތުން ގާތުން އަހައި އޮޅުންފިލުވައިގެން ހާސިލްކުރަން ބޭނުންވާ އަމާޒަށް ކަމަށް ހަސަން ވިދާޅުވި އެވެ.\n"އެހެން ޕާޓީއެއް ނެތީކީއެއް ނޫން. އޭރު ވެސް އޮތް ކޯލިޝަން ޕާޓީތައް ސަރުކާރުގެ ތެރޭގައި، ޖުމްހޫރީ ޕާޓީ ވެސް އޮތް. އެކަމަކު މެނިފެސްޓޯ އަކީ އިއްތިހާދު ޕާޓީގެ ލޯގޯ މަތީގައި ޖަހާފައި އޮތް އެމްޑީޕީގެ މެނިފެސްޓޯއެއް،" ހަސަން ވިދާޅުވި އެވެ.\n"މިހާރު އަޅުގަނޑަށް ތަފާތުވެގެން މިއުޅޭ ކަމަކީ ވަރަށް ގިނަ ބޭފުޅުންނަށް، ޚާއްސަކޮށް ސަރުކާރުގެ ވަރަށް ގިނަ ބޭފުޅުން ގަބޫލުފުޅު ކުރައްވަން ބޭނުންފުޅު ވަނީ ކޯލިޝަން ސަރުކާރެކޭ، އެހެންވީމަ ކޯލިޝަން މެނިފެސްޓޯއެކޭ އޮންނަންވާނީ. އެ އަޅުގަނޑަށް ވަރަށް ދަތި، ޚާއްސަކޮށް އެމްޑީޕީގެ ޗެއާޕާސަންގެ ހައިސިއްޔަތުން އެއްޗެއް ދަންނަވާ ކަމަށް ވަންޏާ،" ކޯލިޝަންގެ މައި ޕާޓީގެ ޗެއާޕާސަން ވިދާޅުވި އެވެ.\nއޭނާ ވިދާޅުވި ގޮތުގައި އޭގެ މާނަ އަކީ މި ވެރިކަން ގެނައުމަށް އެހެން ޕާޓީތަކުން ރަށްރަށަށް ދަތުރުކޮށް ރައްޔިތުންނާ ބައްދަލުކޮށް ކަންކަން އޮޅުންފިނުފިލުވާ ކަމަށް ދެކުމެއް ވެސް ނޫނެވެ. އަދި ކޯލިޝަން ޕާޓީތަކަށް ނިސްބަތްވެވަޑައިގަންނަވާ ވަޒީރުން މަގާމުތަކުގައި ދެމި ތިއްބެވުމަކީ ވެސް މައްސަލައެއް ނޫން ކަމަށް ހަސަން ވިދާޅުވި އެވެ.\nހަސަން ދެކެވަޑައިގަންނަވާ ގޮތުގައި އެމްޑީޕީގެ ސިޔާސަތުތަކާ އެއްގޮތަށް، ކަންކަން ތަންފީޒުވެ ވައުދުތައް ފުއްދެން ޖެހެ އެވެ. ދެން ވިދާޅުވީ، ކޯލިޝަން ޕާޓީތަކުން ވެރިކަން ކުރަމުން އަންނަ މި ރިޔާސީ ނިޒާމް ރަނގަޅު ނޫން ކަމަށެވެ.\nއެމްޑީޕީގެ ތެރޭގައި ރައީސް އިބްރާހިމް މުހައްމަދު ސޯލިހްގެ ފެކްޝަނަކާއި ރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ ފެކްޝަނެއް އޮންނަ ކަމުގެ އަޑުތަކާ ގުޅިގެން ކުރި ސުވާލަށް ޖަވާބު ދެއްވަމުން ވިދާޅުވީ އެކި ކަންކަމުގައި ހިޔާލުތަފާތުވުންތަކެއް ހުރެދާނެ ކަމަށާއި އެކަމަކު ފެކްޝަން ހުރި ކަމަކަށް ގަބޫލު ނުކުރައްވާ ކަމަށެވެ.\nއޭނާ ވިދާޅުވި ގޮތުގައި ރައީސް އިބްރާހިމް މުހައްމަދު ސޯލިހާއި ނަޝީދަކީ ހިޔާލުތަފާތުވުންތަކާ ހެދި އެކުގައި މަސައްކަތް ނުކުރެއްވޭ އަދި ޕާޓީގެ މުހިއްމު އަސާސްތައް ދޫކޮށްލައްވާނެ ދެ ބޭފުޅުންނެއް ނޫނެވެ.\nފައްޔާޒުގެ އިތުބާރު ނެތް ކަމުގެ ވޯޓާ ގުޅުވައި އެހި ސުވާލުތަކަށް ޖަވާބު ދެއްވަމުން ހަސަން ވިދާޅުވީ އެ ވޯޓު އެމްޑީޕީގެ ތެރޭގައި ހިނގައިގަތް ސަބަބު އަދިވެސް ދެމި އެބަ އޮތް ކަމަށާއި އެ ވޯޓު ހިނގައިގަތީ ހަމައެކަނި ފައްޔާޒް ކުރެއްވި ކަމަކުން ނޫން ކަމަށެވެ. އެކަމަކު ސީދާ ކޮން ސަބަބެއްކަން ވިދާޅެއް ނުވެ އެވެ.\n"އޭގެ ސަބަބުތައް އެބަހުރޭ، އަޅުގަނޑު ހިތުން އެއީކީ ނިމިގެން ދިޔަ ކަމެއް ކަމަކަށް އަޅުގަނޑެއް ނުދެކެން އިނގޭތޯ. މި ދަންނަވާ ވާހަކަ އަކީ ފައްޔާޒުގެ އިތުބާރު ނެތް ކަމުގެ މައްސަލަ އެއީކީ ކޮންމެހެން ވަކި ކަމަކާ ދިމާވެގެން އައި ކަމެއް ވެސް ނޫނޭ. އެންމެ ކަމަކާ ދިމާވެގެން ހުއްޓިފައި އޮތް ކަމެއް ވެސް ނޫނޭ. އަދި ހުއްޓުނު ކަމަކަށް އަޅުގަނޑު ގަބޫލު ނުކުރަން ވެސް މެ،" ހަސަން ވިދާޅުވި އެވެ.\nފައްޔާޒުގެ އިތުބާރު ނެތް ކަމުގެ ވޯޓު ނަގަން ނޫޅުއްވާ ކަމަށް މިދިޔަ ބުރާސްފަތިދުވަހު ރައްޔިތުންގެ މަޖިލީހުގެ ރައީސް މުހައްމަދު ނަޝީދު ދެއްކެވި ވާހަކަފުޅަށް އިޝާރާތް ކުރައްވަމުން ހަސަން ވިދާޅުވީ އެމަނިކުފާނު ވިދާޅުވީ މަޖިލީހުން އެކަން ކުރަން ނޫޅޭ ވާހަކަ ކަމަށެވެ.\n"އުސޫލެއް ގާއިމްކުރަން އަޅުގަނޑުމެން އެބަޖެހޭ، ޕާޓީގެ ތެރޭގައި،" ހަސަން ވިދާޅުވި އެވެ.\nއެމްޑީޕީގެ ގައުމީ މަޖިލީހަކާއި ހިންގާ ކޮމިޓީއަކާއި ކޮންގްރެސް އޮންނަކަން ފާހަގަކުރައްވައި ވިދާޅުވީ މަގާމްތަކުގައި ތިއްބަވާ ބޭފުޅުންނަށް އެ ތަންތަނުގެ އިތުބާރު އޮންނަން ޖެހޭ ކަމަށެވެ.\nމިނިސްޓަރު ފައްޔާޒު ފައްޔާޒުގެ ބާރު ސަރުކާރުގެ ތެރޭގައި ގަދަކަމުގެ ތުހުމަތަށް އެއްބަސްވެވަޑައިގަންނަވަމުން ވިދާޅުވީ އެއީ ކުޑައިރުއްސުރެން ވަރަށް ރަނގަޅަށް ދަންނަ ބޭފުޅެއް ކަމަށާއި އޭނާ އަކީ ކަމެއް ހަވާލުކުރަންދެން މަޑުކުރައްވައިގެން ހުންނަވާނެ ބޭފުޅެއް ނޫން ކަމަށެވެ. އެ ކަންކަމުގައި ހުއްދަ އޮންނަނީ ނުވަތަ ރައީސް އިބްރާހިމް މުހައްމަދު ސޯލިހަށް އެނގިވަޑައިގެން ކުރައްވަނީ ކިހާވަރަކަށް ކަން ވިދާޅުވާން އެނގިވަޑައިނުގަތަސް ގިނަ މަސައްކަތްތަކެއް ކުރައްވަން ފައްޔާޒް ބޭނުންވާ ކަމަށް ހަސަން ވިދާޅުވި އެވެ.\n"އެގޮތަށް ގިނަ މަސައްކަތް ކުރައްވާ ބޭފުޅެއް ކަމަށް ވަންޏާ، ޚާއްސަކޮށް މިނިސްޓަރަކަށް ވެއްޖިއްޔާ ބާރު އޮންނާނެ. އަޅުގަނޑަށް ފެންނަ ގޮތުގައި އެއީ އެ ބާރަކީ،" ހަސަން ލަތީފް ވިދާޅުވި އެވެ.\n"އެ ބާރު ރައްޔިތުންނަށް އެބަ ފެނޭ. އެކި ބޭފުޅުންނަށް ދެން ފެނިވަޑައިގަންނަވާނީ އެކި ގޮތަށް."\nއެމްޑީޕީ ސިޔާސީ ޕާޓީ ދިވެހި ސަރުކާރު ޕާޓީތަކުގެ ކޯލިޝަން އެމްޑީޕީގެ ޗެއާޕާސަން ހަސަން ލަތީފް\nކޮންގޮތެއްވާނީ ތިއަހަރެ ފެން ނަނީ ނޫންތޯ ކޮރަޕް ޝަން ފަޅާ ނުކުން ނަނީ\n"އެ ބާރު ރައްޔިތުންނަށް އެބަ ފެނޭ. އެކި ބޭފުޅުންނަށް ދެން ފެނިވަޑައިގަންނަވާނީ އެކި ގޮތަށް." މިއީ ވަރަށް ބޮޑު ތެދެކެވެ. އަޅުގަޑުގެ ވިސްނުމުގައި ދެން މާލަހެއްނުވެ ބަރުލަމާނީ ނިޒާމާ ރިޔާސީ ނިޒާމުގެ ތެރެއިން ރަގަޅު ނިޒާމެއްގެ ވާހަކަ ދެކެވެން ދެން މާލަސްވާނެހެނެއް ހިއެއްނުވެއެވެ.\nހަސަނަށް ހީވާކަހަލަ މުޅިއޮޑީގައި އޮންނަންވާނީ ހަސަނުގެ ދެފަޔޭ.\nތިޔަބުނީ ފައްޅި ނާޅާވާހަކަތަ ؟\nޙަސަނާ. ތިބޭފުޅާއަށް 2008 ގެ ވެރިކަމުގައި މިނިސްޓްރީއެއް ހިންގަން ދިނީމާ ބާރު ބޭނުންވެގެން،2މިނިސްޓްރީ ދޭތެރޭ ބޮޑު ހަނގުރާމައެއް ކޮށް މީހުންނަށް ހިދުމަތް ހޯދަން ދާންވީ ކޮން ތަނެއްކަމެއް ނޭގޭ މިންވަރަށް ކަންކަން ގޯސްވި އިނގޭތޯ\nސަރުކާރު ހިންގަނި ރަގަޅަށް. ހަސަނަކަށް ނޭގޭނެ ސަރުކާރު ހިންގަންވީ ގޮތެއް. މި މީހުން ހީވަނީ އިދިކޮޅު ފާޓީ ބައެއްހެން އަބަދު ސަރުކާރަށް ޖަންސަލައިގެން ރަގަޅަށް އެއްވެސް ކަމެއް ކުރެވޭ ކަމަކަށް ނުވޭ. ރައީސް ސޯލިހު ސަރުކާރަށް ހަމަ 100 ދޭނި.\nހަސަންލަތީފަކީ އެމްޑީފީ ފިކުރްމީހެއް ނޫން ފުރަތަމަ ކޮންހާ ވާހަކައެއް ދަންކާކަށް ތިހަސަނު ތި އިބުރާއާއި އެކު ފާޓީހަދައިގެން ދެމީހުންނާއި ފަޅި ލައިގެން ވެރިކަމަށް ކުރިމަތިލައި ފެއިލްވިފެވަ ހުރިމީހެއް. ތިފަދަ ދެއުޅިއެއް ނުވާ މީހުން މިއަދު އެމްޑީފީއަށް ވެރިވެގަނެ ފާޓީ ހަލާކު ކުރަނި\nހަސަން. ތިކަމަށްވެސް ފަސޭހަ ހައްލެއް ހޯދިދާނެ. އެކަމަކު އެއީ އެމްޑީޕީގެ ލީޑަރޝިޕްގައި ތިބި ހަސަންމެން ފަދަ މާލޭމީހުނަށް ޤަބޫލު ކުރެވޭނެ ކަމެއްނޫން. # ސިޔާސީ ޕާޓީތައް އުފެދި ޙަރަކާތްތެރިވާންވާނީ އެއްވިސްނުމަކާއި އެއްމިސްރާބަކަށް "އެކުއެކީގައި" މަސައްކަތް ކުރާން ތިބި ބައެއްގެ މައްޗަށް. ޢަހަރުމެނާއި މާލޭމީހުން އެކީގައި ޕާޓީހަދައިގެން އެކަން ޙާސިލެއްނުވާނެ. # އައްޑޫމީހުންގެ އަމިއްލަ ނުވަތަ ކޮޅުމަޑުލުން އައްޑުއަށް ހިމެނޭ "ދެކުނު ޕާޓީ" އުފައްދާން ފުރުސަތުދެއްވާ.\nމިސްޓަރ، ޑީޑީ. ތިޔާފުރުސަތު ދެއްވައި ފިއްޔާ އައްޑޫ ބަހުން ބުނާނަމަ "އަފިރިޔެ ބަތަށް ލޮނޮއެޑަގެން ނިކާށުމާ." .ވިސްނާ ފާއިތުވެ ގޭ އަހަރަތަކި އަފިރިން ގެ ތާއިދާއި އެކީ ގިނައި ވެރިކަން ތަކުންއަފިރިން ނަށް ދެނީ ހުސް 'ދޯކާ"! ޖަޒީރާ ރާއްޖެ އަށް ވަރަށް ސަލާމް!\n2008 ގެ ވެރިކަން ކޯލިޝަނާއެކު ތިޔަ ވިދާޅުވާ ގޮތަށް ކޮށްގެން3އަހަރުން ޖެހުނީ އެ ވެރިކަން ނިންމާލަން ދެއްތޯ؟ އެހެންވީމާ އޭރުގެ މެނިފެސްޓޯ ހިންގަން އުޅުނުގޮތް އެއީ މާ މޮޅު މިސާލަކަށް ނުހައްދަވާ.


Ufandhuvahuge hadhiyaa online koh kiyivaa fageeru kudhinnah\nއުފަންދުވަހުގެ ހަދިޔާ އޮންލައިންކޮށް ކިޔަވާ ފަގީރު ކުދިންނަށް\nއަލީ އާއި އޭނާގެ ބައްޕަ\nއިންޑިޔާގެ ކެރެލާގެ 11 އަހަރު ކުއްޖެއް ދީލަތިކަމާއި އޯގާތެރިކަމުން ނަމޫނާ ދައްކައިފި އެވެ. އޮންލައިންކޮށް ކިޔަވަން ބޭނުންވާ ފަގީރު ކުދިންތަކަކަށް މި ކުއްޖާ ވަނީ އޭނާގެ އުފަން ދުވަހުގެ ހަދިޔާއިން ޓީވީ އާއި ކޮމްޕިއުޓަރު ފަދަ ތަކެތި ގަނެދީފަ އެވެ.\nކޮވިޑް-19 އިގެ ބަލިމަޑުކަމުގެ ސަބަބުން ސްކޫލްތަކުގެ ކިޔެވުން ބަންދުވެފައި އޮންނަތާ ގިނަ ދުވަސް ތަކަކަށްފަހު އިންޑިޔާގައި ވެސް މިހާރު ވަނީ އޮންލައިންކޮށް ކިޔަވައިދޭން ފަށާފަ އެވެ. ނަމަވެސް ފަގީރު ހިސާބުތަކުގައި އުޅޭ ގިނަ ކުދިންނަށް އިންޓަނެޓު ލިބޭނެ ގޮތެއް ނުވެ އަދި ޓެކްނޮލޮޖީގެ ވަސީލަތްތަކުގެ އެހީ ނުލިބި ކިޔެވުން މަހްރޫމްވެފައި ވެއެވެ.\nއިންޑިއާގެ ނިއު އެކްޕްރެސްގައިވާ މި ރިޕޯޓުގައިވާ ގޮތުން 11 އަހަރުގެ މުހައްމަދު އަލީއަކީ ފޯޓް ކޯޗީގެ ސްކޫލެއްގައި ކިޔަވާ ކުއްޖެކެވެ. އުފަން ދުވަހުގެ ހަދިޔާއެއްގެ ގޮތުގައި މި ކުއްޖާ ބޭނުންވީ ޕްލޭ ސްޓޭޝަނެކެވެ. އެހެންވެ އޭނާއަށް ޕްލޭ ސްޓޭޝަނެއް ހޯދައި ދިނުމަށް ކުއްޖާގެ ބައްޕަ އޭނާގެ ނަމުގައި ބެންކްގައި އެކައުންޓެއް ހުޅުވައި ކޮންމެ މަހަކު ވެސް އެ އެކައުންޓަށް ފައިސާ ޖަމާ ކުރާތާ އެތައް މަހެއް ވެއްޖެ އެވެ. ނަމަވެސް ޕްލޭ ސްޓޭޝަން ގަތުމުގެ ކުރިން މި ކުއްޖާގެ ޚިޔާލު ބަދަލުވީ އެވެ.\nމުހައްމަދު އަލީގެ ބައްޕަ އަންސިފް އަޝްރަފް އަކީ ވެސް ނިކަމެތި ފަގީރުންނަށް އެހީވުމަށް ތަފާތު ކަންކަން ކުރަމުން އަންނަ މީހެކެވެ. އޭނާ ދިރިއުޅޭ ސަރަހައްދުގައި ލޮކްޑައުންގެ ސަބަބުން ފަގީރުންގެ ހާލަތު އެންމެ ގޯސްވީ ރޯދަ މަހުގެ މެދެއްހާ ހިސާބުގަ އެވެ. އެހެންވެ ފަގީރުންނަށް އެހީވުމުގެ މަސައްކަތް އޭނާ އެ ދުވަސްވަރު ވަރަށް ބޮޑަށް އިތުރުކުރި އެވެ. އަލީ އަށް ބައްޕަ ކުރާ މަސައްކަތް ފެނި އެ މަސައްކަތްކުރަނީ ކީއްވެތޯ ސުވާލު ކުރި އެވެ.\nޗުއްލިކަލް ކިޔާ އަވަށުގައި ވިޔަފާރިކުރާ އަލީގެ ބައްޕަ ދަރިފުޅުގެ ސުވާލަށް ވަރަށް ފުރިހަމައަށް ޖަވާބު ދިނެވެ. ފައިސާ ނެތިގެން ކާން ބޯން ނުލިބިފައިވާ އެތައް ބަޔަކު ފަގީރު ހާލުގައި އެބައުޅޭކަން އޭނާ ދަރިފުޅަށް ވިސްނައިދިނެވެ. ބައްޕަ ދެއްކި ވާހަކަތަކުން ކުޑަ ކުޑަ އަލީގެ ހިތަށް ވަރަށް އަސަރުކުރި އެވެ. އަދި ފަގީރުންނަށް އެހީ ފޯރުކޮށްދީ ތަފާތު ދައްކަން އޭނާ ވެސް އަޒުމު ކަނޑައެޅި އެވެ.\nއެގޮތުން އޭނާއަށް ލިބިފައި ހުރި ހުރިހާ ފައިސާ އޮންލައިންކޮށް ކިޔަވަން ބޭނުންވެ އެ ފުރުސަތު ނުލިބިފައި ތިބި ފަގީރު ކުދިންނަށް އެހީވުމަށް ފޭސްބުކްގައި ފަށާފައިވާ "އެމްޕީ ހިބީ އެޑެންސް ޗެލެންޖް" އަށް ހަދިޔާ ކުރި އެވެ. މި ޓެބްލެޓް ޗެލެންޖް"ގެ މަގްސަދަކީ އޮންލައިންކޮށް ކިޔަވަން ބޭނުންވީ ނަމަވެސް ފަގީރުކަމުން ޓެބްލެޓް، ލެޕްޓޮޕް ނުވަތަ ޑެސްކްޓޮޕް ގަނެވޭނެ ފަދަ ނެތް ކުދިންނަށް މިފަދަ އެއްޗެތި ގަނެދިނުމެވެ.\nޕްލޭ ސްޓޭޝަނެއްގެ ހުވަފެން އަލި ދެކެމުންދާތާ ކިތަންމެ ދުވަހެއް ވީނަމަވެސް އޭނާގެ މިއަހަރުގެ އުފަން ދުވަސްކަމަށްވާ ޖޫން 8 ވަނަ ދުވަހު އޭނާ ޕްލޭ ސްޓޭޝަނެއް ނުގަނެ އެވެ. ފަގީރު ކުދިންތަކަކަށް އޭނާ ގަނެދިނީ ދެ ޓީވީ އާއި އެއް ޓެބްލެޓެވެ. އަދި އިތުރު ޓީވީ ސެޓެއް އޭނާ ފަގީރު ކުދިން ބަލަހައްޓާ މީހަކަށް ހަދިޔާ ކުރި އެވެ.\nއޮންލައިންކޮށް ކިޔަވައިދޭން ފަށާފައިވާއިރު އިންޑިޔާގެ އާބާދީގެ ނިސްބަތުން ކޮމްޕިއުޓަރު ހުންނަނީ އެންމެ 10.7 ޕަސެންޓް ގޭގަ އެވެ. އަދި ރަށްފުށު ހިސާބާއި ތަރައްގީ ވެފައިވާ ހިސާބުގައި ވެސް ލެޕްޓޮޕް ފަދަ ގެޖެޓް ގެންގުޅޭ އެވްރެޖް ތަފާތެވެ. ރަށްފުށުގައި އެވްރެޖްކޮށް މިފަދަ އެއްޗެތި ހުންނަނީ އެންމެ 4.4 ޕަސެންޓް ގޭގަ އެވެ. އާބަން އޭރިޔާ ތަކުގައި 23.4 ޕަސެންޓް ގޭގައި މިފަދަ ޓެކްނޮލޮޖީގެ ވަސީލަތްތައް ހުރެ އެވެ.\nއަލީގެ މި އިޚްލާސްތެރި މަސައްކަތުން ކޮންމެވެސް ކުދިބަޔަކަށް ތައުލީމު ހާސިލުކުރުމުގެ ފުރުސަތު ލިބުނީތީ އޭނާ އުފާ ކުރެ އެވެ.


Atletico In Liverpool Katuvaalaifi – adduLIVE\nއެތްލެޓިކޯ އިން ލިވަޕޫލް ކަޓުވާލައިފި\nMar 12, 2020, 04:06 ހަސަން ރަޝީދު\n3-2 އިން ލިވަޕޫލް ބަލިކުރުމަށްފަހު ޗެމްޕިއަންސް ލީގުގެ ކުއާޓާފައިނަލަށް އެތްލެޓިކޯ މެޑްރިޑް ދަތުރުކޮށްފިއެވެ.\nމި ދެ ޓީމު އެތްލެޓިކޯގެ ދަނޑުގައި ކުޅުނު މެޗު 1-0 އިން ކާމިޔާބުކުރީ އެތްލެޓިކޯ އިން ކަމަށްވާއިރު އެޓީމު ކުއާޓާ އަށް ދަތުރުކުރީ 4-2 ގެ އެގްރިގޭޓް ނަތީޖާއަކުންނެވެ.\nމިރޭގެ މެޗުގައި ގިނަ ވަގުތު ބޯޅަ ހިފަހައްޓައިގެން ރަނގަޅަށް ކުޅުނީ ލިވަޕޫލުން ކަމަށްވާއިރު، މެޗުގެ 43 ވަނަ މިނެޓްގައި ވައިނަލްޑަމް ވަނީ އެޓީމަށް ލީޑު ނަގާދީފައެވެ. ދެވަނަ ހާފްގައި ވެސް ލިވަޕޫލުން އެތްލެޓިކޯގެ ގޯލަށް ނުރައްކާ ކުރަމުންދިޔައިރު، އެޓީމުން ފޮނުވާލި ހަމަލާތައް ދިފާއުކުރުމުގައި އެތްލެޓިކޯގެ ކީޕަރު އޮބްލަކްގެ ހުޝިޔާރުކަން ވަނީ ފެނިގެން ގޮސްފައެވެ.\nމެޗުގެ 90 މިނެޓް ހަމަވިއިރު ދެ ޓީމުވެސް އެގްރިގޭޓް ނަތީޖާއިން އެއްވަރުވެފައި އޮތުމުން ނަތީޖާ ނެރުމަށް ދެން ކުޅުނީ 15 މިނެޓްގެ ދެ ހާފްގެ ކުޅުމެވެ. އެގޮތުން 15 މިނެޓްގެ ފުރަތަމަ ހާފްގެ ކުރީކޮޅު ރޮބާޓޯ ފަމީނޯ ވަނީ ލިވަޕޫލްގެ ދެވަނަ ގޯލު ކާމިޔާބުކޮށްދީފައެވެ. ނަމަވެސް އޭގެ ތިން މިނެޓްފަހުން މާކަސް ލޮރެންޓޭ ވަނީ އެތްލެޓިކޯ އަށް ގޯލެއް ކާމިޔާބުކޮށްދީފައެވެ.\nއަދި އެ ހާފްގެ ފަހު މިނެޓްގައި ލޮރެންޓޭ ވަނީ ހިތްގައިމު ގޯލަކާއެކު އެތްލެޓިކޯ އަށް ނަތީޖާ އެއްވަރުކޮށްދީފައެވެ. މި ގޯލާއެކު މުބާރާތުގެ ކުއާޓާ އަށް ދިޔުމަށް ލިވަޕޫލުން ދެ ގޯލު ކާމިޔާބުކުރަން މަޖުބޫރުވެފައިވުމުން އެޓީމުން ދިޔައީ ވަރަށް ބޮޑަށް ކުރިއަށް ޖެހިލައިގެން އެތްލެޓިކޯގެ ގޯލަށް ނުރައްކާ ކުރަން މަސައްކަތް ކުރަމުންނެވެ.\nލިވަޕޫލުން ކުރިއަށް ޖެހިފައި ތިބުމުގެ ފައިދާ ނަގައި މެޗުގެ ފަހު މިނެޓްގައި އެތްލެޓިކޯ އިން އުފެއްދި ކައުންޓަ އެޓޭކެއްގައި އަލްވަރޯ މޮރާޓާ ވަނީ އެޓީމުގެ ތިންވަނަ ގޯލު ކާމިޔާބުކޮށްދީ މި މެޗުން އެޓީމު މޮޅުކޮށްދީފައެވެ.\nމިއީ 43 މެޗަށްފަހު ލިވަޕޫލްގެ އަމިއްލަ ދަނޑުގައި ކުޅެ އެޓީމު މެޗަކުން ބަލިވި ފުރަތަމަ ފަހަރުކަން ފާހަގަކޮށްލެވެއެވެ. އަނެއްކޮޅުން މިއީ 2016 ވަނަ އަހަރަށްފަހު މުބާރާތުގެ ކުއާޓާ އަށް ނުގޮސް ލިވަޕޫލް ކެޓި ފުރަތަމަ ފަހަރުވެސް މެއެވެ.\nލިވަޕޫލް އަކީ ޗެމްޕިއަންސް ލީގުގެ އެންމެފަހުގެ ޗެމްޕިއަނުން ވެސް މެއެވެ.


ޑިއު ބޯލް، މާފުށިން ބޮޑު ތަރުހީބަކާއެކު ރާއްޖޭގައި މުޅިން އަލަށް ޑިއު ބޯލް، މާފުށިން ބޮޑު ތަރުހީބަކާއެކު ރާއްޖޭގައި މުޅިން އަލަށް\nޑިއު ބޯލް، މާފުށި މޯލްޑިވްސް އަންހެން ޓީމާއި ޓީމް އިންޑިޔާ ވާދަކުރި މެޗްތެރެއިން / ފޮޓޯ: ހާފް ކޯޓް މޯލްޑިވްސް\nހާފްކޯޓް މޯލްޑިވްސްއިން އިންތިޒާމްކޮށް ރާއްޖެ އަށް މުޅިން އަލަށް ތައާރަފްކުރި ޑިއު ބޯލް މުބާރާތް ކާމިޔާބުކަމާއެކު ނިންމާލައިފިއެވެ.\nޑިއު ބޯލްއަކީ ބާސްކެޓް ބޯޅައާއި ހޭންޑް ބޯޅައިގެ ފީޗަރސްތައް އެކުލެވޭ ކުޅިވަރެކެވެ. މެޗެގައި ކޮންމެ ޓީމެއްގައި ހަތް ކުޅުންތެރިން ހިމެނޭއިރު ދެފަރާތުގައި ގޯލްގެ ބަދަލުގައި ހުންނަނީ 13 ފޫޓު އުސް ހޫޕެކެވެ.. ހޫޕް ކައިރީގައި ކޮންމެ ޓީމަކުން ކީޕަރެއް ހުންނައިރު ލަނޑު ހަދަން ޖެހެނީ އިދިކޮޅު ޓީމްގެ ހޫޕް ތެރެއިން ބޯޅަ ފޮނުވާލައިގެންނެވެ.\nއަމިއްލަ ހާފްގައި ހުރެ އިދިކޮޅު ޓީމްގެ ކޮޅަށް ކާމިޔާބުކުރާ ކޮންމެ ލަނޑަކަށް ދެ ޕޮއިންޓް ލިބޭނެއެވެ. އިދިކޮޅު ޓީމްގެ ހާފްގައި ހުރެ ކާމިޔާބުކުރާ ލަނޑަށް ލިބޭނީ އެއް ޕޮއިންޓެވެ. ކޮންމެ ކުޅުންތެރިޔަކަށް ބޯޅަ އަތުގައި ބޭއްވޭނީ ފަސް ސިކުންތަށެވެ. އަދި މެޗްގައި ކުޅެނީ 15 މިނެޓްގެ ދެ ހާފެވެ.\nއިންޑިޔާއިން ތައާރަފް ކުރި މި މި ކުޅިވަރު ރާއްޖެއަށް ގެނައުމަށް ހާފް ކޯޓް މޯލްޑިވްސް އާއި އިންޑިޔަން ޑިއު ބޯލް ފެޑެރޭޝަން ގުޅިގެން މާފުށީގައި ބޭއްވި އިންޓަނޭޝަނަލް މޯލްޑިވްސް ޑިއުބޯލްކަޕް 2019 ގައި އިންޑިޔާގެ3ޓީމާއެކު ޖުމްލަ ހަތްޓީމް ބައިވެރިވިއެވެ.\nމިމަހުގެ 18 އިން 20 ވަނަ ދުވަހުގެ ނިޔަލަށް ކުރިއަށް ގެންދިޔަ މުބާރާތުގެ އަންހެން އަދި ފިރިހެން ބައިގެ ފައިނަލްގައިވެސް ވާދަކުރީ މާފުށީގެ ދެ ޓީމާއި އިންޑިޔާގެ ދެ ޓީމެވެ.\nދެ މެޗްވެސް އިންޑިޔާ ކާމިޔާބުކުރީ ފަހަތުން އަރާ މޮޅުވެގެންނެވެ.\nފިރިހެން ބައިގައި މާފުށި މޯލްޑިވްސް ވައިޓް ޓީމާއި ޓީމް އިންޑިޔާ ވާދަކުރި މެޗް އިންޑިޔާއިން ކާމިޔާބުކުރީ5ޕޮއިންޓް4ޕޮއިންޓުންނެވެ. ފިރިހެން ބައިގެ އެންމެ މޮޅު ކުޅުންތެރިޔާގެ މަގާމު ހޯދީ މާފުށި މޯލްޑިވްސް ވައިޓް ޓީމްގެ އަލީ އާސިފެވެ.\nއަންހެން މެޗް އިންޑިޔާ ޓީމުން ކާމިޔާބުކުރީ6ޕޮއިންޓް 1 ޕޮއިންޓުން. އެއީ މާފުށި މޯލްޑިވެސް ވިމެންސް ޓީމާ ވާދަކޮށެވެ. އަންހެން ބައިގެ މޮޅު ކުޅުންތެރިޔާގެ މަގާމު ހޯދީ އިންޑިޔާ ޓީމްގެ އަނުޕްރީތް ކައުރެވެ.\nމުބާރާތުގެ ވާދައާއެކު މި ކުޅިވަރުގެ ފޯރި މާފުށީގައި ހިފާފައިވާއިރު މި ކުޅިވަރު އިތުރަށް ކުރިއެރުވުމުގެ މަސައްކަތް ޔޫތް މިނިސްޓްރީ އަދި ހާފް ކޯޓް މޯލްޑިސްވްސް ގުޅިގެން ވަނީ ފަށާފައެވެ.


އެމްއާރްއެމް، ޕާޓީއެއްގެ ގޮތުގައި ރަޖިސްޓްރީކޮށްދީފި\nއިކެލްޝަންސް ކޮމިޝަން (އީސީ) ގެ ނައިބު ރައީސަކަށް އެ ކޮމިޝަނުގެ މެންބަރު އަހުމަދު އަކްރަމް މިއަދު އިންތިހާބުކޮށްފި އެވެ.\nއިލެކްޝަންސް ކޮމިޝަން (އީސީ) ގެ މެމްބަރު ކަމަށް އެ ކޮމިޝަންގެ ކުރީގެ ރައީސް ފުއާދު ތައުފީގް، ރައީސް އިބްރާހިމް މުހައްމަދު ސޯލިހް މިއަދު އައްޔަން ކުރައްވައިފި އެވެ.\nކައުންސިލް އިންތިހާބު އޮންނާނީ އޭޕްރީލް4ގައި\nއަންނަ އަހަރުގެ ލޯކަލް ކައުންސިލްތަކުގެ އިންތިޚާބު، އޭޕްރީލް ހަތަރު ވަނަ ދުވަހު ބާއްވަން އިލެކްޝަންސް ކޮމިޝަން (އީސީ) އިން މިއަދު ނިންމައިފި އެވެ.\nއިލެކްޝަންސް ކޮމިޝަންގެ (އީސީ) ގެ މެމްބަރު ކަމުގެ މަގާމަށް އެ ކޮމިޝަންގެ ކުރީގެ ރައީސް ފުއާދު ތައުފީގާއި އެ ކޮމިޝަނުގެ މިހާރުގެ ނައިބު އަމްޖަދު މުސްތަފާ ކުރިމަތިލައްވައިފި އެވެ. އަދި މިއީ އިލެކްޝަންސް ކޮމިޝަނަށް އައްޔަން ކުރައްވަން ރައީސް އިބްރާހިމް މުހައްމަދު ސޯލިހް އެންމެ އިސްކަން ދެއްވާ ދެ ބޭފުޅުންނެވެ.\nދެ އިންތިހާބުގައި ބޭނުންކުރި ސްޓޭޝަނަރީތައް ހަދިޔާކޮށްފި\nއިންތިހާބުތަކުގައި އިލެކްޝަންސް ކޮމިޝަން (އީސީ) އިން ބޭނުންކުރި ސްޓޭޝަނަރީތަކެއް އެޑިއުކޭޝަން މިނިސްޓްރީއަށް މިއަދު ހަދިޔާކޮށްފި އެވެ.\n150 މީހުން ރަޖިސްޓްރީކުރާ ގައުމުތަކުގައި ވޯޓުފޮށި\nއީސީގެ މެމްބަރުކަމަށް ކުރިމަތިލާން ހުޅުވާލައިފި\nއިލެކްޝަން ކޮމިޝަން (އީސީ) ގެ މެމްބަރު ކަމަށް ކުރިމަތިލާން ރައީސް އޮފީހުން މިއަދު ހުޅުވާލައިފި އެވެ.


ރާއްޖޭން ކޯވިޑް ޖެހުނު މީހުންގެ ޢަދަދު 91000އިން މައްޗަށް ރާއްޖޭން ކޯވިޑް ޖެހުނު މީހުންގެ ޢަދަދު 91000އިން މައްޗަށް\nރާއްޖޭން ކޯވިޑް ޖެހުނު މީހުންގެ ޢަދަދު 91000އިން މައްޗަށް\nބަޔަކު ޕީސީއާރް ޓެސްޓު ހަދަން ސާމްޕަލް ދެނީ / ފައިލް ފޮޓޯ: ޕީއެސްއެމް ނިއުސް\nރާއްޖެއިން އިތުރު 102 މީހުން ކޯވިޑް-19 އަށް ޕޮޒިޓިވްވެއްޖެއެވެ.\nމިއާއެކު ރާއްޖެއިން މިބައްޔަށް ޕޮޒިޓިވްވި މީހުންގެ ޢަދަދު 91000 އިން މައްޗަށް ވަނީ އަރާފައެވެ.\nހެލްތު ޕްރޮޓެކްޝަން އެޖެންސީ، (އެޗްޕީއޭ)އިން ހާމަކޮށްފައިވާ ތަފާސް ހިސާބުތައް ދައްކާގޮތުން ވޭތުވެދިޔަ 24 ގަޑިއިރު ތެރޭގައި ޕޮޒިޓިވްވި 102 މީހުންގެ ތެރޭގައިވެސް ގިނައީ އަތޮޅުތެރޭގެ ރަށްތަކުން ޕޮޒިޓިވްވީ މީހުންނެވެ. އެގޮތުން އަތޮޅުތެރެއިން 81 މީހަކު ވަނީ ބައްޔަށް ޕޮޒިޓިވްވެފައެވެ. އަލަށް ޕޮޒިޓިވްވީ މީހުންގެ ތެރޭގައި މާލެއިން 14 މީހަކު ޕޮޒިޓިވްވެފައިވާއިރު، ރިސޯޓުތަކުން7މީހަކު ވަނީ ޕޮޒިޓިވްވެފައެވެ.\nއަލަށް ޕޮޒިޓިވްވި މީހުންނާއެކު ރާއްޖެއިން ކޯވިޑަށް ޕޮޒިޓިވްވި މީހުންގެ ޖުމްލަ ޢަދަދުވަނީ 91،046 އަށް އަރާފައެވެ. އަދި މިވަގުތު މިބައްޔަށް 1914 މީހަކަށް އަންނަނީ ފަރުވާދެމުންނެވެ. މީގެތެރެއިން 19 މީހަކަށް ފަރުވާދެމުން އަންނަނީ ހޮސްޕިޓަލްތަކުގައި އެޑްމިޓްކޮށްގެންނެވެ.\nވޭތުވެދިޔަ 24 ގަޑިއިރު 156 މީހުން ބަލިން ވަނީ ރަނގަޅުވެފައެވެ. މިއާއެކު ބަލިން ރަނގަޅުވި މީހުންގެ ޢަދަދު ވަނީ 88،871 އަށް އަރާފައެވެ. ކޯވިޑް ބަލި ދެނެގަތުމަށް ވޭތުވެދިޔަ 24 ގަޑިއިރު ތެރޭގައި 4300 ސާމްޕަލެއް ވަނީ ޓެސްޓުކޮށްފައެވެ. ރާއްޖޭގައި މި ބަލީގައި މިހާތަނަށް 248 މީހަކު ވަނީ ނިޔާވެފައެވެ.\nއިތުރު ލިޔުންތައް ކޯވިޑް-19 ކޯވިޑް-19\n24 ގަޑިއިރުތެރޭގައި ކޯވިޑްގައި3ވަނަ މީހަކު ނިޔާވެއްޖެ\nޕޮޒިޓިވް އަދަދު މިއަދުވެސް 100އިން މަތީގައި\nކޯވިޑްގައި މިއަދުގެ ދެވަނަ މަރު، ރާއްޖެއިން 253 މަރު\nނައިބް ރައީސް، އިންޑިޔާ ފައުންޑޭޝަނާއި އައި.އެން.އެސް.އެސްގެ އިސްވެރިންނ ބައްދަލުކުރައްވައިފި\nއޭސީސީގެ މެމްބަރުކަމަށް ހުޅުވާލައިފި\nރަސްފަރި ފަރަށް ލިބުނު ގެއްލުމުގެ ބަދަލަށް 10 މިލިއަން ޑޮލަރު ދައްކައިފި\nއިންޑޮނޭޝީޔާގައި އަލިފާން ފަރުބަދައެއް ގޮވައި ބޮޑު ކާރިޘާއެއް\nފަތުރުވެރިކަމުގެ ދާއިރާގެ އަމާޒުތަކަށް ވާސިލްވެވުނީ ވަރަށް ގިނަ ބައެއްގެ އެހީތެރިކަމާއެކު: ތައްޔިބު


Dhauva Ivvumun Filmee Thari Mal Ge Moonu Mathin Fenunee Haaskan - Vaguthu\nމީގެ ކުރިން ކްރިމިނަލް ކޯޓުގައި ބޭއްވި އަޑުއެހުމަކަށް މަލް، ކޯޓަށް ހާޟިރުކުރަނީ: ވަގުތު އިމޭޖަސް: މުހައްމަދު ހައްޔާން\nމަޝްހޫރު ފިލްމީ ތަރި، މަލް އާއި ދެކޮޅަށް ދަޢުލަތުން އިއްޔެ ކްރިމިނަލް ކޯޓުގައި އިއްވި، ޑައިމޯފިން ޓްރެފިކް ކުރުމުގެ ދަޢުވާ އާއި، ކެނެބިސް ބޭނުން ކުރުމުގެ ދަޢުވާ އިއްވުމާއި އެކު، އޭނާގެ މޫނުމަތިން ހާސްކަން ފެނިގެން ދިޔައެވެ.\nހާސްކަން ވެރިނުވާންވީ އެއްވެސް ސަބަބެއް ނެތެވެ. މަލްގެ މައްޗަށް ދަޢުލަތުން ކުރަނީ ބޮޑު ދަޢުވާ އެކެވެ. އެކަން އޭނާގެ މައްޗަށް ޘާބިތުވެއްޖެ ނަމަ، ޢުމުރު ދުވަހުގެ ޖަލު ޙުކުމެއް އަންނާނެއެވެ.\nމަލް ބެލުންތެރިންނަށް އެންމެ ފުރަތަމަ ފެނިގެން ގޮސްފައިވަނީ އިސްތިހާރަކުންނެވެ. ނަމަވެސް އޭނާ ފިލްމަކުން ފެނިފައިވަނީ 2016 ވަނަ އަހަރުގެ ތެރޭގައެވެ. މަލްގެ ފުރަތަމަ ފިލްމަކީ ހުސައިން މުނައްވަރު ޑައިރެކްޓް ކޮށްފައިވާ ފިލްމު "ނޭނގިޔާރު ވަކިވީ"އެވެ. އެއީ މަލްގެ ފުރަތަމަ ފިލްމަށް ވުމުން އޭނާ ފެނިގެން ގޮސްފައި ވަނީ ވަރަށް މަދު މަންޒަރެއްގައެވެ.\nދެން މަލް ފެނިގެން ގޮސްފައިވަނީ އަލީ ސީޒަން ޑައިރެކްޓްކޮށް 2016 ވަނަ އަހަރު ރިލީޒް ކުރި "ވަފާތެރި ކެހިވެރިޔާ" އިންނެވެ. އެ ފިލްމުގައި އޭނާގެ ބޮޑު ރޯލެއް ފެނިފައިވާއިރު މަލް ކުޅެފައިވަނީ ކުޑަކޮށް މޮޔަ ކުއްޖެއްގެ ރޯލެވެ.\nމަލްގެ ތިންވަނަ ފިލްމަކީ، 2016 ވަނަ އަހަރު އެންމެ ފަހުން އޮލިމްޕަހުގައި އެޅުވި ކޮމެޑީ ފިލްމު " ބައިވެރިޔާ"އެވެ. ގިނަ ތަރިންތަކަކާއި އެކު ހަދާފައިވާ އެ ފިލްމު ބެލުންތެރިންގެ މެދުގައި މަގުބޫލުކަން ހޯދި އިރު މަލް ކުޅެފައިވާ ރޯލަށް ވެސް ބެލުންތެރިން ވަނީ ތައުރީފް އޮއްސާފައެވެ.\nދިވެހި ފިލްމި އިންޑަސްޓްރީގައި ކުރިއަރަމުން އައި މަލީހާ ވަޙީދު، މަސްތުވާތަކެއްޗާއި އެކު ހައްޔަރުކޮށްފައިވަނީ، އދ.މަހިބަދޫ ޕޮލިސް ސްޓޭޝަނާއި މާމިގިލީ ޕޮލިސް ސްޓޭޝަން ގުޅިގެން ހިންގި އޮޕަރޭޝަނެއްގައި މާމިގިލިންނެވެ. މި މައްސަލައިގައި މަލްގެ އިތުރުން، އިތުރު އަންހެނަކު ހައްޔަރުކޮށްފައިވާއިރު، މި ދެމީހުން ހައްޔަރުކޮށްފައިވަނީ މާލެއިން ފުރައިގެން މާމިގިއްޔަށް ދިޔަ ލޯންޗަކުން މަސްތުވާތަކެތި ގެންނަކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާއި ގުޅިގެން، މިއަހަރުގެ އޯގަސްޓް މަހުގެ 27 ވަނަ ދުވަހު، ފުލުހުން ހިންގި ޙާއްޞަ އޮފަރޭޝަނެއްގައެވެ.\nމި ދެމީހުންގެ މައްޗަށް ދަޢުވާ އިއްވަމުން ދައުލަތުގެ ވަކީލް ވިދާޅުވީ، ޑައިމޯފިން ޓްރެފިކް ކުރުމުގެ ދަޢުވާ މި ދެމީހުންގެ މައްޗަށް އުފުލާފައިވަނީ، ޤާނޫނު ނަމްބަރު، 17/2011 (މަސްތުވާތަކެއްޗާއި ބެހޭ ޤާނޫނު) ގެ 105 ވަނަ މާއްދާގެ (ހ) ގެ ދަށުން، 136 ވަނަ މާއްދާގެ (ބ) އާއި ހަވާލާދީ، 105 ވަނަ މާއްދާގެ (ނ)ގެ ދަށުންނެވެ. މި މައްސަލަ މި ދެ މީހުންގެ މައްޗަށް ޘާބިތުވެއްޖެ ނަމަ، އުމުރަށް ޖަލަށްލައި، އެއް ލައްކަ ރުފިޔާ އާއި ދިހަ މިލިއަން ރުފިޔާ އާއި ދެމެދުގެ އަދަދަކަށް ޖޫރިމަނާ ކުރެވޭނެ ކަމަށްވެސް ދަޢުލަތުން މިއަދު އިއްވި ދަޢުވާ ގައި ވަނީ ވިދާޅުވެފައެވެ.\nމަލް އާއި ރިފްޤާގެ މައްޗަށް ދަޢުލަތުން އުފުލާފައިވާ ދެ ދަޢުވާ އަށް މި ދެ މީހުން އިންކާރުކޮށްފައިވާތީ، މި މައްސަލަ ސާބިތުކުރުމަށް ދަޢުލަތުން ވަނީ ހެކި ހުށަހަޅާފައެވެ. އެގޮތުން، ޝަފަޙީ3ހެއްކަކާއި، ކިތާބީ2ހެއްކެއް ދަޢުލަތުން ވަނީ މިއަދުގެ އަޑުއެހުމުގައި ހުށަހަޅާފައެވެ. ދަޢުލަތުން ހެކި ހުށަހަޅާފައިވީ ނަމަވެސް، މިކަމާއި ގުޅޭގޮތުން ދިފާޢުގައި އެއްވެސް ހެއްކެއް ހުށަހަޅަން ނެތް ކަމަށް މަލް އާއި ރިފްޤާގެ ޤާނޫނީ ވަކީލް ވަނީ ވިދާޅުވެފައެވެ.\nނޮވެމްބަރު 19, 2019 18:09\nދެން ކާކުހޭ އަބަދުމިކިޔަނީ މަލް މަލް\nނޫނޭ އެމީހުން ނުކުރާނެ ތިފަދަ ކަމެއް.. ބޯހަލާކު.\nނޮވެމްބަރު 19, 2019 19:38\nއެތިކޮޅެއް ޖައްސާލޯމަ.ހާސް ފިލާފާނެ.\nނޮވެމްބަރު 19, 2019 19:41\nއެއީ ހަމަ ފިލްމުތަކުން ފެންނަ ހާސްކަންތަ؟ އެހެންވިއްޔާ އަވަހަށް އެވޯޑެއްދީ!\nނޮވެމްބަރު 19, 2019 21:53\nއަދިވެސް ފިލްމީ ތަރި އޭ ކިޔައިހެން އެމީހުން އިޝްތިހާރު ކުރަނީދޯ.\nނޮވެމްބަރު 19, 2019 22:51\nހާސްކަން ފިލުވާލާފިއެއްނު މިރޭ\nނޮވެމްބަރު 20, 2019 11:09\nނޮވެމްބަރު 20, 2019 02:26\nމިހާރަކަށް އައިސް ފުލުހުން ތަހުގީގު ކުރާ މަސްތުވާތަކެތީގެ ބޮޑެތި ގިނަ މައްސަލަތކުގައި ހައްޔަރު ކުރެވޭ ގިނަމީހުން ވަނީ ތަޙުގީގު ނިމުމުން ކޯޓުން ނުވަތަ ފުލުހުން އަމިއްލަޔަށް ފުލުހުންނަށް ލިބިދޭ ބާރުގެ ދަށުން ކޯޓަށް ނުގެންގޮސް ދޫކޮށްލާފަ. މައްޝޫރު މީހުންގެ ވާހަކަ އެކަނި ނޫސްތަކުގެ ފަލަ ސުރުޚީއަށް އަރަނީ. މައްސަލައެއްގައި މީހަކު ހައްޔަރުކޮށް5ދުވަސްތެރޭ މައްސަލަ ތަޙުގީގު ނިންމާ ޕްރޮސިކިއުޓާގެނެރަލް ގެ އޮފީހަށް މައްސަލަ ސާބިތުވާ ވަރުގެ ހެއްކާއިއެކު ވެއްދެންޔާ އެމީހަކު އިތުރަށް ބަންދުކޮށްފައި ބަހައްޓަންޖެހޭ ޙާލަތުތައް ވަރަށް މަދު. މިފަދަ ޙާލަތެއް މެދުވެރިނުވާ މީހަކު ދޫކޮށްުލުމަކުން ހަމައެއްވެސް މައްސަލައެއް އޮތް ކަމަށް ނުފެނޭ. ސަބަބަކީ 21 ދުވަސްތެރޭ އެ މައްސަލަ ޕީޖީއަށް ފޮނުވާ ޕީޖީއިން އެމީހެއްގެ މައްޗަށް ދަޢުވާ ކޮށްދިނުމަށް ކޯޓަށް ފޮނުވާ އެ މައްސަލައެއް އެމީހެއްގެ މައްޗަށް ޘާބިތު ވަނީނަމަ ޙުކުން ކުރުން އެއީ ދައުލަތުގެ ޒިންމާއެއްކަމަށް ވާތީ މި މުއްދަތުގައި ތުޙުމަތުކުރެވޭ މީހާ ހެއްކަށް ބާރު ނުފޯރުވާ ހިނދަކު ބަންދުކޮށްފައި ނުބެހެއްޓޭނެތީ. އަދި ދައުލަތަށް އުފުލަންޖެހޭ އިތުރު ބުރައަކަށް މިކަންތައް ވާތީ..\nނޮވެމްބަރު 20, 2019 07:50\nނުދެނެހުރިން ތި މަޝްހޫރު މީހެއް ކަމެއް މަވެސް މި ދިވެއްސެއް\nތިހާވަރަށް މަޝްހޫރު ކުރާއިރުވެސް ހަމަނޭގެ\nނޮވެމްބަރު 20, 2019 16:07\nފިލްމީ ތަރިއެކޯ. ފިލްމަކުން ފެނިލި މީހާ\nނޮވެމްބަރު 20, 2019 19:46\nއެހެންނު ވާނީ ހާސްވާނެއެއްނު ސުންނަތް ކުރަންހުއްޓަ ވިއްޔަ އެ ދައުވާކުރާ


Enme gina dhuvahu Covid jehifa hury ingireysi rayyithakah, 43 faharu positive vi | Atoll News\nއެންމެ ގިނަ ދުވަހު ކޯވިޑް ޖެހިފައި ހުރީ އިނގިރޭސި ރައްޔިތަކަށް، 43 ފަހަރު ޕޮސިޓިވްވި\nޝާއިޢުކުރީ: ފާޠިމަތު ފާޒިހާ ޖޫން 24, 2021, 21:02\nއެންމެ ގިނަ ދުވަހު ކޯވިޑް-19 އަށް ފަރުވާ ހޯދި މީހެއްގެ ގޮތުގައިި ބެލެވިފައިވަނީ އިނގިރޭސިވިލާތުގެ ރައްޔިތެއް ކަމަށް ދިރާސާ ކުރާ ފަރާތްތަކުން ބުނެފި އެވެ.\nއުމުރުން 72 އަހަރުގެ ޑޭވް ސްމިތަށް ކޯވިޑް ޖެހިގެން ރަނގަޅު ނުވެ 10 މަސް ދުވަސް ހޭދަވި ކަމަށް ވެއެވެ. އަދި އެ މުއްދަތުގައި އޭނާ ކޯވިޑުން ރަނގަޅުވިތޯ ބަލަން ކުރި43ޕީސީއާރު ޓެސްޓު ޕޮސިޓިވްވި ކަމަށް އެ ފަރާތްތަކުން ބުނެފައިވެ އެވެ.\nއެކަމަކު އެ މުއްދަތުގައި އޭނާގެ ހާލު ސީރިއަސްވެގެން ހޮސްޕިޓަލުގައި އެޑްމިޓް ކުރަން ޖެހުނީ އެންމެ ހަތް ފަހަރު އެވެ. އެހެން ނޫނީ މުޅިންވެސް ގޭގައި ކަރަންޓީންގައި ހުރި ޑޭވް ބުނެފައިވަނީ އަމިއްލަ ޖަނާޒާ ބާއްވަން ތައްޔާރު ކުރުމަށް އެތައް ފަހަރަކު އާއިލާ ކައިރީ އެދުނު ކަމަށް ބުނެ އެވެ.\nޑޭވް ބުނީ މާ ގިނަ ދުވަހު ކޯވިޑް ޖެހިފައި ހުރުމުން ދެން އޭނާ ދުނިޔޭގައި ހުންނަ މުއްދަތު ހަމަވީކަމަށް އެތައް ފަހަރަކު ހިތަށް އެރި ކަމަށެވެ. އޭނާ އާއި އެކު ކަރަންޓީންގައި ހުރި އަންހެނުން ލިންދާވެސް ބުނެފައިވަނީ ވޭތުވެދިޔަ އަހަރެއްހާ ދުވަހަކީ އެމީހުންނަށް އިހުސާސް ކުރަން ނޭނގޭ ކަންކަން ހިނގާދިޔަ އަހަރެއް ކަމަށާއި ކިތަންމެ ފަހަރަކު ފިރިމީހާ ދުނިޔެއާ ވަކިވެ ދަނީ ކަމުގެ އިހުސާސް ކުރެވުނު ކަމަށެވެ.\nޔުނިވާސިޓީ އޮފް ބްރިސްޓޯލްގެ އިންފެކްޝިއަސް ޑިޒީސަސް އިން ބުނެފައިވަނީ އޭނާގެ ހަށިގަނޑު ތެރޭގައި ކޯވިޑް-19 10 މަސް ވަން ވަންދެން އެކްޓިވްކޮށް އުޅުނު ކަމަށެވެ. އެ ޔުނިވާސިޓީން ބުނީ ޑޭވްގެ ހަށިގަނޑުގެ ތެރޭގައި އުޅެނީ ކުރިން ކޯވިޑް ޖެހުމުން ހުރި ބާކީ މަރުވެފައި ހުރި ވައިރަސްތޯވެސް ޗެކް ކުރި ކަމަށެވެ.\nއެކަމަކު ނަތީޖާ ދެއްކީ އޭނާގެ ހަށިގަނޑުގައި އެކްޓިވްކޮށް ވައިރަސް އުޅޭ ކަމަށް ބުނެފައިވެ ވެއެވެ.\nޑޭވް ރަނގަޅުވީ 305 ދުވަހުގެ ފަރުވާއަށް ފަހު އެވެ.


Paraguay Ge Embassy Ves Gudhus Ah Badhalu Koffi\nޕެރެގުއޭގެ އެމްބަސީވެސް ޤުދުސްއަށް ބަދަލުކޮށްފި\n1 އަހަރު,4މަސް,4ހަފްތާ, 1 ދުވަސް,9ގަޑި, 23 މިނެޓް, 51 ސިކުންތު ކުރިން 3510ފަތޯނާ ފާއިޒް\nއިޒްރޭލްގެ ތެލްއަވީވްގައި ހުރި ޕެރެގުއޭގެ އެމްބަސީ ޤުދުސްއަށް ބަދަލު ކޮށްފިއެވެ.\nއެމެރިކާގެ އެމްބަސީ ޤުދުސްއަށް ބަދަލު ކުރުމާއެކު، މެދުތެރޭ އެމެރިކާގެ ޤައުމެއް ކަމަށްވާ ގުއަޓެމާލާއިން އެޤައުމުގެ އެމްބަސީ ޤުދުސްއަށް ބަދަލުކޮށްފައިވަނީ ބުދަ ދުވަހުއެވެ. ޕެރެގުއޭ އަކީ އެމެރިކާ އެކޭ އެއްފަދައިން އެމްބަސީ ޤުދުސްއަށް ބަދަލުކުރި3ވަނަ ޤައުމެވެ.\nޤުދުސްގައި ޕެރެގުއޭގެ އެމްބަސީ ހުޅުވުމަށް ބޭއްވި ރަސްމިއްޔާތުގައި އެޤައުމުގެ ރައީސް ހޮރަކޮއޯ ކާޓެސް އަދި އިޒްރޭލްގެ ބޮޑުވަޒީރު ބެންޔަމިން ނަތަންޔާހޫވެސް ބައިވެރިވެވަޑައިގެންފައިވެއެވެ. ހަފްތާއެއްހާ ދުވަސް ކުރިން އެމެރިކާގެ އެމްބަސީ ޤުދުސްއަށް ބަދަލު ކުރުމާއެކު، ފަލަސްތީނުގެ އެތައްހާސް ރައްޔިތުން ވަނީ އެކަމާ ދެކޮޅަށް އަޑު އުފުލާފައެވެ.\nއެމެރިކާއިން ޤުދުސްއަކީ އިޒްރޭލްގެ ވެރިރަށުގެ ގޮތުގައި ބަލައިގެންފައިވާއިރު، އިޒްރޭލާއި ފަލަސްތީނާއި ދެމެދު ސުލްޙަ ޤާއިމް ކުރުމުގެ މަސައްކަތުގައި އެމެރިކާގެ ހިއްސާއެއް ބޭނުން ނުވާ ކަމަށް ފަލަސްތީނުން ވަނީ ބުނެފައެވެ. އެމްބަސީ ޤުދުސްއަށް ބަދަލު ކުރުމާއެކު، ދުނިޔޭގެ އެތައް ޤައުމަކުން އަންނަނީ އެމެރިކާގެ އަމަލަށް ވަރަށް ބޮޑަށް ފާޑު ކިޔަމުންނެވެ.\nއެމެރިކާގެ ރައީސް ޑޮނާލްޑް ޓްރަމްޕް އެފަދަ ނިންމެވުމަށް ނިންމަވާފައިވާއިރު، މީގެ ކުރިން އެމެރިކާގައި ވެރިކަން ކުރެއްވި ބޭފުޅުން އެފަދަ ނިންމެވުމެއް ނިންމަވާފައި ނުވެއެވެ. ކުރީގެ ވެރިންވެސް ޤަބޫލު ކުރެއްވި ގޮތުގައި ޤުދުސްއާއި މެދު ގޮތެއް ނިންމަން ވާނީ ފަލަސްތީނާއި އިޒްރޭލާއި މެދުގައި މަޝްވަރާތަކެއް ކުރެވިގެން ކަމަށެވެ.


New normal gai harakayitherivaan furusathu dhemaa!\nއުސްފަސްގަނޑުގައި ކުޑަކުދިން ގުޑިއަރުވަނީ: ރާއްޖޭ ނިއުނޯމަލް އަށް ގޮތްތަކެއް ރާވަން ޖެހޭ -- ފޮޓޯ: އަވަސް\nރޯދަމަސް ދެބައިވެ ފިތުރު އީދާ ކައިރިއަށް މިއޮއް ދެވެނީ އެވެ. ހިޔާލު ހުރި ގޮތެއްް ބަލައިލާން ދަރިފުޅު ގާތުގައި ރޯދަ މަސް ނިމިގެން ދެން އަންނާނީ ކުޑައީދު ކަމުގައި ބުނެލައިފީމެވެ. އެހެން ހަމަ ބުނެލުމާއެކު މޫނަށް އުފާވެރިކަން އައެވެ. އަދި ހިނުތުން ވުމަކާއެކު ޖަވާބު ދިނެވެ: "މަންމާ، މިދިޔަ އީދުގައި ހަދާ މަޖަލޭ. އެއްވެސް ވެހިކަލެއް ނުދުއްްވާނެ އީދަކު. މަގުމަތީގައި ހިނާގާލައި ކުޅެލަން ދެވޭނެ ދޯ މިފަހަރުވެސް؟"\nމާލޭގެ އިމާރާތްތައް: މާލޭގެ ނިއުނޯމަލް ވަރަށް ތަފާތުވާނެ\nމި ރޯދަ މަސް އަހަރުމެންނާއި ބައްދަލު ކުރީ އެކަކު ވެސް ހީކޮށްގެން ހުރި ގޮތަކަށް ނޫނެވެ. ރޯދަމަހު ހަވީރު ޖަހާލާ ފިނިބުރާއި، ކުދިން ގޮވައިގެން ބާޒަރަށް ދިއުމާއި މަޑި އެއްލަން ދިއުމާއި ހިނގާލާށާއި ޕާކަށް ދިއުން މިއީ ކޮންމެ ދުވަހެއްގެ އަހަރުމެންގެ ތެރޭގައި އޮތް އާދަތަކެވެ.\nނަމަވެސް ކޮރޯނާ ވައިރަހުގެ ނުރައްކަލާއެކު ދިރިއުޅުން ބަދަލު ކޮށްލަން ޖެހުނީ އެވެ. އެ އާދަތަކަކީ މިހާރު ފޮނި ހަނދާން ތަކަކެވެ. މި ރޯދަމަހު ކުދިން ގޮވައިގެން ސާފު ވައިކޮޅެއް ހޯދާލަން މި ނިކުމެވުނީ ބޮޑުވަރަކަށް ގޭގެ ބެލްކަންޏަށް ނޫނީ ޓެރަހަށެވެ. އެހެން ނޫނީ ހަމައެކަނި ކޮށްލެވޭނެ ވަރަކީ ކުޑަދޮރެއް ހުޅުވާލައި ބޭރު ބަލައިލުމެވެ.\nމާލޭ ގެއެއްގެ ބެލްކަނީގައި ހައްދާފައިވާ ގަސްތަކެއް -- އަވަސް ފައިލް ފޮޓޯ\nއަބާދީގެ ބޮޑު ބައެއް ދިރިއުޅޭ މާލޭގައި ކޮންމެ ކޮންމެ ގެއެއްގައި ކުދިން ކުޅެލާނެ ބޮޑު ޓެރެހަކާއި ބެލްކަންޏެއް ނޯވެ ދާނެ އެވެ. ބައެއް އެޕާޓްމަންޓްތަކަކީ ހަދާފައިވާ ގޮތުން އިރުގެ އަލިކަން ނުލިބޭ ތަންތަނެވެ. ނަތީޖާއެއްގެ ގޮތުން ކުދިން ގޭތެރޭގައި އެއް ސްކްރީނު ދޮށުން އަނެއް ސްކްރީނު ދޮށުގައި ތިއްބާ ދުވަސް ދައުރުވާ ގޮތް ނޭގި ހިނގައި ދެއެވެ. މިއީ މާލޭގައި ދިރި އުޅޭ އެތައް ކުދިންގެ ހާލެވެ.\nމިގޮތަށް ރައްކާތެރި ކަމަށް ގޭގައި ތިއްބާ ލޮކްޑައުން ދިގުލައި މަސްދުވަހާއި މިހާރު ކައިރި ވަނީ އެވެ.\nކުދިންގެ ހެދި ބޮޑުވުމަށް ހަރަކާތްތެރިކަން ނުހަނު ބޭނުންވާއިރު އަދި އީދާއި އަހަރުމެން ބައްދަލު ކުރާއިރު މި ހާލަތުން އަރައިގަނެވޭނެ ކަމުގެ އުއްމީދެއް އަދި ނެތެވެ. ކަމާބެހޭ ފަރާތްތަަކުގެ މެސެޖަކީ އަވަސް އަރުވާލައިގެން ކުރީގެ ހާލަތަށް ރުޖޫއަ ވެއްޖެނަމަ އަހަރެމެންގެ ތެރެއަށް ވައިރަސް ފެތުރިގަނެ ގަދަ ކޮށްލާނެ އެވެ. ބަދަލުގައި އަހަރެމެން ދާން ޖެހެނީ "ނިއު ނޯމަލް" އަކަށެވެ. އެހެންވެ އަހަރުމެން އިހަށް ކަންކުރަމުން އައި ގޮތާއި މެދު ވިސްނާލެވުނެވެ.\nއަހަރުމެން ކުދިންގެ ކަންތައްތައް ރާވާލާފައިވާ އޮންނަނީ އަބަދުވެސް ސުކޫލުން އެއް ކުލާހުން އަނެއް ކުލާހަށް ދިއުމަށެވެ. ތޮއްޖެހިފައިވާ ކާރޫބާރޫ ވެސް ބޮޑު މާލޭގެ މަގެެއްގައި ކުއްޖައްކަށް ހަމަޖެހި ލައިގެން ނިކުމެލުމުގެ ފުރުސަތެއް ނޯވެ އެވެ. އެއް އުމުރު ފުރައެއްގެ ކުދިންނާއެކު ބޯޅަ ކުޅެލަން ނުވަތަ އަވަށްޓެރި ރަހުމަތްތެރިކަމެއް ބާއްވަން އެކުދިންނަށް ފުރުސަތެއް ނުލި ބެއެވެ. ބާރު ދުވެލީގައި ދުއްވާ ސައިކަލްތަކާއި ހެދި ބައިސްކަލެއް ދުއްވަން ދަސް ކޮށްލަން ކުއްޖައްކަށް ފުރުސަތު ދޭކަށް ނުކެެެރެއެވެ.\nއަހަރުމެން ދާން މި ގަސްދު ކުރާ ނިއުނޯމަލް އަކީ ކުދިންގެ ހެދި ބޮޑުވުމަށް އެންމެ ފައިދާ ހުރި ގޮތްތޯ ވެސް ވިސްނާލުމަކީ ރަނގަޅު ކަމެކެވެ. ކުދިން ހެދި ބޮޑުވުމުގައި ކުޅުމަކީ މުހިއްމު ދައުރެއް އަދާކުރާ ކަމެކެވެ. ތަޖުރިބާކާރުން ވިދާޅުވާ ގޮތުގައި ކުއްޖާ ކުޅެލަން ހޯދައިދޭ ފުރުސަތުތަކުގެ ސަބަބުން އެ ކުދިން ޖިސްމާނީ ދުޅަހެޔޮ ކަމުގެ އިތުރުން ނަފްސާނީ ދުޅަހެ ޔޮކަން އިތުރު ކޮށް ދެއެވެ.\nގައުމީ ޔުނިވާސިޓީގައި މަސައްކަތް ކުރައްވާ ލީލާ އަހުމަދަކީ ކުޑަކުދިންނަށް ބޭރުގައި ކުޅެލުމުގެ ފުރުސަތު ހޯދައިދޭން ބާރު އަޅުއްވާ ސޯޝަލް މީޑިއާގައި ހިޔާލު ފާޅު ކުރައްވާ ބޭފުޅެކެވެ.\nލީލާ ވިދާޅުވި ގޮތުގައި މާލޭގެ ލޮކްޑައުން ދިގުލައިގެން ދާއިރު ބެލެނިވެރިން ތިބީ ވަރަށް ކެތްތެރިކަމާއެކު ކުދިން ގޮވައިގެން ގޭގެ ހަތަރު ފާރުން އެތެރޭގަ އެވެ.\n"މިހާރު ލޮކްޑައުންގައި ބެލެނިވެރިންނަށް ކުދިންނަށް ސްކްރީން ދިނުން ނޫން ގޮތެއް ނޯވެދާނެ. ކުދިންގެ އުފާވެރި ހަޔާތަކަށް ކުޅުން މުހިއްމު ވޭ. މާލޭގައި ކުދިންނަށް ކުޅުމުގެ ފުރުސަތު ހޯދައި ދިނުމަށް ވެހިކަލް ނުދުއްވާ ފައިމަގުގައި އުޅެވޭ ގޮތަށް ކޮންމެ ހުކުރު ދުވަހެއް ހަދަންވީ. ވީހާވެސް ބޮޑަށް ހަރަކާތްތެރިކަން އިތުރު ކުރުމުގެ ގޮތުން. މިހާރު ލޮކްޑައުންގައި ބެލެނިވެރިންނަށް ކުދިންނަށް ސްކްރީން ދިނުން ނޫން ގޮތެއް ނެތް" އޭނާ ވިދާޅުވި އެވެ.\nކުދިންނަށް އެެންމެ ފައިދާހުރި ފުރުސަތުތައް ފަހިކޮށް ނުދޭންވީ ސަބަބެއް ނެތެވެ. ކޮރޯނާ ވައިރަހުގެ ކޮމިއުނިޓީ ސްޕްރެޑްއަކުން ސަލާމަތްވެ އާއްމު ހާލަތަށް ރުޖޫއަވާއިރު މިއީ ވެސް ވިސްނަންވީ ކަމެކެވެ. ހުކުުރު ދުވަހުގެ މެންދުރު ކުރީގެ ވަގުތަކީ މުޅި ރާއްޖެ ފައިމަގުގައި އުޅޭ ދުވަހެއް ކަމުގައި ހެދިދާނެ އެވެ.\nނިއުނޯމަލް އަކަށް ދާން ވިސްނާއިރު ދިގު މުއްދަތުގައި އޭގެ ފައިދާ ކުރާ ކަހަލަ ގޮތަކަށް ބައްޓަން ކުރެވިފައިވާ ޕޮލިސީތަކެއްގެ ހަދަން ޖެހެ އެވެ.\nކުދިންނަށް ބައިސްކަލް ދުއްވާލާ، ކޮރާ ކުޅެލާ އަހަރުމެން ބޮޑު ވެގެން އައިއިރު ކުޅުނު ތަފާތު އެކި އެކި ކުޅިވަރު ކުޅެލުމަށް ފުރުސަތު ދޭންވީ އެވެ. މިއީ ކުދިންގެ ހަރަކާތްތެރި ވުމަށާއި ކަސްރަތަށް ލޯބި ޖެއްސުމަށް ކުރެވިދާނެ ކަމެކެވެ. އެއީ އާއިލާ އެެއްކޮށް އަވަށްޓެރިންނާއި ގުޅުން ބަދަހި ކުރުމަށް އޮތް ފުރުސަތެއް ކަމުގައި ބާއްވަންވީ އެވެ. މިކަހަލަ ނިއުނޯމަލް އެއްގެ ސަބަބުން ކުދިންގެ ކިބައިގައި އެކުވެރި އެކަކު އަނެކަކާއި އަޅާލުން ފަދަ ރަނގަޅު އާދަތަކެއް އުފެދި ޒިންމާދާރު މުޖުތަމައެއް އުފެއްދިދާނެ އެވެ.


Idhikolhah goi husve, haakan'dugai labari thalhanee\nއިދިކޮޅަށް ގޮތް ހުސްވެ، ހާކަނޑުގައި ލަބަރި ތަޅަނީ\nމުޅިންވެސް އުޅެނީ އާންމުންގެ ރުޅިވެރިކަން އަމާޒުވާ ކަންކަން ސަރުކާރުން ކުރާ ކަންކަމުގެ ގޮތުގައި ދެއްކުމުގައި\nއާންމުން ހިޔާލު ހޯދުމަށް ފަހު ކަމެއް ކުރާ މަންޒަރެއް ނުފެނޭ\nކ. މާލެ 13 އޮކްޓޯބަރ 2019 | އާދީއްތަ 19:53 37,798\nއިދިކޮޅުން ބޭއްވި ރެލީއެއްގެ ތެރެއިން - އަވަސް\nކޮންމެ ސަރުކާރެއް ޒިންމާދާރު ކުރަން ވެސް، އިދިކޮޅެއް އޮންނަން ޖެހެއެވެ. ސަރުކާރު ޖަވާބުދާރީ ކުރުވުމާއި، ފާޑު ކިޔުމަކީ އެ އިރެއްގައި އިދިކޮޅުގައި ތިބި ބަޔެއްގެ ޒިންމާއެކެވެ. އެއީ ފުރިހަމަ ޑިމޮކްރެސީއެއްގެ އެންމެ އަސާސީ އެއް ސިފައެވެ. ކިތަންމެ ބޮޑު އަގުލަބިއްޔަތަކުން ވިޔަސް، ކިތަންމެ ބައިވަރު ވޯޓެއް ލިބިގެން އަޔަސް، މިކަން ނުކޮށް ދޫކޮށްލައިފިއްޔާ، ސަރުކާރެއް ބޮއްސުންލައިގެން ދިޔުމުގެ ފުރުސަތު ބޮޑެވެ.\nމިހާރުގެ ސިޔާސީ މަޝްރަހަށް ބަލާއިރު، ސަރުކާރާ އިދިކޮޅު ބަޔަކަށް އޮތީ ނިމިދިޔަ ރިޔާސީ ދައުރުގައި ވެރިކަން ކުރަން ތިބި ޕީޕީއެމް އާއި ހަމަ އެ ޕާޓީ ތެރެއިން ފެޅި ޕްރޮގްރެސިވް ކޮންގްރެސް ޕާޓީއެވެ. ދެ ޕާޓީއެއްގެ ގޮތުގައި އިލެކްޝަންސްގައި ރަޖިސްޓްރީ ކުރެވިފައި އޮތަސް، މިއީ އެއް ކެޔޮޅަކު ދުއްވާ ދެ އޮޑިއެވެ. އާރުކާޓީ އަކީ ވެސް ހަމަ އެކަކެވެ. މިސްރާބު ހުރީ ވެސް ހަމަ އެއް ދިމާލަކަށެވެ. ނަމަވެސް، ނަމުން އިދިކޮޅު ވުން ފިޔަވައި، އެ "ވަރުގަދަ" ޕްރޮގްރެސިވް ކޯލިޝަނަށް ހަމާ ވާކަމެއް ހަރާމެވެ.\nކިޔުންތެރިންގެ މައުލޫމާތަށްޓަކާ މިހާތަނަށް އެ ކޯލިޝަނުން ކުރި ބައެއް ކަންކަމަށް އަލިއަޅުވާލާނަމެވެ. މިހާރުގެ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ނިމިދިޔަ ރިޔާސީ އިންތިހާބު ކާމިޔާބު ކުރެއްވުމާ އެކު ގޯސްވީ އިލެކްޝަންސް ކޮމިޝަނެވެ. ފުއްމާލީ ވޯޓު ކަރުދާހުގައި ޖެހި ފާހަގަތަކެވެ. ޖާދުވީ އަނގޮޓީތަކާއި ދެލި ފުހެވޭ ގަލަންތަކުގެ ވާހަކައާ އެކު، އިންތިހާބުގެ ނަތީޖާ ބާތިލުކުރަން ކޯޓަށްވެސް ހުށައެޅިއެވެ. އެކަން ނިމުނީ ނާކާމިޔާބީގައެވެ. އަދި އަދަށް ދާން ދެން އެކަމާ ބޮޑާ ހޭކި ނަމަވެސް، ސުޕްރީމް ކޯޓުން އެކަމާއި މެދު ގޮތެއް ނިންމި ހިސާބުން ދެން ކުރާނެ ވަކި އެއްކަމެއް ވެސް ނެތެވެ.\nދެން ބޯމަތިބީ ރައްޔިތުންގެ މަޖިލިސް އިންތިހާބެވެ. އަވަށްޓެރިންނަށް ބޮނޑިބަތް ބަހާ އުސޫލުން، ޕާޓީގެ ޓިކެޓު ކޮޅު ބަހާލީއެވެ. އެއީ އިންތިހާބެއް ކާމިޔާބު ކުރެވޭނެ ބައެއްތޯ ބެލުމެއް ނެތި، ރައީސް ޔާމިން ޓިކެޓް ދެއްވީ އެ މަނިކުފާނަށް ފެނިވަޑައިގެންނެވި ބަޔަކަށެވެ. ދީފަ އަތުލާ ފީފާ ބުރި އުސޫލުން، ޖުމްހޫރީ ޕާޓީއާ އެކު ޒާތެއްގެ ކޯލިޝަނެއް ހަދައި، އެތަނުން ބަޔެއްގެ ޓިކެޓް އަތުލެއްވިއެވެ. ޕީޕީއެމްއާއި ޕީއެންސީގެ ޓިކެޓުގައި ވާދަކުރެއްވި 46 ކެނޑިޑޭޓުންގެ ތެރެއިން މަޖިލީހަށް ހޮވިވަޑައިގެންނެވީ އެންމެ ފަސް ކެނޑިޑޭޓުންނެވެ. އަނެއްކާވެސް ބޮޑު ނާކާމިޔާބީއެކެވެ. އެފަހަރު ގޯސްވީ، މަނީ ލޯންޑަރިންގެ ތުހުމަތުގައި ރައީސް ޔާމިން ހައްޔަރުކޮށް ޖަލަށް ގެންދިއުމާއި އެކައުންޓްގައި ހުރި ފައިސާކޮޅު ފްރީޒް ކުރުމެވެ. އެވެރިން ބުނާގޮތުން ނަމަ ފްރީޒް ކުރީ، އެ ދެ ޕާޓީން އިންތިހާބަށް ހަރަދުކުރަން ހުރި ހުރިހާ ފައިސާއެވެ.\nކަމެއް ނެތި މާޔޫސްވެފައި ތިބި ޕްރޮގްރެސިވް ކޯލިޝަނުން މި ދޭތެރޭގައި ސަރުކާރު ޒިންމާދާރު ކުރަން ކުރެވުނު އެއްކަމެއް ވެސް ނެތެވެ. ފަހަރުގައި، ލިބުނު ނާކާމިޔާބީތަކާއި އެކު، ހިތަށް ވެރިވީ މާޔޫސްކަން މާ ބޮޑުވީ ކަމުގައި ވެދާނެއެވެ. އެހެން ތިއްބާ ލައިގަތީ ބާގީ ލުތުފީ މައްސަލައެވެ. ގަދަ ނިދިން ހޭލި ސާރިދޯޅެއް ހެން، ސަރުކާރު ޒިންމާދާރުކުރަން ނިކުތެވެ. ދެއްކީ ސަރުކާރަށް އެކަމުގައި ފިޔަވަޅު އަޅަން ނުކުޅެދުނު ވާހަކައާއި ވައްކަން ކުރާ ވާހަކައެކެވެ. އެހެން ތިއްބާ އެ ލުތުފީ ވެސް ގެނެސް މިހާރު ހުރީ އޭނާގެ ޖަލު ހުކުމް ތަންފީޒުކުރާށެވެ. ފިލި މައްސަލައިގައި ދައުވާ ކުރަން ވެސް އެއޮތީ ފޮނުވާފައެވެ.\nއެއާ ވިދިގެން ވެސް ބޭއްވި އެއްވުންތަކާއި ރެލީތަކުގައި މާކަށް ބުރަދަނެއް ހުރި ވާހަކައެއް ނުދެއްކެއެވެ. ބައެއް ފަހަރު ހީވަނީ، އެވެރިންގެ ވެރިކަމުގެ ދައުރުގައި ކުރި ކަންތައްތަކުގެ ވާހަކަ އަމިއްލަ ނަފްސަށް ރައްދުކޮށް ދައްކާ ހެންނެވެ. ވައްކަމުގެ ވާހަކައާއި މީހުންގެ މައްޗަށް ނުފޫޒު ފޯރުވާ ވާހަކައެވެ. އެހެން ތިއްބާ އަނެއްކާވެސް ލައްވާލީ އަނެއްކާ އަނެއް ކަންތައްގަނޑެވެ. ބައެއްގެ ސަމާލުކަން ހޯދަން ބަޔަކު ނެރުނު ރިޕޯޓެކެވެ.\nއަނެއްކާވެސް، ތިމަންނާމެންގެ ސަރުކާރޭ، ދީނޭ ކިޔައިގެން ނިކުމެ ދެއްކީ މުޅިން ވެސް ހޮޅި ވާހަކައެވެ. އަބޫ ޖަހުލާ ދައްޖާލުތަކެއްގެ ވާހަކައެވެ. ފެނުނު މަންޒަރާއި އިވުނު ވާހަކަތަކުން ސިފަވީ އިދިކޮޅު ގޮތް ހުސްވެފައިވާ ވަރެވެ. އަނެއްކާވެސް ފިޔަވަޅު އަޅަން ނުކުރޭނެ ކަމަށް ބުނެ ސަރުކާރާ ޗެލެންޖް ކުރާ އުސޫލުންނެވެ. ސަރުކާރު ސިއްސައިގެން ދާވަރު ވާނެ ކަމަށް ބުނެ ބޭއްވި ރެލީގައި، ރެލީ އިންތިޒާމް ކުރި ޕާޓީގެ އިސްވެރިންވެސް ތިއްބެވީ ނިދިތާއްޔާ ޖެހިވަޑައިގެންފައެވެ. "އަންނަނީ އަންނަނީ" އޭ ކިޔާ ބޭއްވި ރެލީން ގާތަށް އައީ ހިންޏެވެ.\nފަހަރުގެ އަދިވެސް މި ތިއްބެވީ ވެރިކަމުގައޭ އެބޭފުޅުންނަށް ހީވާ ކަހަލައެވެ. އިދިކޮޅު ފަރާތްތަކަށް، ހަގީގަތުގައި އިދިކޮޅެއްގައި ތިބެގެން ކުރަން ޖެހޭ ކަންކަމެއް އެނގޭހެން ހިޔެއް ނުވެއެވެ. މުޅިންވެސް އުޅެނީ އާންމުންގެ ރުޅިވެރިކަން އަމާޒުވާ ކަންކަމަކީ، ސަރުކާރުން ކުރާ ކަންކަމުގެ ގޮތުގައި ދެއްކުމާއި، ރައްޔިތުންނާ ސަރުކާރާ ޖެއްސުމުގައި އަވަދިނެތިއެވެ.\nސިފަވަނީ ކަމެއްކުރާނެ ގޮތެއް ފެނިފައި ނެތިސްމ ނުވަތަ ނޭނގެނީސް އެކަމެއް ކުރަން ނިކުމެ އުޅޭ ބައެކެވެ. މުސްކުޅިން މިޒާތުގެ ކަންކަމަށް ރައްދުކުރާ މަޖާޒީ ބަހެއްވެސް އޮވެއެވެ. އެއީ "ހާކަނޑުގައި ލަބަރިތެޅުން" އެވެ. އިދިކޮޅުން އުޅެނީ ހަމަ އެހެންނެވެ. އާރާ ބާރުގައި ހަތް އަހަރު ހޭދަކުރެވުމުން މިއަދަކު އިދިކޮޅުގައި ތިބެގެން ކުރާނެ ކަމެއް ނޭނގެނީ ކަމަށް ވެސް ވެދާނެއެވެ. ގޮތް ހުސްވެ ހަމަ ހާކަނޑުގައި ލަބަރި ތަޅަނީއެވެ.


Zaleef Dhekki Vaahaka Thinadhoo Council Raees Ah "Hajamehnuvi" - Vaguthu\nޒަލީފް ދެއްކެވި ވާހަކަ ތިނަދޫ ކައުންސިލް ރައީސަށް "ހަޖަމެއްނުވި"\nތިނަދޫ ކައުންސިލްގެ ރައީސް, ސައުދު އަލީ -- ގާފު ފޮޓޯ: ޝަޖާއަތު އަޙްމަދު\nގދ. ތިނަދޫ ކައުންސިލްގެ ރައީސް ސައުދު އަލީ ކައުންސިލްގެ އެހެން މެމްބަރުންނާއި ގުޅިގެން މަސައްކަތް ކުރާނެ މާހައުލެއް އުފައްދަން ބޭނުން ނުވާ ކަމަށާއި އެކަމުގެ ސަބަބުން އޭނާގެ އިތުބާރު ގެއްލިފައިވާ ކަމަށް ކައުންސިލްގެ މެމްބަރުން މުހައްމަދު ޒަލީފް އަބްދުﷲ ވިދާޅުވުމުން އޭނާ އަށް ފިޔަވަޅު އަޅައިފިއެވެ.\nއެމްޑީޕީ އަށް ނިސްބަތްވާ ސައުދު އަލީ އާއި ގުޅޭ ގޮތުން "ވަގުތު" އަށް ދެއްވި އިންޓަވިއުއެއްގައި ޒަލީފް ދެއްކެވި ވާހަކަފުޅާއި ގުޅިގެން ޒަލީފަށް ފިޔަވަޅު އެޅިކަން ތިނަދޫ ކައުންސިލުން ވަނީ ކަށަވަރު ކޮށްދީފައެވެ.\nތިނަދޫ ކައުންސިލްގެ ފޭސްބުކް ޕޭޖުގައި ބުނެފައިވަނީ ޒަލީފް ކައުންސިލްގެ ރައީސާއި ކައުންސިލް މެމްބަރުންނާއި, އެއިދާއިރާގެ އެހެން މުވައްޒަފުން ބަދުނާމު ވާގޮތަށް, ކަންކަން ހިނގާފައިވާ ގޮތާޚިލާފަށް ނޫސްތަކަށް އިންޓަވިއު ދީފައިވާ ކަމަށެވެ.\nޒަލީފަށް އެޅި ފިޔަވަޅަކީ ރައްޔިތުން ނުތަނަވަސް ވާގޮތަށް ވާހަކަ ނުދެއްކުމަށް އަންގައި ޒަލީފަށް ނަޞޭޙަތްތެރިވުން ކަމަށް ކައުންސިލް އިދާރާ އިން ބުނެއެވެ.\nޒަލީފްގެ އިތުރުން ތިނަދޫ ކައުންސިލްގެ އެހެން މެންބަރަކު ވެސް ވަނީ ސައުދު އަލީ ކަންތައް ކުރާ ގޮތާއި ގުޅޭ ގޮތުން "ވަގުތު" އަށް މައުލޫމާތު ދީފައެވެ. އެކައުންސިލަރު މައުލޫމާތު ދިނީ ނަން ހާމަނުކޮށް ކަމަށްވާތީ އެކައުންސިލަރަށް ފިޔަވަޅެއް އަޅާފައެއް ނުވެއެވެ.\nތިނަދޫ ކައުންސިލުގެ އެހެން މެމްބަރަކު ވިދާޅުވީ، ސައުދު ކަންތައް ކުރައްވަނީ ސައުދު ބޭނުންފުޅުވާ ގޮތަށް ކަމަށާއި މެމްބަރުންނާއި އެއްވެސް ގޮތަކަށް މަޝްވާރާ ކުރެއްވުމެއް ނޯންނަ ކަމަށެވެ.\nތިނަދޫ ކައުންސިލްގައި ތިއްބަވަނީ އެމްޑީޕީގެ ހަތަރު މެންބަރުންނާއި ޕީޕީއެމްގެ ތިން މެންބަރުންނެވެ. ޒަލީފަކީ ޕީޕީއެމް މެންބަރެކެވެ.\nޑރ. އަބްދުއް ސަމަދު މެމޯރިއަލް ހޮސްޕިޓަލް ބޮޑުކޮށް މަރާމާތު ކުރުމުގެ %57 މަސައްކަތް ނިމިއްޖެ\nތިނަދޫ ރައީސް، ކައުންސިލް މެންބަރެއްގެ މުސާރަ "ހިފަހައްޓައިފި"\nތިނަދޫން އިތުރު ތިން މީހަކު ކޮވިޑަށް ފައްސިވެއްޖެ\nޖޫން 17, 2021 07:16\nތިއެމްޑީޕީ މީހުންނަކައް އެމީހުންނާދެކޮޅައް މީހަކު އެއްޗެއް ބުނެފިއްޔާ ހަޖަމެއްނުވާނެ\nޖޫން 17, 2021 08:00\nތި ރައީސަކީ މާކަ ކަމުދާ މީހެެއްނޫން.\nމާސްކްއަޅަން މަޖްބޫރު ފުރތަމަ ފަހަރަށް ކުރިއިރުވެސް މުޅި ރަށުތެރޭގައި އުޅުނީ މާސްކް ނާޅައި.\nޖޫން 17, 2021 10:46\nދެން ކޮބާ އޭނާހޮވި ރައްޔިތުން\nޖޫން 17, 2021 08:02\nސަ އުދު އަކީ ކުޑަ އިރު އެކުގަ އި ކުޅެން އުޅުނު. ޢިރުވެސް ލީޑަރޝިޕު ރަގަނޅު، އެކުވެރި މީހެ އް. ސުކޫލު ދަ އުރު ނިންމާލީ ތިނަދޫ ފަޙްވެރިވާ ކުޅިވަރު ޝަޙްޝި އްޔަތަކަށް ވެގެން. ސަ އުދު އަކީ ފުޓުބޯޅަ، ވޮލީ، ބާސްކެޓް ބޯޅަ މޮޅަށް ކުޅޭ ކުޅުންތެރި އެ އް. ޙިތްހެޔޮ އެންމެންނާ ގުޅޭ މީހެ އް. ސިޔާސީ ގޮތުން އެކްޓިވިސްޓަކުން، ކަ އުންސިލަރުގެ މަގާމަށް އައ އުމަށްފަހުވެސް ފޮނިގޮތެ އް ނުހުންނަކަން ފާހަގަ ކުރެވޭ. ޢޭގެ ހެ އްކެ އް ތިނަދޫ ރަ އްޔިތުން ސަ އުދު އަށް ދެވަނަ ފަހަރަށް ކަ އުންސިލަށް ހޮ އްވަވަ އި ދެ އްވަކީ.. އިދިކޮޅު ކަ އުންސިލަރުން ދަ އްކަވާ ވާހަކަތަ އް ގަބޫލުކުރަން އުނދަގޫ.. ޢެހެންނަމަވެސް ހާލަކީ ބަދަލުވެދާނެ. އެއ އްޗެ އް. ސަ އުދު އަށް ސިޔާސީ ގޮތުން އުޖާލާ ދުވަސްތަކަކަށް އެދެން....\nޖޫން 17, 2021 11:04\nކައުންސިލްގެ ރައީސްކަން ދިނީ ކުޅިވަރުކުޅެންތޯ؟ ސައުދަކީ ކަޑަމީހެއް އޭނާއަށް ފެންނަގޮތަކީ އަބަދުވެސް ފަހުގޮތް. މިހާރު މާބޮޑަށް އެކަން ފާހަގަކުރެވޭ. މަގޭލީ ވޯޓް އަނބުރާ ގެނެސްފިން..؟\nޖޫން 17, 2021 17:32\nސައުދު އުޅެނީ އަމިއްލައަށް އަމިއްލަ މީހާ ފެނިގެން. ތަންކޮޅެއް ބޮޑުވަރު ކަންނޭނގެ މީ. ސައުދަކީ\nބައެއް ފަހަރު ވަރަށް އަން ޕޮރޮފެޝަނަލްކޮށް ކަންތައް ކުރާ މީހެއް. ހަޖަމް ކުރަން ދަސްކުރަން އެބަ ޖެހޭ. ސިޔާސީ މަގާމުތަކުގައި ހުންނަ އިރު ރައްޔިތުން ވެސް ބަސް ބުނާނެ. އެކަން ކަން ބަލައި ގަނެވެން ވަާނެ. މި ދައުރު ނިންމާ ދެން ދެ ޕާރޓީ މީހުން ކޯޅި ކޯޅި. ރައްޔިތު މީހާ މިދަނީ ޑިޕްރެޝަންއަށް.\nޖޫން 17, 2021 08:40\nތިކަހަލަ ރައީސަކު ހޮވީވެސް ރަށުގެ ރައްޔިތުން.\nމޑޕ ތެރެއިންވެސް ތިކަމަށް ގާބިލް ހުނަރުވެރި މީހުން ކުރިމަތިލި. ނަމަވެސް ފުރުސަތު މިލިބެނީ މިފަދަ "ބޭފުޅުންނަށް"\nތިނަދޫއަކީ ބައިވަރު ކިޔަވައިގެން ތިއްބެވި ރަނގަޅު މީހުން އުޅޭތަނެއް. ކީއްވެ މިކަހަލަ މީހަކަށް ރައްޔިތުން ފުރުސަތު ދިނީ ؟\nޖޫން 17, 2021 09:21\nކެނެރީގޭ ނަޝީދު ކައިރިން ތަރުބިއްޔަތު ލިބިފަ ހުރި މީހަކަށް ވާނީ އެފަދަ ގޮތެއް ފޮެއް ނެތި ހުދު މުޚުތާރުކަމާއެކު ކަންތައް ކުރާނީ އޭނާގެ އައުވާނުން......


Faahana Thashimathee Isheennumuge Kurin Samaaluvey! - Vaguthu\nކޮވިޑްގެ "ޗުއްޓީ" ނިމިއްޖެ ކަމުގެ އަލާމާތްތައް ފެންނަން ފަށައިފި - 38 މިނެޓް ކުރިން\nފާހަނަތަށި މަތީ އިށީންނުމުގެ ކުރިން ސަމާލުވޭ!\nއަންހެނަކު ބިރުން ފިއްކަނޑައިގެން ދިޔައީ، އޭނާގެ ގޭގެ ފާހަނަ ތެރެއިން ބޮޑު ދެ ހަރުފަ ފެނިގެންނެވެ. އޮސްޓްރޭލިއާގެ ސިޓީއަކަށް ނިސްބަތްވާ ނިކޯލް އެއްރޭ ބުނީ، މިދިޔަ ހުކުރު ދުވަހު އޭނާ މަސައްކަތުގައި އުޅުމަށްފަހު ގެއަށް އައިސް ފާހަނައަށް ވަނުމާއެކު އޭނާގެ ލޮލުގައި އަޅައިގަތީ ތަށި ތެރޭގައި އޮތް "ކަޅު އެތި" ފެނިގެން ކަމަށެވެ.\nނިކޯލް ބުނީ، އެއީ ހަރުފައެއް ކަން އޭނާއަށް އެނގުނު ކަމަށާއި، ވަގުތުން، ކަރިރިންސްގެ ސްނޭކް ރިމޫވަލްސްއަށް ގުޅާ އެ މައުލޫމާތު ހިއްސާ ކުރި ކަަމަށެވެ. އަދި އެތަނުގެ މީހުން އައިސް އެ ހަރުފަ ގެންގޮސްފިއެވެ.\nއޭނާ ބުނީ، ދެވަނަ ހަރުފަ ފާހަނަ ތެރެއިން ފެނުނީ އޭގެ އަނެއް ދުވަހު ކަމަށެެވެ. އެ ފާހަނަ ތެރެއިން ފެނިގެން އެކަން އަނެއްކާވެސް ގެ ސްނޭކް ރިމޫވަލްސް އަށް ގެނައި ކަަމަށް އޭނާ ބުންޏެވެ.\nއޭނާ ބުނީ، އެ ހަރުފަ ފާހަނައިން ނުކުންނަނީ ފާހަނަތަށިން ކަމަށެވެ. އެހެންކަމުން ފާހަނަތަށި ބޭނުން ކުރާ ފަރާތްތަކުން ފާހަނަ ތަށީ މަތީ އިށީންނުމުގެ ކުރިން ރަނގަޅަށް ބެލުމަށްފަހު ނޫނީ ނުއިށީންނުމަށް އޭނާ ވަނީ އެދިފައެވެ.\nމީގެ ކުރިންވެސް ފާހަނަ ތެރެއިން ހަރުފަ ފެނިގެން ރިޕޯޓްކޮށްފައި ވެއެވެ. އާއްމުކޮށް ފާހަަނަ ތެރެއިން ހަރުފަ ފެންނަނީ ތަށި ތެރެއިންނެވެ.\nއޮކްޓޯބަރ 8, 2019 14:10\nމީކޮން ރަށެއްގައި ހިނގައިގެން އުޅޭކަމެއްތަ!\nއޮކްޓޯބަރ 8, 2019 14:47\nކ މާލެ މުލއާގެ ފާޚާނަ ތެރޭގައި އޮތް ހަރުފައެއް\nއޮކްޓޯބަރ 8, 2019 16:01\nހޮނޑައިދޫގަ ހިނގައިގެން އުޅޭ ކަމެކޯ.\nރައްޔިތުންގެ މަޖިލީހުގައި ވަރަށް ހަރުފަ ގިނަ! އެތަނުގައި ހިނގި ކަމެއް!


Ooredoo in "Two Thousand Isles" aa eku ehbasvumeh hadhaifi\nވިޔަފާރި - އުރީދޫ މޯލްޑިވްސް\nއުރީދޫ އިން "ޓޫ ތައުސަން އައިލްސް"އާ އެކު އެއްބަސްވުމެއްގައި ސޮއިކޮށްފި\nރާއްޖޭގެ އާބަދުވެފައިވާ ހުރިހާ ރަށްރަށަށް ޒިޔާރަތްކުރާނެ\nރާއްޖޭގެ ރަށްތަކުގެ ދިރިއުޅުމާއި ވެށި ދައްކުވައިދެވޭނެ\nކ. މާލެ2ޖޫން 2017 | ހުކުރު 15:38 8,986\nޓޫ ތައުސަން އައިލްސްގެ މަޝްހޫރު ފޮޓޯގްރާފަރ އައިޝަތު ނަޖް އަދި ލިޔުންތެރިޔާ ޑެނިއެލް ބޮސްލޭ - އުރީދޫ\nއުފެއްދުންތެރި ޕްރޮޖެކްޓްތަކަށް އެއްބާރުލުން ދިނުމުގެ ގޮތުން، އުރީދޫ އިން ޓޫ ތައުސަން އައިލްސް އާއި އެކު ޕާޓްނަރޝިޕް އެއްބަސްވުމުގައި ސޮއިކޮށްފިއެވެ.\nމި ޕްރޮޖެކްޓަކީ މަޝްހޫރު ފޮޓޯގްރާފަރ އައިޝަތު ނަޖް އަދި ލިޔުންތެރިޔާ ޑެނިއެލް ބޮސްލޭގެ ބައިވެރިވުމާ އެކު ދިވެހިރާއްޖޭގެ އެކިކަންކޮޅުތަކުގައިވާ ތާރީޚީ ކަންކަން އެކުލަވާލުމަށް ކުރިއަށްގެންދެވޭ ޕްރޮޖެކްޓެކެވެ.\nމި ޕްރޮޖެކްޓްގައި ފޮޓޯ ޖަރނަލިޒަމް އަދި ޓްރެވަލް ބްލޮގިންގ މެދުވެރިކޮށް ރާއްޖޭގެ ރަށްތަކުގެ ދިރިއުޅުމާއި ވެށި ދައްކުވައިދެވޭނެ ކަމަށް އުރީދޫއިން ބުންޏެވެ.\nޓޫ ތައުސަން އައިލްސް ޓީމް، ރާއްޖޭގެ އާބަދުވެފައިވާ ހުރިހާ ރަށްރަށަށް ޒިޔާރަތްކޮށް، މަސައްކަތްކުރުމަށް ބޭނުންވާ މުވާސަލާތީ އެހީތެރިކަން، އޮފިޝަލް ޓެލެކޮމިއުނިކޭޝަން ޕާރޓްނަރެއްގެ ގޮތުން އުރީދޫއިން ފޯރުކޮށްދޭނެއެވެ.\nއުރީދޫގެ އެސިސްޓަންޓް މެނޭޖަރ ޕަބްލިކް ރިލޭޝަންސް ނޫރާ އިބްރާހިމް ޒާހިރު ވިދާޅުވީ އުރީދޫއަކީ މުޖުތަމައުގެ ތަރައްޤީ އަށް މަސައްކަތް ކުރާ ކުންފުންޏަކަށް ވެފައި، އިންޓަނެޓް ޚިދުމަތުގެ އެހީގައި، މިފަދަ އުފެއްދުންތެރި ޕްރޮޖެކްޓްތަކެއް ޒުވާނުން ހިންގާތީ އުފާކުރާ ކަމަށާއި އަދި ޓޫ ތައުސަން އައިލްސް ޓީމުން ރާއްޖޭގެ އެކި ކަންކޮޅުތަކަށް ގޮސް، ރާއްޖޭގެ މުޅިން އާ ވާހަކަތަކެއް ހޯދައި ޑޮކިއުމަންޓްކުރުމަށް ކުރާ ދަތުރަށް އެއްބާރުލުން ދިނުމަކީ ލިބޭ ވަރަށް ބޮޑު އުފަލެއް ކަމަށެވެ.\nޓޫ ތައުސަން އައިލްސްގެ ކޯ ފައުންޑަރ ނަޖް ވިދާޅުވީ ރާއްޖޭގެ އަތޮޅުތަކުގެ ތެރޭގައި މި ކުރަމުންދާ މަސައްކަތް އުރީދޫގެ އެހީތެރިކަމާ ނުލއި ކުރިއަށް ގެންދިއުން ދަތި ވާނެ ކަމަށާއި އެހެންކަމުން އެކުންފުނީގެ އެއްބާރުލުން އަގުވަޒަންކޮށް ޝުކުރު އަދާކުރާ ކަމަށެވެ.\nއުރީދޫގެ ނޭޝަންވައިޑް 4ޖީ ނެޓްވަރކް މެދުވެރިކޮށް ކޮންމެ ދުވަހަކު ވެސް އަޕްލޯޑް ކުރަމުންދާ ބްލޮގް ޕޯސްޓުތަކާއި ސޯޝަލް މީޑިއާ އަޕްޑޭޓްތަކުގެ އެހީގައި، މި ދަތުރުގެ ކޮންމެ ފިޔަވަޅެއް ވެސް، ފޮލޮވާރޒް އާއި ހިއްސާކޮށްލެވޭ ކަމަށް ނަޖް ވިދާޅުވިއެވެ.\nދެ އަހަރު ނުފުރޭ ތުއްތު ކުއްޖާއަށް ޖިންސީ ގޯނާކުރި މައްސަލަ ދިރާސާކުރި ކޮމިޓީގެ ރިޕޯޓު މަޖިލީހުން ފާސްކޮށްފި


ފަޔާޒް އަށް އެހީވެދެއްވާށެވެ!\nPosted on July 11, 2017 by އެޑިޓޯރިއަލް\nމި ދުނިޔެއަކީ އިންސާނުންނަށްވާ އިމްތިޙާނުގެ ގޮވައްޗެކެވެ. ދުނިޔޭގައި އެކި މީހުންނަށް ކުރިމަތިވަނީ އެކިއެކި އިމްތިޙާނެވެ. ބޮޑެތި ބަލިތަކުގެ ސަބަބުންވެސް މީހުން އިމްތިހާނު ކުރެވެއެވެ. ބޮޑެތި ބަލިތައް ތަހައްމަލުކުރަމުންދާ އެތައް ބައެއް މި ދިވެހިރާއްޖޭގައި ދިރިއުޅެމުންދެއެވެ.\nއޭގެތެރެއިން ރ.މީދޫ ފުނަމާގެ ޙުސައިން ފަޔާޒަކީވެސް ބޮޑު ބައްޔަށް ތަޙައްމަލު ކުރަމުންދާ އަޅުގަނޑުމެންގެ ލޮބުވެތި މުސްލިމް އަޚެކެވެ.\n41 އަހަރުގެ ޙުސައިން ފަޔާޒު 2014 ވަނަ އަހަރު ތެރޭގައި ފައި ދުޅަވުމާއި ނޭފަތުން ލޭ އައުމުގެ މައްސަލަ ކުރިމަތިވުމުން އުނގޫފާރު ރީޖަނަލް ހޮސްޕިޓަލާއި އައިޖީއެމްއެޗަށް ގޮސް ޑޮކްޓަރަށް ދެއްކިއެވެ. ނަމަވެސް އެކަން ރަނގަޅު ނުވުމުން ، އިންޑިޔާއަށް ގޮސް ޑޮކްޓަރަށް ދެއްކުމުން އެނގުނީ ފަޔާޒް ފުރަމޭގެ މައްސަލައެއް އުޅޭކަމަށެވެ. ދެފަހަރެއް މަތިން އިންޑިޔާއަށް ގޮސް ފަރުވާ ކުރުމުންވެސް މިކަމަށް ޙައްލެއް ލިބިފައިނުވެއެވެ. ފަޔާޒްގެ ފުރަމޭއަށް ޖެހިފައިވާ ބަލީގެ ސަބަބުން އޭނާގެ ފުރަމޭ ދަނީ ހަލާކުވަމުންނެވެ. ޑޮކްޓަރުން ބުނާ ގޮތުން ފަޔާޒްގެ ފުރަމޭގެ %30 ބަދަލުކޮށް އެކަމަށް ފަރުވާ ލިބޭނެއެވެ. މިކަމަށް އަވަސް ފަރުވާއެއް ނުލިބިއްޖެ ނަމަ ، ފަޔާޒްގެ ފުރާނަޔަށް ނުރައްކާ ވާނެއެވެ.\nނަމަވެސް މިފަދަ ބޮޑު އޮޕަރޭޝަނެއް ކުރުމަށް ފަޔާޒްގެ މާލީ ހާލަތު ތަނެއް ނުދެއެވެ. މި އޮޕަރޭޝަނަށް އެކަނިވެސް 45000 ޑޮލަރު (6939000 ރުފިޔާ) ހަރަދުވާނެ ކަމަށް ޑޮކްޓަރުން ބުނެއެވެ.\nއަންބަކާއި އެކު ވަކި ދިރިއުޅެމުންދާ ފަޔާޒްގެ 15 އަހަރުގެ ކުއްޖަކާއި7އަހަރުގެ ކުއްޖެއް ހުރެއެވެ. ރ.މީދޫ ސިއްޙީ މަރުކަޒުގެ އެމްބިއުލާންސްގެ ޑްރައިވަރު ކަމުގެ ވަޒީފާ އަދާކުރަމުންދާ9އަހަރުވެފައިވާ ފަޔާޒަކީ ވަޒީފާއަށް ފަރުވާ ބަހައްޓައިގެން މަސައްކަތް ކުރަމުންދާ މީހެކެވެ.\nއެބޭފުޅަކަށް ދެވެން އޮތް މިންވަރަކުން ޙުސައިން ފަޔާޒްއަށް އެހީވެ ދެއްވާށެވެ. ޙާލުގައި ޖެހިފައިވާ ފަރާތްތަކަށް ދެވޭ އެހީ އަކީ ގެއްލިގެން ދާނެ އެއްޗެއް ނޫނެވެ. މީހާގެ ހެޔޮކަމުގެ ފަތަށް އިތުރުވެގެންދާނެ ހެޔޮ ޢަމަލެކެވެ. ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމަ ޙަދީޘްކުރައްވާފައިވާ ބަސްފުޅެއްގެ މާނާގައިވެއެވެ. ” އަދި އެމީހެއްގެ އަޚާގެ ކިބައިން ދުނިޔެ މަތީގައި ދަތިކަމެއް ފިލުވައިދީފި މީހަކަށް، އެމީހަކަށް ޤިޔާމަތްދުވަހުން ޖެހޭ މުޞީބާތްތަކުގެ ތެރޭން މުޞީބާތެއް ﷲ ފިލުއްވައިދެއްވާހުއްޓެވެ. އަދި އުނދަގުލެއް ޖެހިފައިވާ މީހާއަށް ފަސޭހަކޮށްދީފިމީހަކަށް، ﷲ އެމީހަކަށް ދުނިޔެމަތީގަޔާއި އާޚިރަތުގައި ފަސޭހަކޮށްދެއްވާނެއެވެ. އަދި މުސްލިމެއްގެ (ޢައިބު ފޮރުވައިދީފިމީހާ)ގެ ޢައިބު، ދުނިޔެއާއި އާޚިރަތުގައި ﷲ އެމީހެއްގެ ޢައިބުފޮރުވައިދެއްވާ ހުއްޓެވެ. އަދި ހަމަކަށަވަރުން އެމީހެއްގެ އަޚާއަށް އެހީވުމުގެ މަތީގައި ހުންނަމީހާއަށް އެހީތެރިވޮޑިގަތުން މަތީގައި ﷲ ވޮޑިގެންވެއެވެ.”\nޙުސައިން ފަޔާޒްއަށް އެހީވުމަށް 7717 109726 101 ޙުސައިން ފަޔާޒް މި އެކައުންޓަށް ފައިސާ ފޮނުވޭނެއެވެ. އިތުރު މަޢުލޫމާތު ހޯދުމަށް 7706570 ނަންބަރާއި ގުޅުއްވުން އެދެމެވެ.\n« ލިސްޓަށް ޚިޔާލު ހުށައެޅުމަށް ހުޅުވާލައިފި\nފަޔާޒްއަށް އެހީވުމަށް ޖަމްޢިްޔަތުލް އިްތިހާދުން ” ޑޯރ ޓު ޑޯރ ” އިވެންޓެއް ބާއްވަނީ »


Bodethi shareeai thakeh nimumakah, fahu adu ehun maadhamaa | Mihaaru\nއަދީބު ކްރިމިނަލް ކޯޓަށް ގެންދަނީ: މާދަމާ ހުކުމްކުރުމުގެ ފުރުސަތު އޮތް ކަމަށް ބެލެވޭ --މިހާރު ފޮޓޯ\nބޮޑެތި ޝަރީއަތްތަކެއްް ނިމުމަކާ ގާތަށް، ފަހު އަޑުއެހުން މާދަމާ\n03 ޖޫން 2016 - 21:152comments\nކުރީގެ ރައީސް މުހައްމަދު ނަޝީދާއި ކުރީގެ ޑިފެންސް މިނިސްޓަރު މުހައްމަދު ނާޒިމްގެ ޝަރީއަތް މިދިޔަ އަހަރު ބާރު ސްޕީޑްގައި ހިންގި ދުވަސްވަރު ރާއްޖޭގެ ސިޔާސީ މަސްރަހު ވަރަށް ހަލަބޮލިވި އެވެ. ކުރު މުއްދަތެއްގެ ތެރޭގައި އެ ދެ މައްސަލަ ހިންގައި، ހުކުމް ކުރުމުން އޭގެ ފާޑު ކިޔުން ޖުޑިޝަރީއަށް އަމާޒުވިއިރު އެކަމަށް ތައުރީފްކުރި ބަޔަކު ވެސް ތިއްބެވެ.\nއޭގެ އަހަރެއްހާ ދުވަސް ފަހުން އަނެއްކާވެސް މިއީ އެފަދަ ދުވަސްވަރެކެވެ. ކުރީގެ ނައިބު ރައީސް އަހުމަދު އަދީބާއި އޭނާގެ ގާތް ދެ ބޭފުޅުންނާއި އޭނާގެ ދެ ބޮޑީގާޑުންނާއި ކުރީގެ ޕްރޮސެކިއުޓާ ޖެނެރަލް މުހުތާޒް މުހުސިން އަދި އދ. މާމިގިލީ ކޯޓުގެ އިސް މެޖިސްޓްރޭޓްގެ ޝަރީއަތް ބާރު ސްޕީޑްގައި ހިންގައި، މިހާރު ވަނީ ނިމުމަކާ ގާތަށް ގޮސްފަ އެވެ.\nފަސް މިލިއަން ޑޮލަރަށް ޚިޔާނާތްތެރިވި ކަމަށް ބުނެ އަދީބާއި އޭނާގެ ގާތް މީހެއް ކަމަށްވާ ހާމިދު އިސްމާއިލާއި އަބްދުﷲ ޒިޔަތުގެ މައްޗަށް ޚިޔާނާތުގެ ދައުވާ އުފުލާފައިވާއިރު ރިޔާސީ ލޯންޗްގައި އެއްޗެއް ގޮއްވާލި މައްސަލައާ ގުޅިގެން އިތުރު ދެ ދައުވާއެއް އަދީބަށް ވަނީ ކޮށްފަ އެވެ. އެއީ ރަސްމީ ހައިސިއްޔަތު ނަހަމަ ގޮތުގައި ބޭނުންކުރުމުގެ ދައުވާ އާއި ޓެރަރިޒަމްގެ ދައުވާ އެވެ. އަދި ފިސްތޯލައެއް ގެންގުޅުއްވި ކަމަށް ބުނެ ވެސް ޓެރަރިޒަމްގެ އިތުރު ދައުވާއެއް އަދީބަށް ވަނީ ކޮށްފަ އެވެ.\nރައީސް އަބްދުﷲ ޔާމީން ހައްޔަރުކުރަން ފޭކް ކޯޓު އަމުރެއް ހެދި ކަމަށް ބުނެ މުހުތާޒް މައްޗަށް ތިން ދައުވާއެއް ކުރާއިރު އެ މައްސަލާގައި މެޖިސްޓްރޭޓް ނިހާންގެ މައްޗަށް ހަތަރު ދައުވާއެއް ކުރެ އެވެ. އޭގެ ތެރޭގައި، ކުށް ސާބިތުވެއްޖެ ނަމަ ބޮޑު އަދަބުތަކެއް އަންނަ ޓެރަރިޒަމްގެ ދައުވާ ވެސް ހިމެނެ އެވެ.\nކުރީގެ ޕީޖީ މުހުތާޒު: އޭނާ ވަނީ ރޭ ގާޒީ ބާރީއާ ކޯޓުގައި ޒުވާބުކުރައްވާފައި -- ފައިލް ފޮޓޯ\nކުރިން އެކި ފަނޑިޔާރުން އަދި ފަނޑިޔާރުންގެ ބެންޗްތަކުން ބަލަމުން އައި އެ މައްސަލަތަކުގައި މި ހަފުތާގައި ހެކިބަސް ނަގަން ހަމަޖައްސާފައި ވަނިކޮށް ކުއްލި ގޮތަކަށް އެ ހުރިހާ މައްސަލައެއް ވެސް ބެލުމާ ހަވާލުވެވަޑައިގަތީ ގާޒީ އަބްދުލްބާރީ ޔޫސުފް އެވެ. އެ ހިސާބުން ދެން ފެނުނީ ބާރު ސްޕީޑްގައި ފުލުފުލުގައި ކޮންމެ ދުވަހަކު އެ ޝަރީއަތްތައް ބާއްވައި، ހެކިބަސް ނަގަން ފެށި ތަނެވެ.\nމިދިޔަ ބުދަ ދުވަހާއި އިއްޔެއާ ދެ ދުވަހު ވެސް ކޮންމެ ދުވަހަކު ހެނދުނުން ފެށިގެން ރޭގަނޑާ އެއްކޮށް ހެކިބަސް ނެގުން ކުރިއަށް ގެންދިޔަ އެވެ. ދައުވާ ލިބޭ މީހުންނާއި ދެ ފަރާތުގެ ވަކީލުންނާއި ދައުވާ ލިބޭ މީހުންގެ އާއިލާ މެމްބަރުންނާއި ނޫސްވެރިން މި ދެ ދުވަހު އެއްކޮށްހެން ހޭދަކުރަން ޖެހުނީ ކޯޓުގަ އެވެ. ރޭ ބޭއްވި ޝަރީއަތްތައް ނިމުނުއިރު މެންދަމު 1:30 ވާން އޮތީ ގާތްވެފަ އެވެ.\nމުހުތާޒު ރޭ ވަނީ ގާޒީ ބާރީ އަށް ރައްދު ދެއްވައި، "މިރޭ ފަތިސް ވަންދެން ވެސް ޝަރީއަތް ކުރިއަށް ގެންދަވަނީތޯ" ސުވާލުކުރައްވައިފަ އެވެ. އޭގެ ޖަވާބުގައި ގާޒީ ބާރީ ވިދާޅުވީ ފަތިސްވެ، އިރުއަރާތޯ ނުބައްލަވާ ކަމަށެވެ. އަދި ކޯޓަކީ 24 ގަޑިއިރު މަސައްކަތްކުރާ ތަނެއް ކަމަށް ގާޒީ ވިދާޅުވުމުން މުހުތާޒު ރައްދު ދެއްވީ އެގޮތަށް ކުރިއަށް ގެންދަނީ ވަކި ޝަރީއަތްތަކެއް ކަމަށް ވިދާޅުވެ އެވެ.\nމުހުތާޒު ވިދާޅުވި ގޮތުގައި އަވަސް އަރުވާލައިގެން ޝަރީއަތް ކުރިއަށް ގެންދަނީ އޭނާގެ ބަލި ހާލަތަށް ވެސް ބެއްލެވުމެއް ނެތި އެވެ.\nމިހާރު ކުރިއަށް ދާ ޝަރީއަތްތަކުގެ ތެރެއިން އަދީބުގެ އެންމެ މައްސަލައެއް ފިޔަވައި އެހެން ހުރިހާ މައްސަލައެއްގައި ވެސް ދެ ފަރާތުގެ ހެކިންގެ ހެކިބަސް މިހާރު ވަނީ ނަގައި ނިމިފަ އެވެ. އެ މައްސަލަތަކުގެ ފަހު އަޑުއެހުން ނުވަތަ ޚުލާސާ ބަޔާން ހުށަހަޅާ އަޑުއެހުން މާދަމާ ހެނދުނާއި ރޭގަނޑުގެ އެކި ވަގުތުތަކުގައި ބާއްވަން ވަނީ ތާވަލްކޮށްފަ އެވެ.\nކޮންމެ މައްސަލައެއްގައި ވެސް ފަހު އަޑުއެހުމަށް ފަހު އިތުރު ކަމެއް ސާފުކުރަން ނުޖެހޭ ނަމަ ދެން އޮންނާނީ ހުކުމެވެ. މީގެ ކުރިން ނަޝީދާއި ނާޒިމްގެ މައްސަލާގައި ވެސް ހުކުމްކޮށްފައިވަނީ ޚުލާސާ ބަޔާން ހުށަހެޅި އަޑުއެހުމަށް ފަހު ކުޑަ ވަގުތުކޮޅެއްގެ ތެރޭގަ އެވެ. އެހެންވެ މި މައްސަލަތަކުގައި ވެސް މާދަމާގެ ވަގުތެއްގައި ހުކުމް ކުރުމުގެ ފުރުސަތު އެބަ އޮތެވެ.\nހެކިބަސް ނަގާ ނުނިމި އޮތީ ރިޔާސީ ލޯންޗް "ފިނިފެންމާ"ގައި އަދީބު ބޮމެއް ހަރުކުރި ކަމަށް ބުނެ އަދީބާއި އޭނާގެ ދެ ބޮޑީގާޑަކަށް ކުރާ ދައުވާގަ އެވެ. ނުނެގި އޮތީ ވެސް ދައުލަތުގެ އެންމެ ސިއްރު ހެކިވެރިއެއްގެ ހެކިބަހެވެ. އޭނާގެ ހެކިބަސް ވެސް އަންނަ އާދިއްތަ ދުވަހު ނަގާނެ ކަމަށް ބެލެވޭތީ އެ މައްސަލަ ވެސް ނިމުމަކާ ގާތަށް ދާން މާ ގިނަ ދުވަހެއް އޮތް ކަމަކަށެއް ނުބެލެވެ އެވެ.\nއިތުރު ލިޔުންތައް ކްރިމިނަލް ކޯޓް ކޯޓް މައްސަލަތައް މުހުތާޒް މުހުސިން ރައީސްގެ ލޯންޗުގެ ގޮވުން ނައިބު ރައީސް ހައްޔަރުކުރުން


China askariyya ge PR film gai Hollywood ge manzaruthakeh | ThePress\nޗައިނާ އަސްކަރިއްޔާގެ ޕީއާރް ވީޑިއޯގެ މަންޒަރެއް/ފޮޓޯ: ޕީއެލްއޭ\nޗައިނާ އަސްކަރިއްޔާއިން ބޮން އެޅުމުގެ ރެއިޑެއް ކުރިއަށް ގެންދާ މަންޒަރުތައް ދައްކުވާ ދޭ ގޮތަށް އުފައްދާފައިވާ ޕްރޮމޯޝަނަލް ވީޑީއޯގައި، ހޮލީވުޑްގެ މަޝްހޫރު ފިލްމުތަކެއްގެ މަންޒަރުތައް ބޭނުން ކޮށްފައިވާ ކަމަށް މީޑިއާ ރިޕޯޓްތައް ބުނެފިއެވެ.\nޗައިނާ އަސްކަރިއްޔާގެ ޕީއާރް ވީޑިއޯގައި ބޭނުން ކޮށްފައިވަނީ ހޮލީވުޑް ބްލޮކްބަސްޓާ ފިލްމުތަކެއް ކަމުގައިވާ "ޓްރާންސްފޯމާޒް" އާއި "ދަ ހާޓް ލޮކާ" ގެ މަންޒަރުތަކެއް ކަމަށް ބުނެވެއެވެ.\nޕީއާރް ވީޑިއޯގައި ފެންނަނ ނިއުކްލިއާ ހަތިޔާރުގެ ގާބިލުކަން ލިބިފައިވާ އެ-6 ބޮމާޒްއިން ސިމިއުލޭޓާ ރެއިޑެއް ކުރިއަށް ގެންދާތަނެވެ. ފެސިފިކްގެ ޖަޒީރާއެއް ކަމަށްވާ ގުއާމްގައި، އެމެރިކާގެ އަސްކަރީ ބޭސްއަކަށް އަމާޒުކޮށް ހިންގާ ރެއިޑް ފެންނަ ވީޑިއޯ،5މިލިއަނަށްވުރެ ގިނަ ފަހަރު ބަލާފައިވާކަމަށް ޚަބަރު ލިބެއެވެ.\nހޮނިހިރު ދުވަހު ރިލީޒްކޮށްފައިވާ2މިނެޓްގެ ވީޑިއޯގައި ހޮލީވުޑް ފިލްމުތަކެއްގެ މަންޒަރުތަކެއް ބޭނުންކޮށްފައި ވާކަން ފާހަގަކޮށް، ފާޑުކީ ބައެއް ފަރާތްތަކުން ވަނީ ޗައިނާއަށް ކޮޕީރައިޓަކީ އެއްވެސް މައްސަލައެއް ނޫން ކަމަށް ބުނެ ހަޖޫ ޖަހާފައެވެ. އަދި ޗައިނާއިން އެމެރިކާގެ މަންޒަރުތަކެއް ބޭނުން ކުރީތީ އެކަން ފާހަގަކޮށްފައިވެސްވެއެވެ.\nމި ފާޑުކިއުންތަކާ ގުޅިގެން ޗައިނާގެ އަސްކަރިއްޔާއިން އަދި ވަކި އެއްޗެއް ބުނެފައެއް ނުވެއެވެ.\nޗައިނާގެ އަސްކަރިއްޔާއާއި ގާތް ގުޅުމެއް އޮންނަ މަސްދަރަކާ ހަވާލާދީ މީޑިއާއިން ރިޕޯޓް ކޮށްފައި ވާ ގޮތުގައި، ހޮލީވުޑް ފިލްމުތަކުން މަންޒަރުތައް "ބޮރޯ" ކުރުމަކީ ޗައިނާގެ އަސްކަރިއްޔާގެ ޕީއާރް ޑިޕާޓްމަންޓަށް އާންމު ކަމެއް ކަމަށެވެ. އެ ޑިޕާޓްމަންޓްގެ ހުރިހާ އޮފިސަރުންހެން ބޮޑުވީ، ހޮލީވުޑް ފިލްމުތައް ބަލައިގެން ކަމަށާ، އެމެރިކާގެ ހަނގުރާމަ މަތީ ފިލްމުތަކަކީ އޮފިޝަލުންގެ މެދުގައި "ކޫލް" މަންޒަރުތަކެއް ކަމަށްވެސް އެ މަސްދަރާ ހަވާލަދީ ރިޕޯޓްކޮށްފައިވެއެވެ.\nހޮލީވްޑް އެމެރިކާ-ޗައިނާ ނުތަނަވަސްކަން މުނިފޫހިފިލުވުން ލައިފްސްޓައިލް ޗައިނާ


Mi Thuhthu Kujjaa Ah Aa Hitheh Hoadhan Othee Madhu Vaguthu Kolheh - Vaguthu\nއުމުރުން އެންމެ ތިން ހަފްތާގެ ތުއްތު ކުއްޖަކަށް ޖެހިފައިވާ ބައްޔެއްގެ ސަބަބުން، އެކުއްޖާގެ ހިތް ބަދަލު ކުރަން ޖެހޭކަމަށާއި އެހެންނަމަވެސް، އައު ހިތެއް ހޯދަން ލިބިފައިވަނީ މަދު ގަޑިއިރުކޮޅެއްކަމަށް އެކުއްޖާގެ މައިންބަފައިން ބުނެފިއެވެ.\nކާޓާ ކުކްސަން އަށް މިހާރުވަނީ ތިން ފަހަރެއްގެ މަތިން ހާޓް އެޓޭކް ޖެހިފައެވެ. އަދި މިހާރުވެސް އެކުއްޖާ އޮތީ ވެންޓިލޭޓަރުގެ އެހީގައެވެ.\nއިނގިރޭސިވިލާތުގެ ނިއު ކާސަލްގައި ހުންނަ ފްރީމޭން ހޮސްޕިޓަލުގައި ބާއްވައިގެން މި ކުއްޖާއަށް ފަރުވާ ދެމުންދާއިރު، ކުއްޖާއަށް ހިތެއް ހޯދުމަށް ކުއްޖާގެ މައިންބަފައިން ކަމުގައިވާ ސެރާ އަދި ކްރިސް ކުކްސަން ދަނީ އެކި ތަންތަނުގައި އަތްފުނާ އަޅަމުންނެވެ. މީސް މީޑިޔާގައިވެސް މިކަމަށް އެފަރާތްތަކުން އެދިފައިވާއިރު، މިކަން އަދި ކާމިޔާބު ކުރެވޭ ގޮތް ވެފައި ނުވެއެވެ.\nކުއްޖާގެ ބައްޕަ ބުނާ ގޮތުގައި މިއީ އެމީހުންގެ ދެވަނަ ދަރިފުޅެވެ. އެމީހުންގެ ފުރަތަމަ ދަރިފުޅު ވަނީ މީގެ އަހަރުތަކެއް ކުރިން މަރުވެފައެވެ. އެކުއްޖާ މަރުވުމަށްފަހު، އޭގެ ފަސް އަހަރު ފަހުން ކާޓާ ލިބުނުއިރު، ކާޓާވެސް ގެއަށް ނުގެންދެވިދާނެކަމުގެ ބިރު ހީވެފައިވާކަމަށް ބުނެފައިވެއެވެ.\nމި ދެމަފިރިންނަކީ މިހާރުވެސް އެތައް ބަޔަކަށް އެހީތެރިކަން ފޯރުކޮށްދިނުމުގެ މަސައްކަތް ކުރަމުން އަންނަ ބައެކެވެ. އެމީހުންގެ ފުރަތަމަ ދަރިފުޅުގެ ހަނދާނުގައި މިކަން ކުރަމުން އަންނައިރު، އެމީހުން މިހާރުވަނީ އެހެން ފަރާތްތަކުގެ އެހީއަށް ޖެހިފައެވެ.


Raees Nasheed Aura Fenna Photo Lanee Kamah Bune Faadukiyanee! - Vaguthu\nރައީސް ނަޝީދު އައުރަ ފެންނަ ގޮތަށް ފޮޓޯ ލަނީ ކަމަށް ބުނެ ފާޑުކިޔަނީ!\nރައްޔިތުން މަޖިލީހުގެ ރައީސް މުހައްމަދު ނަޝީދު އަވަހާރަކޮށްލުމަށް ދެވުނު ނިރުބަވެރި ހަމަލާގައި، އެމަނިކުފާނުގެ ހަށިކޮޅަށް ލިބިފައިވާ ޒަޚަމްތަކުގެ ފޮޓޯތައް މީސް މީޑީއާއަށް އާންމުކޮށްފައިވާއިރު އެއިން ބައެއް ފޮޓޯތަކުގައި އެމަނިކުފާނުގެ އައުރަ ހާމައަށް ފެންނަ ގޮތަކަށް ހުރުމުން ބައެއް މީހުންގެ ފާޑުކިއުން އަމާޒުވެއްޖެއެވެ.\nއިތުރު ފަރުވާއަށް ޖަރުމަނަށް ވަޑައިގެން ލިބިފައިވާ ގެއްލުމުގެ ފޮޓޯ މީސްމީއާގައި އާންމުކުރައްވާފައި ވަނީ ރައީސް ނަޝީދުގެ އެދިލެއްވުމުގެ މަތިން އެމަނިކުފާނުގެ ބޭބެ ޑރ. އިބްރާހިމް ނާޝިދުއެވެ. އޭނާ އެ ފޮޓޯތައް އާއްމުކުރެއްވިތާ މާ ގިނަ އިރުތަކެއް ނުވެ ރަައްޔިތުންގެ މަޖިލީހުގެ އިދާރާއިންވެސް ވަނީ އެ ފޮޓޯތައް އާންމު ކުރައްވާފައެވެ. އެއީ މި މަހުގެ 15 ވަނަ ދުވަހުއެވެ.\nމި ފޮޓޯތަކަށް ފަހު ވެސް ރައީސް ނަޝީދަށް އެ ވަރުގެ ޒަޚަމްތަކެއް ލިބިވަޑައިގެންފައިވޭތޯ ބަޔަކު މީހުން މީސް މީޑިއާގައި ދިޔައީ ސުވާލު ކުރުމުންނެވެ. އެއަށް ފަހު ނަޝީދުގެ ނުރަސްމީ އެކައުންޓް ކަމަށް ބުނާ "އެލެކްސް އަހްމަދު" ނަމުގައި ހަދާފައިވާ އެކައުންޓުން ވަނީ އެމަނިކުފާނުގެ ހަށިކޮޅަށް ލިބިފައިވާ އަނިޔާ ވަރަށް ބޮޑަށް ފެންނަ ފޮޓޯއެއް ޓްވީޓް ކޮށްފައެވެ. އެ ފޮޓޯގައި އެމަނިކުފާނުގެ ހަށިކޮޅު ވަރަށް ބޮޑަށް ފެނެއެވެ.\nއާންމު ކުރި ފޮޓޯގައި ރައީސް ނަޝީދުގެ އައުރަ ފެންނަ ވާތީ ބައެއް ދީނީ އިލްމުވެރިންނާއި އާންމު ރައްޔިތުންގެ ފާޑު ކިޔުން އަމާޒުވެގެން ދިޔައެވެ. އެ ފަރާތްތަކުން ފާހަގަ ކުރާ ގޮތުގައި، މީހަކަށް އަނިޔާއެއް ދިނުމަކީ ބަލައިގަންނަ ކަމެއް ނޫން ކަމާއި، ރައީސް ނަޝީދަށް ލިބުނު އަނިޔާތައް ވެސް ވަޒަން ކުރެވެއެވެ. އެކަމަކު، އެ ގޮތަށް ފޮޓޯ އާންމު ކުރުމަކީ އަޚްލާގީ މިންގަނޑު ދަށް ކަމެއްގެ ގޮތުގައި އެ ބަޔަކު ސިފަ ކުރެއެވެ.\nއެގޮތުން ދީނީ އިލްމުވެރިޔާ ޝައިޚު އަލީ ޒައިދު ކުރެއްވި ޓްވީތެއްގައި ވިދާޅުވީ ކަމެއް ސާބިތުކޮށްދެންވެސް އައުރަ ހާމަކުރުމަކީ ރަނގަޅު ކަމެއް ނޫން ކަމަށެވެ. އަދި އައުރައަށް ރައްކާތެރިވުމަށް ދީނުގައި ބާރު އަޅުއްވާފައިވާކަން ފާހަގަކޮށްފައިވެއެވެ.\n"ހުރިހާ ބޭފުޅުންވެސް އައުރައަށް ރައްކާތެރިވެ ލައްވާ! ޕްއިންޓް އެއް ޕްރޫވްކޮށް ދޭންވެސް އައުރަ އެންމެންނަށް ހާމަ ކުރުމަކީ ރަނގަޅު ކަމެއް ނޫން" ޒައީދު ވިދާޅުވިއެވެ.\nHurihaa beyfulhun ves aura ah rakkaatheri ve lahvaa! Point eh prove kohdheyn ves aura enmenah haama kurumakee rangalhu kameh noon!\n— Ali Zaid (@alizaid1000) May 21, 2021\nމި ފޮޮޓޯތަކަށް ފާޑު ވިދާޅުވަމުން ރައްޔިތުން މަޖިލީހުގެ ނޮޅިވަރަމް ދާއިރާގެ މެމްބަރު މުހައްމަދު ނަޝީދު އަބްދުﷲ (މޮސްޓާ) ވިދާޅުވީ އަނިޔާއަކީ އޭނާ އެއްްވެސްށް ބަލާގަންނަ ކަމެއް ނޫން ކަމަށެވެ. އެހެންނަމަވެސް "މަގުބޫލުކަން ހޯދުމަށް ބަރަހަނާ ފޮޮޓޯ އާންމު ކުރުމަކީ" ލަދުވެތި ކަމެއް ކަމަށް ވިދާޅުވިއެވެ.\nAniyaa akee alhugandu ves baligannane kameh noon ekamaku ossifaivaa thari alun vidhun gadha koh magboolu kan hodhan ves barahana photo ammu kurumakee ladhuvethi kameh mi meehun kohfa nukuraane kameh nonnaneeee pic.twitter.com/xZ1XWtKymx\n— Mohamed Nasheed Abdulla (@MNA_MosTaaA) May 21, 2021\nފަރަސްމާތޮޑާ ކައުންސިލްގެ ކުރީގެ މެމްބަރު އިބްރާހިމް ސޮބާހް ކުރެއްވި ޓްވީޓެއްގައި ވިދާޅުވެފައި ވަނީ ކަމެއް ސާބިތުކުރުމަށް އައުރަ ދެއްކުމެއް ނޯންނަ ކަމަށެވެ.\nކަމެއް ސާބިތު ކޮށް ދިނުމަށް އައުރަ ދެއްކުމެއް ނޯވޭ!\n— @ibrahimsobah (@ibrahimsobah12) May 21, 2021\nޝަފީއު ނަމަކަށްް ކިޔާ ޓްވީޓާ އެކައުންޓްއަކުން އާންމު ފަރާތެއް ކޮށްފައިވާ ޓްވީޓެއްގައި ވަނީ "އަމިއްލަ އައުރަ ނިވާ ނުވާ ފޮޓޯ އަމިއްލައަށް ހާމަކޮށްގެން ނުވާނެ ކަމަށް" ބުނެފައެވެ.\nއަމިއްލަ އައުރަ ނިވާނުވާ ފޮޓޯ އަމިއްލައަށް ހާމަ ކޮށްގެން ނުވާނެ.\n— Šhåfëêù (@HamidShafeeu) May 21, 2021\nމި ފާޑުކިޔުންތައް އަމާޒުވުމާއި ގުޅިގެން ރައީސް ނަޝީދުގެ ނުރަސްމީ އެކައުންޓް ކަމަސް ބުނާ "އެލެކްސް" އެކައުންޓްއިން ކޮށްފައިވާ ޓްވީޓެއްގައި ވަނީ "އޮރިޔާންވެސް އެހާ ހުތުރެއް ނޫން" ކަމަށް ވިދާޅުވެފައެވެ.\nOriyaan ves eyhaa huthureh noon kaneyge.\n— Alex Ahmed (@anedhivehirajje) May 22, 2021\nރައީސް ނަޝީދު "އައުރަ" ދެއްކި ކަމަށް ބުނެ ބަޔަކު ފާޑުކިޔާއިރު، އެ ފާޑުކިޔާ ފަރާތްތަކަށް ނަޝީދުގެ ސަޕޯޓަރުން ވެސް ގެންދަނީ ޓްވީޓާގައި ރައްދު ދެމުންނެވެ.\nmaran govi iru "aibeh noon"\ninzaaru dhinun "aibeh noon"\nbon govvun "aibeh noon"\nsiyasee kan kamaa ulhun "aibu"\nRJ ge magaam ga hurun "aibu" Majlis raees ge magaam "aibu"\nrayyithuge loabi libun "aibu"\nkoffa oiy varu ingun "aibu"\n"aslu aibee thiya hasadh"\n— mezzomohamed (@mezzomohamed) May 21, 2021\nރައީސް ނަޝީދަށް އަމާޒުކޮށް ބޮމުގެ ހަމަލާއެއް ދިނީ މި މަހުގެ ހަވަނަ ދުވަހުގެ ރޭ އިރާކޮޅެވެ. އެއީ އެމަނިކުފާނުގެ ގެކޮޅު ކަމަށްވާ ގ. ކެނެރީގެއިން ނުކުންނަވައި ނީލޯފަރު ހިނގުން މަގުން ހިންގަވާފައި، މަޖީދީ މަގުގައި މަޑުކޮށްގެން އޮތް އެމަނިކުފާނުގެ ކާރުކޮޅާ ހަމައަށް ވަޑައިގެންނެވުމާ އެކު، ބޮމެއް ގޮއްވާލައިގެނެވެ. އެ ބޮން ހަރުކޮށްފައި އޮތީ ނީލޯފަރު ހިނގުމާއި މަޖީދީ މަގާ ކަންމައްޗަށްވާ ގޮތަށް ޕާކްކޮށްފައި ހުރި ސައިކަލެއްގައެވެ.\nހަމަލާގެ ގެއްލުން ބޮޑުކުރަން ބޮމުގެ ތެރެއަށް އަޅާފައި ހުރި ރޭޒާ ފުއްތައް އެމަނިކުފާނުގެ ފުއްމާޕެމާއި ބަނޑާއި ފަޔަށް ވެސް ވަދެފައި ހުއްޓެވެ. ހަށިކޮޅަށް ވަދެފައި ހުރި އެ ރޭޒާ ފުއްތައް ނަގަން ހޭނައްތައިގެން 16 ގަޑިއިރުގެ އޮޕަރޭޝަންތަކެއް އޭޑީކޭ ހޮސްޕިޓަލްގައި ކުރި އެވެ. އިތުރު ފަރުވާއަށް ޖަރުމަން ވިލާތަށް ވަޑައިގެންފައިވާއިރު މިހާރު އެމަނިކުފާނު ވަނީ ހޮސްޕިޓަލުން ދޫކޮށްލާފައެވެ.\nނަޝީދަށް ދިން ހަމަލައާ ގުޅިގެން ތިން މީހަކު ވަނީ ހައްޔަރުކޮށްފަ އެވެ. އެ އެންމެންނަކީ ވެސް ހަރުކަށި ފިކުރަށް ތަބާވާ ބައެއްކަން މިހާތަނަށް ރަސްމީ އިދާރާތަކުން އާއްމުކުރި މައުލޫމާތުތަކުން އެނގެއެވެ.\nމެއި 22, 2021 14:15\nމެއި 22, 2021 14:19\nތިޔައިން އެއްވެސް ފޮޓޯއަކީ ނަސީދުގެ ފޮޓޯއެއް ނޫން.\nމެއި 22, 2021 18:27\nއަދި މިއުޅެނީ މޫނާއެ ކު ދައް ކާލެވޭވަރު ފޮޓޮއެއް އެޑިޓް ނު ކުރެވިގެން. މަހީ ކުރީ މިހާވަރުން ކަލޭމެން ގަބޫލު ކުރާނެ ކަމަށް.\nމެއި 22, 2021 22:29\nމޮޅު އެއްޗެއް ބުނެ ނިމުނު އިރު ތިމާ މިވީ ދޮގު ވެރިއަ ކަށް\nމެއި 22, 2021 14:35\nނަޝީދު ޕޯން ސުޓާރަކައް ވާން ބޭނުންފުޅުވީތޯ..؟\nމެއި 22, 2021 14:39\nނަޝީދުމެން ކަހަލަ ވިޔާނުދާ މީހުންނައް އައުރައެއީ މާބޮޑުއެއްޗެއްނޫން ފޮރުވާކަށެއް.\nމެއި 22, 2021 14:41\nއައުރަ އާއެކު ޒަހަމްގެ ފޮޓޯ ނަގަން ކެރުނު އިރު ޒަހަމްތަކާއެކު މޫނުގެ ހަމަ އެއްމެ ފޮޓޯ އެއްވެސް ނަގަން ނުކެރުން ދޯ؟ ތިޔޮއް ފޮޓޯ ނަގާމީހާ، ސުވާލު އުފެދޭ ދެއްތޯ؟\nމެއި 22, 2021 15:17\nޓިކޮޓޮކު ކުޅޭ ކުދިން އުލޭގޮތުން އެއްޗެއް ނުމުނަނީ ކީއްވެޔޯ.\nމެއި 22, 2021 16:24\nޓިކްތޮކް ކުޅޭ ދިން ނާ މަޖިލީސް ގެ ރައީސް އަށް ވީމަ، ޙަނާ ފޮޓޯގަ އެވަނީ ޕޯންސަޓަރ އެއް ނަމަ ނުކިޔާނެ ދޯ އެއްޗެކޭ ޙަނާ؟\nމެއި 22, 2021 15:18\nޢިތުރަށްމީހުންގެ ހަމްދަރުދީ ހޯދަން އުޅެނިކޮށް ތިރައްދުވީ އަނެއްކާވެސް ބައެއްގެ ނަފްރަތު އެކަހަލަ ކޮންމެވެސްގޮތަކުން ނަމަވެސް ތިބޭފުޅާ ފައިލްވުމަކީ ދިވެހިގައުމުގެ ރައްކާތެރިކަން..\nމޫނު ދައްކާކަށް ނުކެރޭ. އަޞްލު ނަމަ އައުރަ ދައްކާއިރު މޫނު ނުދައްކަނީ ކީއްވެ؟ ތީ މުޅިން ވެސް ފޭކު ފޮޓޯ ކުޅޭޑްރާމާ. ތި ޑްރާމާތަކަށް ވެސް ނިމުން އަންނާނެ.\nމެއި 22, 2021 16:22\nތީ ޔަހޫދީ މުނާފިގުންގެ ވައްތަރު ކިޔަންމެބޮޑު ތެދެއްހެދިޔަސް ގަބޫލެއްނުކުރާނެ. މިހާރު މޫނު ދެއްކީމަވެސް ތިބުނަނީ ނަޝީދެއްނޫނޭ\nނިމުންވާނެ މިފިލްމުވެސް ނިމޭނެ\nމެއި 22, 2021 15:19\nދުވަސްވި ވަރަކަށް މީހާގެ ފީކަޅާކަން ރައްޔިތުންނަށް ހާމަވާނެ .\nމެއި 22, 2021 15:23\nމީޑިއާގައި ތިފާޑުގެ ފޮޓޯތަކެއް އިސްތިހާރުކުރުމަކީ މައިންބަފައިންނާ އަމިއްލަ ދަރިންގެ ކުރިމަތޭގައި އޮރިޔާންވުންފަދަ ކަމެއްނުންތޯ ؟؟؟.\nމެއި 22, 2021 15:25\nނަޝީދު އެއީ ގޮތެއް ފޮތެއް ނެތް މީހެއް.އަވަސް ޝިފާއަކަށް އެދެން.\nމެއި 22, 2021 23:32\nއަހަރެން އެންމެ އަޖައިބު ވަނީ އައުރަ ދައްކަން އެހާ ފޯރި ހުރި އިރު މޫނު ކޮޅު ދައްކަން ނުކެރޭތީ.. ކާކުކަން އެންގިދާނެތީ ތޯއްޗެ..\nމެއި 22, 2021 15:46\nއިންސާނުންގެ ކިބައިގާވާ ލަދުވެތި ކަމުގެ ކަންފުޅެއްވެސް ނެތީދޯ؟ ކިހާދެރަ ކަމެއް މިއީ\nމެއި 22, 2021 16:00\nއެލެކްސް އަހްމަދުތަ ޒަހަމުވީ މޫނުފުޅުވެސް ދެއްކީމަ ނޫންތޯ ކާކުކަން އެގޭނީ ފޮޓޯނަގާމީހާވެސް މިކަމަށް ވިސްނަންވޭބަ މޫނުފުޅަށް ރޭޒާފުއްތައް ނުވަންނަނީތޯ ހާދަ މޮޅޭ ގޮއްވާލި މީހާ ހުރިހާ ރޭޒާފުކެއް އެލެކްސް ގައިކޮޅަށް ތިޔާ އެލެކުސް އަކީ ބޮޑީ ގާޑް އާއި ނަށީދާ ދެނއދުގަ ހުރި ދޮން ފަެަންޖީތޯ\nމެއި 22, 2021 16:12\nތިޔަފޮޓޮއިންވެސް ދޮގާއި މަކަރު ނޫން އެހެން ކަމެއްނެތެވެ ތިމާ އައުރަ ދައްކާއިރު މޫނު ނުދައްކީ ވެސް\nއަންދާ އައުރު ކަހާނީ\nމެއި 22, 2021 16:52\nކޮންއައުރަ އެއް؟...އައުރުސްއޭ ކިޔާބަލަ.\nމެއި 22, 2021 17:09\nރައީސް ނަޝީދަށް ދިން ހަމަލާ ކުއްވެރި ކުރަން.\nނަމަވެސް، ދެން ކިތަންމެވަރަކަށް ތެޅި ބޭލިޔަސް ރައްޔިތުންގެ ސަޕޯޓެއް ކުރިން އޮތްވަރަށް ނުލިބޭނެ އިރާދަކުރެއްވިއްޔާ! އަހަރެންވެސް ކުރިން ރައީސް ނަޝީދަށް ތާއީދު ކުރިން، ނަމަވެސް މުނާފިގު ކަމާއި، މި ގައުމުގެ އެކި ތަންތަނުގައި ހުޅުޖެހި ދުވަހުގެ ފަހުން ތާއީދު ވާނީ އަނބުރާ ގެނެސްފަ. އޮރިޔާމުން އޮވެ ޒަހަމްތަކެއް ދެއްކީ ސިމްޕަތީ ހޯދަން، އެކަމު އެވެސް ގޮވީ އަތަށް. ލާދީނީއޭ އެއް އަޑަކުން ގޮވަނީ ކަމެއް ވީމަ!\nމެއި 22, 2021 17:48\nއެކަލޭގެ އެ ހަދަނީ ދޮންމީހުން ހަދާގޮތްް ބުންޏެއްނު ދޮންމީހުން އުޅޭގޮތަށް އުޅެންވާނެއޭ\nމެއި 22, 2021 18:15\nޢަގެއް ނެއް އެއްޗެއްގެ އަގެއް އިތުރަކަޡް ނުވެއްޓޭނެ ތިޔަ ނަޝީދަކީ އަގެއްހުރި ލަދެއްހުރި މީހެއްނުން\nމެއި 22, 2021 18:18\nފޮޓޯއަކީ ނަސީދުގެ ފޮޓޯއެއް ނޫން!\nމެއި 22, 2021 18:28\nމެއި 22, 2021 20:56\nތިއީ ނަޝީދުގެ ފޮޓޯތަކެއް ނޫންކ ކަމަށް ވަރަށްބޮޑަށް ގަބޫލު ކުރެވޭ. މި ކަން ތަހުގީގު ކުރަން ގޮވާލަން.\nމެއި 22, 2021 21:14\nއެއީ އަންނިގެ ފޮޓޯއެއްނޫން. އެފޮޓޯއަކީ ފަލަސްތީނު މީހެއްގެ ފޮޓޯއެއް.\nމެއި 22, 2021 21:24\nލަދެއް ހަޔާތެއް ހުރި މީހެއް ނޫން މިއީ.. ތި ހާލުގައި އޮވެ އަދިވެސް އޮރިޔާން ފޮޓޯތައް އެބަ ނަގާ.. މީނައަށް އާ ކަމަ ކަށް ނުވާނޭ.. ލާދީނީ ކަމާއި ގޮތް ކުޑަ ކަމުގެ އެއްވަނަ.. ބަލާ އެއްނު\nމެއި 22, 2021 21:38\nއެއީ އަންނިގެ ފޮޓޯއެއްނޫން. އެފޮޓޯއަކީ އިސްރާއީލްގެ މީހެއްގެ ފޮޓޯއެއް.\nމެއި 22, 2021 23:01\nވަރަށް ހަޑި މުޑުދާރު ފޮޓޯ ތަކެއް.\nލަދުގެ ކަންފުޅެއްވެސް ނެތީއޭ.\nވ ވ ވ ވ ވ ވފަކުރު\nމެއި 22, 2021 23:16\nއޮރިޔަން ފޮޓޯ ހެދިކަމުގެ ދައުވާ ކުރެވޭނެތަ\nމެއި 22, 2021 23:43\nމީނަ މިހާރު އުޅެނީ ޖޮނީ ސިންސްއަށް ވެގެން. އެއީ އެވާގޮތަކީ.\nމެއި 23, 2021 00:51\nނަޝީދުގެ ކަނައަތަށް ވެފައޮތްގޮތެ އިގޭމީހަކު އެބަހުރިތަ..ޑޮކްޓަރުންގެ ތަފްސީލުތަކުގަ ނަޝީދުގެ ކަނައަތުގެ އިގިލިތަކަށް ގެއްލުމެލިބުނުކަމަށް ނުބުނޭ...މަތީގަ އޮތް ފޮޓޯއަށް ރަގަޅަށް ބަލާލަބަލަ..ޑޮކްޓަރުންގެ ބަޔާނާ އެކްސްރޭއާ މިފޮޓޯގަޑާ އަޅާކިޔާލުމުން ސުވާލުއުފެދޭ ކަންތައްތަކެ އެބަފެނޭ...


Bollywoodun jaaga libeythoa ulhumun Rubina ah libunee hiy dhathivaa fadha javaabuthakeh! – Iru\nމިވަގުތު “ބިގް ބޮސް 14” ގައި ބައިވެރިވެގެން އެގޭތެރޭގައި ހުރި މަޝްހޫރު ޓީވީ އެކްޓްރެސް ރުބީނާ ދިލައިކް އަކީ މީގެކުރިން ބޮލީވުޑުން ޖާގަ ލިބޭތޯ މަސައްކަތްކުރި ތަރިއެކެވެ.\nއެގޮތުން ބިގް ބޮސްގެ ގެއަށް ވަނުމުގެ ކުރިން ރޭޑިއޯ އަކަށް ދިން އިންޓަވިއުއެއްގައި ރުބީނާ ވަނީ އޭނާއަށް ދިމާވި ދަތިތަކާއި ހުރަސްތައް ކިޔައިދީފައެވެ. 33 އަހަރުގެ ބަތަލާ ކިޔައިދިން ގޮތުގައި ބޮލީވުޑަށް ވަންނަން އުޅުމުން ބައެއް ޕްރޮޑިއުސަރުންގެ ފަރާތުން ފެނުނީ ތަފާތުކުރުން ކަމަށެވެ. އެއީ ޓީވީ އެކްޓަރަކަށްވުމުން ކަމަށްވެސް ރުބީނާ ބުންޏެވެ.\n“އެމީހުން އަހަނީ ޓީވީ އެކްޓަރެއް ދޯ އޭ، ކޮން ޝޯތަކެއް ހޭ ކުޅުނީ ގައިމު އަހަރެމެންނޭ ނުދެކޭ. ދެން މިހެން ގޮސް އަހަރެން ދުއްވަނީ ކޮން ކަހަލަ ކާރެއް ތޯ އާއި އަތުގައި އޮތީ ލުއި ވުޓޯންގެ ދަބަހެއް ތޯ އާއި އަހަރެން އަރަނީ ޖިމީ ޗޫގެ ފައިވާނަށް ތޯ މިކަހަލަ ގޮތަކަށް އެމީހުންގެ ވާހަކަ ހުންނަނީ”، ރުބީނާ ކިޔައިދިނެވެ. ނަމަވެސް ރުބީނާ ފާހަގަކުރި ކަމަކީ އޭނާއަކީ އެއް އިރެއްގައި ވެސް މާ ބްރޭންޑުތަކާ ވެގެން އުޅުނު މީހެއް ނޫންކަމެވެ.\nމީގެ އިތުރުން ރުބީނާ ބުނިގޮތުގައި، ސްކްރީން ޓެސްޓާއި އޮޑިޝަން ތަކަކަށް ގިނަ މީހުން ސަމާލުކަމެއް ނުދެއެވެ. ކޮންމެ ގޮތެއްވިޔަސް އެމީހުން އިޚުތިޔާރު ކުރަނީ އެމީހުން ބޭނުންވާ މީހުން ކަމަށް ބުންޏެވެ.\nޓީވީ އެކްޓަރު އަބިނަވް ޝުކްލާއާ ކައިވެނިކޮށްގެން އުޅޭ ރުބީނާ ވަނީ، ނަން މަޝްހޫރު ޑައިރެކްޓަރު/ޕްރޮޑިއުސަރެއްގެ ފަރާތުން ދިމާވި ކަމެއްވެސް ކިޔައިދީފައެވެ. އަމިއްލަ ސަބަބުތަކަކަށްޓަކައި އެ ޕްރޮޑިއުސަރުގެ ނަން ހާމަނުކޮށް ރުބީނާ ބުނީ އޭނާ ކައިރިއަށް ފިލްމެއްގެ ފުރުސަތަކަށް އެދުމުން ކަންތައް ކުރީ ވަރަށް އިހާނެތިކޮށް ކަމަށެވެ.\n“އެއީ ވަރަށް ނަން މަޝްހޫރު، ނުފޫޒުގަދަ ޕްރޮޑިއުސަރެއް. އޭނަ އަހަރެން ކައިރީގަ އޭނަގެ ކޮންމެވެސް ފިލްމެއްގެ ނަން ކިޔާ އަހަނީ އެ ފިލްމު ބެލިންހޭ. ދެން އަހަރެން ބުނީ އެ ފިލްމު ނުކުތް އިރު އަހަރެން އުޅުނީ ސްކޫލުގައޭ، އަދި އަހަންނަކީ ކުޑަ އަވަށެއްގަ އުޅެ ބޮޑުވި މީހަކަށްވީމަ، އެތާނގަ އޮންނަކަމެއް ނޫނޭ އަންހެން ކުދިން އެކަނި ފިލްމު ބަލަން ސިނަމާތަކަށް ދިޔުން”، އެ ތަޖުރިބާ ކިޔައިދެމުން ރުބީނާ ބުންޏެވެ.\nނަމަވެސް ރުބީނާގެ އެ ޖަވާބު ޕްރޮޑިއުސަރަށް ޤަބޫލުކުރަން އުނދަގޫވި ކަމަށް ބުންޏެވެ. “އޭނަ ބުނަނީ ހަމަ ރަނގަޅަށްހޭ، އަހަރެން ކޮށްފަ ހުރި މަސައްކަތްތައް ވެސް ކަލެއަކަށް ނޭނގޭހޭ”، އެ ޕްރޮޑިއުސަރު ވާހަކަ ދެއްކީ ރުބީނާ ވަރަށް ދަށް ކޮށްލާފައި ކަމަށް ބުންޏެވެ. އަދި އެކަހަލަ މީހެއްގެ ފަރާތުން އިވެން ނުޖެހޭ ކަހަލަ “އަންޕްރޮފެޝަނަލް” ބަސްތަކެއް ވެސް އިވުނު ކަމަށް ރުބީނާ ބުންޏެވެ.\nކޮންމެއަކަސް، ބޮލީވުޑުން މިހާތަނަށް ޖާގަ ނުލިބުނަސް ޓީވީ އިންޑަސްޓްރީގައި ރުބީނާ އަކީ ވަރަށް ފާހަގަކޮށްލެވޭ ނަމެކެވެ. އެގޮތުން ރުބީނާ އެންމެފަހުން ކުޅުނު ޑްރާމާ ސިލްސިލާ “ޝަކްތީ” އަކަށް ވަރަށް ގިނަ ބައެއްގެ ތަރުހީބު ލިބިފައިވާ ޝޯއެކެވެ. އަދި “ބިގް ބޮސް 14” އިން އެންމެ ބޮޑު އަގެއް ވެސް ހުށަހަޅާފައިވަނީ ވެސް ރުބީނާ އަށާއި އޭނާގެ ފިރިމީހާ އަބިނަވް އަށެވެ.\n20 1362


Manchester City molhuviya nudhee Leeds in hifahattaifi - Hali News\nމެންޗެސްޓަރ ސިޓީ މޮޅުވިޔަނުދީ ލީޑްސްއިން ހިފަހައްޓައިފި\n04 October 2020, 00:09\nބިއެލްސާ ވަނީ ތަފާތު ދައްކުވާފައި\nއިނގިރޭސި ޕްރިމިއަރ ލީގުގައި މިރޭ މެންޗެސްޓަރ ސިޓީން ލަނޑެއް ޖަހައި ލީޑް ނަގާފައި ވަނިކޮށް ފަހަތުން އަރައި އެއްވަރުކޮށް ލީޑްސް ޔުނައިޓެޑުން އެއްވަރުކޮށް މުހިއްމު ޕޮއިންޓެއް ހޯދައިފިއެވެ.\nލީޑްސްގެ ދަނޑުގައި ކުޅުނު މިމެޗުގެ ފުރަތަމަ ތިރީސް މިނެޓުގައި މެޗް ކޮންޓްރޯލްކޮށް ކުޅެމުންގޮސް މެންޗެސްޓަރ ސިޓީން ލީޑް ނެގީ މެޗުގެ 17 މިނެޓުގައި ރަހީމް ސްޓަރލިންއެވެ. އޭނާ މިލަނޑު ކާމިޔާބު ކުރީ ލީޑްސްގެ އޭރިޔާގެ ތެރެއިން އަރިމަތީ ކަނާ ދާދި ކައިރިން ލިބުނު ބޯޅައެއް ލީޑްސްގެ ދެޑިފެންޑަރުން ވިއްދާފައި ހުއްޓައި ތިރިތިރިން ގޯލުގެ އަރިމަތީ ކަނަށް ބޯޅަ ފޮނުވާލައިގެންނެވެ.\nމެންޗެސްޓަރ ސިޓީން ލީޑް ނެގުމާއެކު ލީޑްސްއިން ކުޅުން ރަނގަޅުކޮށް ހަމަލާތައް އުފައްދަން މަސައްކަތް ކުރިއެވެ. ނަތީޖާއަކަށް ވެގެންދިޔައީ މެން.ސިޓީގެ ޑިފެންޑަރު މެންޑީއަށް ހެދުނު ގޯހެއްގެ ފައިދާ ނަގައި ލީޑްސްއިން ނުރައްކާތެރި ހަމަލާއެއް އުފެއްދުމެވެ. ލީޑްސްގެ ޑަލަސް ފޮނުވާލި މިހަމަލާގެ ހުރަހަކަށްވީ މެން.ސިޓީގެ ކީޕަރު އެންޑަސަންއެވެ.\nދެޓީމުގެ ފަރާތުންވެސް ބަލާހިތްވާފަދަ އެޓޭކިންގ ފުޓްބޯޅައެއް ފެނުނު މިމެޗުގައި މެން.ސިޓީއަށް އުނދަގޫތައް ކުރިމަތިވީ ލީޑްސްއިން އިންގްލެންޑުގެ ޒުވާން ވިންގަރ އިއާން ޕޮވެޑާ ކުޅެން އެރުވި ހިސާބުންނެވެ. ޕޮވެޑާގެ ހަލުވި ދުވެލީގެ ސަބަބުން އޭނާ ހުއްޓުވުމަށް މެން.ސިޓީ ޑިފެންޑަރު މެންޑީއަށް ގިނަ ހުރަސްތަކެއް ކުރިމަތި ވެގެންދިޔައެވެ. ފާހަގަ ކޮށްލެވޭ ކަމަކީ ޕޮވެޑާއަކީ މެން.ސިޓީގެ އެކަޑަމީން ތަމްރީންވެ 2019 ވަނަ އަހަރާ ހަމައަށް މެން.ސިޓީގައި ހުރި ކުޅުންތެރިޔަކަށް ވުމެވެ. ލީޑްސްއިން އޭނާ ގަތީ 2019 ވަނަ އަހަރުއެވެ.\nފުޓްބޯޅައިގެ ދުނިޔޭގައި އެންމެ ރީތި ފުޓްބޯޅައެއް ކުޅުވާ ދެކޯޗުންގެ ގޮތުގައި މަޝްހޫރުކަން ހޯދާފައިވާ ޕެޕް ގާޑިއޯލާ އާއި މާސެލޯ ބިއެލްސާގެ ކުރިމަތިލުމެއްގެ ގޮތުގައި ގިނަބަޔަކު ފާހަގަކުރި މިމެޗުގައި ބިއެލްސާގެ ލިޑްސްއިން ނަތީޖާ ހަމަހަމަ ކުރީ މެޗުގެ 56 ވަނަ މިނެޓުގައި ސްޕެއިން ގައުމީ ޓީމުގެ ފޯވާޑް ރޮޑްރިގޯ މޮރޭނޯއެވެ.\nމިލަނޑާއެކު ދެޓީމުގެ ކުޅުން އަވަސްވެ ގިނަ ހަމަލާތަކެއް ދެޓީމުގެ ގޯލަށްވެސް އަމާޒުވަމުން ދިޔައެވެ. އެކަމަކު ލީޑް ނަގާނެ އެންމެ ރަގަޅު ފުރުސަތެއް ލިބުނީ މެޗް ނިމެން ދަނިކޮށް ލީޑްސްގެ ފޯވާޑް ބެންފޯޑަށެވެ. ހުހަށްހުރެ ގޯލަށް ފޮނުވާލަން ލިބުނު މިބޯޅައަށް ހުރަސްއެޅީ މެން.ސިޓީގެ ކީޕަރު އެންޑަސަންއެވެ.\nމިއީ ގާޑިއޯލާ އާއި ބިއެލްސާ މިހާތަނަށް ކުރިމަތިލި ހަތަރުވަނަ ފަހަރެވެ. މީގެ ތެރެއިން2ފަހަރު ގާޑިއޯލާ ކުރި ހޯދާފައިވާއިރު އަނެއް ދެމެޗް ނިމުނީ އެއްވަރު ވެގެންނެވެ. ޕްރިމިއަރ ލީގުގައި މިސީޒަނުގައި މިހާތަނަށް މެން.ސިޓީން3މެޗް ކުޅުނުއިރު މޮޅުވެވިފައި ވަނީ އެއްމެޗުންނެވެ. އަދި އެއްމެޗުން ވަނީ ބަލިވެފައެވެ. ލީޑްސްއިން މިހާތަނަށް4މެޗް ކުޅެފައިވާއިރު ބަލިވެފައި ވަނީ ފުރަތަމަ މެޗުގައި އެންމެފަހުގެ ޗެމްޕިއަން ލިވަޕޫލް އަތުން އެކަންޏެވެ. ލީގުގައި ލީސްޑްސް އޮތީ7ޕޮއިންޓާއެކު5ވަނައިގައެވެ.\nޕްރިމިއަރ ލީގުގައި މިރޭ ކުޅުނު އެހެން މެޗުތަކަށް ބަލާއިރު ޗެލްސީ ވަނީ 0-4 އިން ކްރިސްޓަލް ޕެލަސް އަތުން މޮޅުވެފައެވެ. އަދި އެވަޓަން ވަނީ ބްރައިޓަން އަތުން 4-2 އިން މޮޅުވެފައެވެ. ލީގުގައި މާދަމާ ރޭ އާސެނަލް އާއި ޝެފީލްޑް ޔުނައިޓެޑް ، މެން.ޔުނައިޓެޑާއި ޓޮޓެންހަމް އަދި ލިވަޕޫލް އާއި އެސްޓަންވިލާ ބައްދަލު ކުރާ މެޗް ފާހަގަ ކޮށްލެއެވެ.\nއިތުރު ލިޔުންތައް އިނގިރޭސި ޕްރިމިއަރ ލީގު


Pool ah erunu kujjakaai moodhah erunu firihenaku maru vejje | ThePress\nޕޫލަށް އެރުނު ކުއްޖަކާއި މޫދަށް އެރުނު ފިރިހެނެއް މަރުވެއްޖެ\n21 July 2021, 22:25\nރިއު ޕަލަސް މޯލްޑިވްސް\nދ. އަތޮޅުގެ ދެ ރިސޯޓެއްގައި ފަތުރުވެރިއަކާއި ކުޑަކުއްޖަކު ގެނބިގެން މަރުވެއްޖެއެވެ.\nފުލުހުން ބުނީ، ޔުކްރެއިންގެ އުމުރުން 32 އަހަރުގެ ފިރިހެނަކު މޫދަށް އެރިގެން އުޅެނިކޮށް މަރުވެފައިވާ ކަމުގެ ރިޕޯޓެއް މިއަދު މެންދުރު 12:30 ހާއިރު ލިބިފައިވާ ކަމަށެވެ. އެކަމާ ގުޅިގެން ބަލަންޖެހޭ ކަންކަން ބަލަމުން އަންނަ ކަމަށް ފުލުހުން ބުނެއެވެ.\nމި ހާދިސާ ހިނގާފައި ވަނީ ކޮން ރިސޯޓެއްގައި ކަމެއް ފުލުހުން ހާމައެއް ނުކުރެއެވެ. ނަމަވެސް އެ ހާދިސާ ހިންގާފައި ވަނީ ދ. ރިއު ޕަލެސް މޯލްޑިވްސްގައި ކަން ވަނީ އެނގިފައެވެ.\nހަމައެއާއެކު ދ. އަތޮޅުގެ ރިސޯޓެއްގައި އާއިލާއާ އެކު ޗުއްޓީ ހޭދަ ކުރަމުން ދިޔަ ރަޝިއާގެ ފަސް އަހަރުގެ ކުއްޖަކު ވެސް އިއްޔެ މަރުވެފައިވާ ކަމަށް މައުލޫމާތު ލިބެއެވެ. އެ ކުއްޖާ މަރުވީ، ސްވިމިންޕޫލަށް އެރި އުޅެނިކޮށް ގެނބިގެން ކަމަށް މައުލޫމާތު ލިބެއެވެ.\nއެ ކުއްޖާއަށް ފަރުވާ ދިނުމަށް ފ. ނިލަންދޫގައި ހުންނަ އަތޮޅު ހޮސްޕިޓަލަށް ގެންދިޔަ އިރު ވެސް އޮތީ މަރުވެފައި ކަމަށް ފުލުހުން ބުނެއެވެ. އަދި މިހާރު ކުއްޖާގެ ހަށިގަނޑު އޮތީ މޯޗަރީގައެވެ. މި ހާދިސާ ވެސް ފުލުހުން ދަނީ ތަހުގީގު ކުރަމުންނެވެ.\nއަދި މި ހާދިސާ ހިނގީ ކޮން ރިސޯޓެއްގައި ކަމެއް ފުލުހުން ހާމައެއް ނުކުރި ނަމަވެސް އެ ހާދިސާ ހިނގާފައި ވަނީ ވިލުރީފް ރިސޯޓުގައިކަން ވަނީ އެނގިފައެވެ.\nހަބަރު މަރު ފަތުރުވެރިން ޕޮލިސް


BREAKING NEWS: Champions League In Manchester City Ban Kohfihttps://t.co/Sfv9qbpI1f\nޗައިނާގެ އެހެން ސިޓީތަކުން ބެއިޖިން އަށް އަންނަ އެންމެން 14 ދުވަސް ވަންދެން ކަރަންޓީން ކުރަން ނިންމައިފި. ކަރަންޓީން ވާން ދެކޮޅު ހަދާ މީހުންނަށް އަދަބު ދޭނެ ކަމަށް ޗައިނާ ސަރުކާރުން ބުނޭ.\nGan Hospital In Dhin Beyheh Beynun Kurumun Zuvaaneh Ge Kurimathifaraiy Faaru Vejjehttps://t.co/HWmjquaEmd\nވިލިމާލޭގައި ރުކަކުން ވެއްޓުނު މީހަކު ފަރުވާދޭން ފަށައިފި.\nBREAKING: Rukakun Vettunu Meehakah Faruvaadheneehttps://t.co/RDynituALI\nމިއަދު އެކަނިވެސް ޖަޕާނުން7މީހަކު ވަނީ ވައިރަސް އަށް ޕޮސިޓިވް ވެފަ. އެ ގައުމުން އެންމެ ގިނަ ބަޔަކު ޕޮސިޓިވް ވެފައިވަނީ އަދިވެސް ކަރަންޓީނު ކުރަމުން ގެންދާ ކްރޫސް ޝިޕުގެ ތެރެއިން.\nވައިރަސް އަކީ ޗައިނާ އަށް ކުރިމަތިވި އިމްތިހާނެއް ކަމަށް އެ ގައުމުގެ ރައީސް ވިދާޅުވެއްޖެ.\nއއ. މަޑިވަރު ކައިރިއަށް ސްނޯކްލިންގއަށް ދިޔަ އުމުރުން 23 އަހަރުގެ ދިވެހި ޒުވާނަކު ނިޔާވެއްޖެ.\nBREAKING: Snorkeling Ah Dhiya Zuvaanaku Niyaavehjjehttps://t.co/L5CcPXtdvL\nޖަޕާނުން އިތުރު މީހަކު ވައިރަސް އަށް ޕޮސިޓިވްވެއްޖެ. މިއާއިއެކު އެ ގައުމުގެ ޖުމްލަ އަދަދު ވަނީ 255ށް އަރާފަ.\nIndonesia Gai Valentines Day Faahaga Kuraa Meehun Hayyaru Kuramun Gendhany!https://t.co/5W86gzi3QJ\nހޮންކޮންގުން އިތުރު3މީހަކު ކޮވިޑް-19 އަށް ޕޮސިޓިވް ވެއްޖެ. މިއާއިއެކު އެ ގައުމުގެ ޖުމްލަ އަދަދު ވަނީ 56ށް އަރާފަ.\nރާއްޖޭގެ އުތުރުގެ ރަށެއްގައި ހަތަރު ކުއްޖަކަށް ޖިންސީ ގޯނާކުރި މީހަކު ހައްޔަރުކޮށްފި.\nBREAKING:4Kujjakah Jinsee Goanaa Kuri Meehaku Hayyarukohffihttps://t.co/Ft5w7OvQyW\nޖަޕާނުގައި އިތުރު ހަތަރު މީހަކު ކޮވިޑް-19 އަށް ޕޮޒިޓިވްވެއްޖެ. މި މީހުންނަކީ ކަރަންޓީންކޮށްފައިވާ ޑައިމެންޑް ޕްރިންސެސް ކްރޫޒް ޝިޕްގައި ތިބި ބައެއްނޫން. މިހާތަނަށް އެ ގައުމުގައި މި ވައިރަސް ޖެހުނު މީހުންގެ އަދަދު ވަނީ 254 އަށް އަރާފައި.\nކޮރޯނާ ވައިރަސްގެ ބިރުވެރިކަމާއި ހުރެ ކަނޑުމަތީ2ހަފްތާވަންދެން ދަތުރު ކުރި ކްރޫޒްޝިޕް އެންމެ ފަހުން ކެމްބޯޑިއާއަށް ބަނދަރު ކޮށްފި.\nCruise Ship Bandharu Kurumuge Huhdha Emme Fahun Dhiny Cambodia inhttps://t.co/PoNlZO6cqI\nކޮވިޑް ވައިރަސް ޖެހިގެން ޗައިނާގައި ސިއްހީ އެހީތެރިންގެ ގޮތުގައި މަސައްކަތް ކުރަމުންދިޔަ ހަ މީހަކު މަރުވެއްޖެ. މިދިޔަ އަންގާރަ ދުވަހާއި ހަމައަަށް ސިއްހީ އެހީތެރިންގެ ގޮތުގައި މަސައްކަތް ކުރަމުންދިޔަ 1716 މީހަކު ވަނީ ބަލީ ޖެހިފައި.\nDharinnah Naseyhai Dheyiru, Nikamethikollaa Fadha Basthah Nubuney, Ehen Kudhinnaai Alhaanukiyaa - Khuthubahttps://t.co/O36LwVvl61\nހއ. އުލިގަމް ކައިރީ އޮތް ދޯންޏެއްގައި ހުރި މީހެއްގެ މެޔަށް ތަދެއް އަރައިގެން އޭނާއަށް އެހީތެރިވުމުގެ މަސައްކަތް ސިފައިން ފަށައިފި.\nKandumatheegai Balivi Dhivessakah Eheetherivaan Sifain Fashaifihttps://t.co/KEzTzeBJss\nTMA Aai Eku Ehbasvumeh Nehkamah Bunaathee Alex ID In Rahdhudheefihttps://t.co/kbvT6jLPAV\nAthun Beevegen Midhanee Bodu Ehcheh - Shifahttps://t.co/Mt78bGTDox\nBREAKING NEWS: Maafushi Gai Gudhanehgai Roave Andhan Fashaifihttps://t.co/E6XTzaZHGE\nMasthvegen Fathisnamaadhah Eri Meehaku Namaadhu Nimendhen Othee Sajidhaigaihttps://t.co/nahxzs9HLU\nކޮވިޑް-19 ޖެހޭ މީހުންނަށް ފަރުވާ ދިނުމުގައި ހަރަކާތްތެރިވާ ޗައިނާގެ އެތައް ސިއްހީ އެހީތެރިންނަކަށް ވެސް ބަލި ޖެހިފައި ވެދާނެ ކަމަށް އޮފިޝަލުން ބުނެފި. ބަލި ޖެހޭ ސިއްހީ އެހީތެރިންގެ އަދަދެއް ޗައިނާ އިން ހާމައެއް ނުކުރޭ. ނަމަވެސް ތަޖުރިބާކާރުން ލަފާކުރާ ގޮތުގައި އެތައް ސަތޭކަ ސިއްހީ އެހީތެރިންނަކަށް ބަލި ޖެހިފައި ވުން ވަރަށް ގާތް.\nވޫހާން އިން ގެނެސް އެމެރިކާގެ ކެލިފޯނިއާގައި ކަރަންޓީން ކޮށްފައި ތިބި މީހުން އަވަހަށް ވައިރަސް އަށް ޓެސްޓް ކޮށްދިނުމަށް އެމީހުން އެދެން ފަށައިފި. އެމީހުން ބުނާ ގޮތުގައި އަވަހަށް ޓެސްޓްކޮށް ބަލި ހުރިކަން ނުވަތަ ނެތްކަން ކަށަވަރު ކުރަން އެމީހުން ބޭނުންވޭ.\nމެލޭޝިއާ އިން ކޮވިޑް-19 އަށް ޕޮޒިޓިވްވި މީހުންގެ އަދަދު 19 އަށް އަރައިފި. މެލޭޝިއާ ސަރުކާރުން ބުނީ އިއްޔެ ވައިރަސް އަށް ޕޮޒިޓިވް ވެފައި ވަނީ 39 އަހަރުގެ އަންހެނެއް ކަމަށާއި އެއީ ޗައިނާ މީހެއް ކަމަށް.\nއޭނާ އަކީ މީގެ ކުރިން ވައިރަސް އަށް ޕޮޒިޓިވްވި ދެމީހެއްގެ ގާތް ރަހުމަތްތެރިއެއް ކަމަށް މެލޭޝިއާ ސަރުކާރުން ބުނޭ. އޭނާ މިހާރު ވަނީ ކަރަންޓީން ކޮށްފައި. އޭނާގެ ހާލު ރަނގަޅު ކަމަށް އޮފިޝަލުން މައުލޫމާތު ދޭ.\nކޮވިޑް-19 އާއި ދެކޮޅަށް ކުރާ މަސައްކަތައް 140 މިލިއަން އެމެރިކާ ޑޮލަރު ނުވަތަ 15.3 ބިލިއަން ޔުއާން ހޭދަކުރަން ޖަޕާން ސަރުކާރުން ނިންމައިފި.\nޖަޕާން ސަރުކާރުން ބުނާ ގޮތުގައި މިފައިސާ ޚަރަދު ކުރާނީ ބައްޔަށް ޓެސްޓްތައް ކުރުމުގެ ގާބިލްކަން އިތުރު ކުރަންށާއި، ފަރުވާ ދޭން ހުރި ވަސީލަތްތައް އިތުރު ކުރުމަށް، އަދި މާސްކް އުފައްދާ މިންވަރު މަހަކު 600 މިލިއަނަށްވުރެ އިތުރު ކުރުމަށާއި ބަލީގެ ސަބަބުން ކުދި އަދި މެފަންތީގެ ވިޔަފާރިތަކަށް ދިމާވެދާނެ ދަތިތަކުން އަރައިގަތުމަށް އެފަރާތްތަކަށް އެހީތެރިކަން ފޯރުކޮށްދިނުމަށް ކަމަށް.\n2 Car Jehi Bodethi Gellunthakeh Vejjehttps://t.co/M2ikBvmOh7\nކޮވިޑް-19 ގެ ޚަބަރުތަކަށް ބަލާއިރު މިއަދަކީ އެއް ދުވަހެއްގައި އެންމެ ގިނަ ގިނަ މީހުން މަރުވި ދުވަހެވެ. އަދި އެންމެ ގިނަ މީހުން ބައްޔަށް ޕޮޒިޓިވްވި ދުވަހެވެ.\nBREAKING NEWS: Covid-19 Jehigen Iyye 242 Meehun Maruvejjehttps://t.co/GRsXwx7gMS\nއިތުރު ޚަބަރުތަކަށް ބަލާއިރު ކޮވިޑް-19 ޖެހިފައިވާ ޖަޕާން މީހަކު މަރުވި ޚަބަރު މިއަދު ވަނީ ލިބިފައެވެ.\nBREAKING: Covid-19 Jehigen Japan Meehaku Maruvehjjehttps://t.co/3Pto4NyKh6\nއަދި ސިންގަޕޫރުގައި ފަރުވާ ދެމުން ގެންދާ ހަތް މީހެއްގެ ހާލު ސީރިއަސް ޚަބަރު ވެސް މިއަދު ވަނީ ލިބިފައެވެ.\nSingapore in Covid-19 Jehunu7Meehehge Haalu Serioushttps://t.co/Qu1Uug502M\nއިތުރު ޚަބަރުތަކަށް ބަލާއިރު ދެއަހަރުގެ އަންހެން ކުއްޖަކު ރޭޕް ކުރި މައްސަލައިގައި އެކުއްޖާގެ ކާފަ އާއި މުނިކާފަގެ މައްޗަށް ދައުވާ ކުރަން މިއަދު މައްސަލަ ކޯޓަށް ފޮނުވި ޚަބަރު ލިބިފައިވެއެވެ.\nBREAKING: Kudakujja Rape Kuri Kaafa Aai Muni KaafageMahchah Dhauvaakoh Court Ah Fonuvaifihttps://t.co/3GC3mH0101\nLIVE: Covid-19 Ge Fahuge Mauloomaathhttps://t.co/kPtTLQgsCu\n— Vaguthu Online (@VaguthuOnline) February 12, 2020


ކަށްވަޅުގައި ޢަޛާބުލިބޭނެ ފާފަތަކުން ދުރުހެލިވަމާތޯ؟ – DhiSalafiyyah\n04/01/2012 އެހެނިހެން, ދީންއައްޝައިޚް މުޙައްމަދު ސިނާން\nމިހަދީޘްގެ ފަހުބައިގައިވެއެވެ. ނަބިއްޔާ ޞައްލަﷲ ޢަލައިހިވަސައްލަމަ އެދެބޭކަލުންނަށް ދެންނެވިއެވެ. “ތިދެބޭކަލުން މިރޭ ތިމަންކަލޭގެފާނާއެކު ވަރަށް ތަންތަނަށް ހިންގަވައިފިނޫންތޯއެވެ؟ ފަހެ، ތިމަންކަލޭގެފާނަށް މިފެނިވަޑައިގެން ކަންތައްތަކުގެ ޚަބަރުދެއްވާށެވެ.” އެދެބޭކަލުން ދެންނެވިއެވެ. “އާދޭހެވެ. ކަލޭގެފާނު ދެކެވަޑައިގެންނެވި، އެމީހެއްގެ އަނގަ އިރާލެވޭ މީހާއަކީ ދޮގުވެރިއެކެވެ. އެމީހާ ދޮގުހަދައި، އެދޮގު މުޅި އުދަރެހުގައި ފެތުރެންދެން އެދޮގު ފަތުރަމުން ގެންދެއެވެ. ފަހެ، އެމީހާ (އެބަހީ، އެބުޅިގަނޑު ހިފައިގެންހުރިމީހާ) ޤިޔާމަތްދުވަހާޖެހެންދެން އެފަދައިން އެމީހާގެއަނގަ އިރަމުން ގެންދާނެއެވެ. އަދި އެމީހެއްގެ ބޯ ޗަސްކޮށްލެވެނިކޮށް ކަލޭގެފާނު ދެކެވަޑައިގެންމީހާ ދަންނައެވެ. އެމީހަކީ، ﷲއެމީހަކަށް ޤުރުއާނުގެ ޢިލްމު (އެބަހީ ޝަރުއީ ޢިލްމު) އުގަންނަވައިދެއްވި، ނަމަވެސް އެޢިލްމުގެ މަތިން ޣާފިލުވެ ރޭގަނޑު ނިދައި އަދި ދުވާލުއެއާއެއްގޮތަށް ޢަމަލުނުކުރިމީހެކެވެ. ޤިޔާމަތްދުވަހާ ޖެހެންދެން އެގޮތަށް އެމީހާގެ ބޯ ޗަސްކުރެވޭނެއެވެ. އަދި އުނދުނުގެ ތެރެއިން ކަލޭގެފާނު ދެކެވަޑައިގެންނެވި މީހުންނަކީ ޒިނޭކުރިމީހުންނެވެ. އަދި ލޭގެ ކޯރުން ކަލޭގެފާނު ދެކެވަޑައިގެންމީހާއަކީ ރިބާކޭމީހެކެވެ…” އަދިވެސް މިޙަދީޘްގައިވެއެވެ. އެބޭކަލަކު ވިދާޅުވިއެވެ. “ތިމަންކަލޭގެފާނަކީ ޖިބްރީލެވެ. އަދި މިހުންނެވީ މީކާއީލްއެވެ.” (ބައްލަވާ: ޞަޙީހުލް ބުޚާރީ: 1386، މުސްނަދު އަޙްމަދު: 20165)\nއަދި އިބްނު ޢައްބާސް ރަޟިޔަﷲ ޢަންހުމާ ކިބައިން ރިވާވެފައިވެއެވެ. ނަބިއްޔާ ޞައްލަﷲ ޢަލައިހިވަސައްލަމަ ދެޤަބުރެއްކައިރިން ވަޑައިގެންނެވިއެވެ. ފަހެ އެކަލޭގެފާނު ޙަދީޘް ކުރެއްވިއެވެ. “ހަމަކަށަވަރުން މިދެމީހުންނަށް (އެބަހީ މިދެޤަބުރުގައިވާ ދެމީހުންނަށް) އެބަ ޢަޛާބުދެވެއެވެ. އެބައިމީހުންނަށް ޢަޛާބުދެވެނީ އެހާބޮޑުކަމެއްގެ ސަބަބަކުންނެއް ނޫނެވެ. (އެބަހީ، އެދެމީހުންގެ ނަޒަރުގައި ނުވަތަ އަހަރެމެންގެ ނަޒަރުގައި އެހާ ބޮޑުކަމެއްގެ ސަބަބަކުންނެއް ނޫނެވެ.) އެއިގެ ތެރެއިން އެކަކު ދަންނައެވެ. އެމީހާ ކުޑަކަމުދާ ނަޖިހުން ރައްކާތެރިއެއްނުވެއެވެ. އަދި އަނެއްމީހާއަކީ ދެބައޮޑުވަމުން ހިނގާމީހެކެވެ.” ދެން އެކަލޭގެފާނު ރޯކަދުރުއޮށިގަނޑެއް ނަންގަވައި، ދެފަޅިއަށްފަޅުއްވާފައި އެދެގަބުރުގައި ޖެއްސެވިއެވެ. ޞަޙާބީން ދެންނެވިއެވެ. “އޭﷲގެ ރަސޫލާއެވެ! ތިޔަފަދައިން ކަންތައް ތިކުރެއްވީ ކީއްވެތޯއެވެ؟” އެކަލޭގެފާނު ޙަދީޘް ކުރެއްވިއެވެ. “އެދެއޮށިގަނޑު ނުހިކޭހާހިނދަކު، އެދެމީހުންގެ ޢަޛާބު ލުއިކޮށްދެއްވާނެކަމަށް ތިމަންކަލޭގެފާނު އުއްމީދުކުރައްވަމެވެ.” (ޞަޙީޙުލް ބުޚާރީ: 218، 1361، 1378، 6052، ޞަޙީހް މުސްލިމް: 292)


ހުޅުމާލޭ ފުލުހުންގެ އާ މަރުކަޒު ރަސްމީކޮށް ހުޅުވައިފި – Dhuvas Online\nހުޅުމާލޭ ފުލުހުންގެ އާ އިމާރާތް ހުޅުވުމުގެ ރަސްމިއްޔާތުގެ ތެރެއިން -- ފޮޓޯ: ޕޮލިސް\nހުޅުމާލޭ ފުލުހުންގެ އާ މަރުކަޒު ރަސްމީކޮށް ހުޅުވައިފި\nހުޅުމާލޭ ފުލުހުންގެ އާ މަރުކަޒު ރަސްމީކޮށް ހުޅުވައިފި އެވެ.\nމި މަރުކަޒު ރަސްމީކޮށް ހުޅުވައިދެއްވީ ހޯމް މިނިސްޓަރު ޝެއިހް އިމްރާން އަބްދުﷲ އާއި ކޮމިޝަނާ އޮފް ޕޮލިސް މުހައްމަދު ހަމީދެވެ.\nހުޅުމާލޭ ފުލުހުންގެ މަރުކަޒު ހުންނަނީ ހުޅުމާލޭގެ ސެންޓްރަލް ޕާކް ކައިރިން، ހިތިގަސް މަގުގައި އެވެ.\nމި މަރުކަޒު ހުޅުވުމުގެ ރަސްމިއްޔާތުގައި ވާހަކަދައްކަވަމުން މިނިސްޓަރު އިމްރާން ވިދާޅުވީ ހުޅުމާލޭގައި ފުލުހުންގެ ފުރިހަމަ މަރުކަޒެއް ގާއިމްކުރެވިގެން ދިއުމަކީ ފުލުހުން އަދާކުރަންޖެހޭ މުހިންމު ޒިންމާއަށްޓަކައި ވަރަށް މުހިންމު ފިޔަވަޅެއްކަމަށެވެ. މިނިސްޓަރު ވިދާޅުވީ ހުޅުމާލޭގެ އާބާދީ އިތުރުވެ ހިދުމަތްތައް ގިނަވެ، ރައްޔިތުންގެ ހަރަކާތްތައް ފުޅާވެ، މުޅި ވެއްޓަށް އަންނަމުންދާ ބަދަލުތަކާ އެކުގައި ހުޅުމާލޭގައި ފުލުހުން ދޭންޖެހޭ ހިދުމަތްތަކަކީ ކޮންމެހެން ފުޅާކުރަންޖެހިފައިވާ ހިދުމަތެއް ކަމަށެވެ.\nހުޅުމާލޭ ފުލުހުންގެ އާ އިމާރާތް ހުޅުވުމުގެ ރަސްމިއްޔާތުގެ ތެރެއިން — ފޮޓޯ: ޕޮލިސް\nމިރަސްމިއްޔާތުގައި ކޮމިޝަނާ އޮފް ޕޮލިސް މުހައްމަދު ހަމީދު ވިދާޅުވީ ފުލުހުންގެ ސްޓްރެޓީޖިކް ޕްލޭންގެ އެންމެ މުހިންމު އެއް އަމާޒަކީ ރައްޔިތުންނަށް ހިދުމަތް ދިނުމުގެ އެންމެ ކުރީ ސަފުގައި ހަރަކާތްތެރިވާ ފަރާތްތަކަށް މަސައްކަތް ކުރާނެ ރަނގަޅު މާހައުލެއް ގާއިމްކޮށްދީ ވަސީލަތްތައް ދިނުން ކަމަށެވެ. ސީޕީ ހަމީދު ވިދާޅުވީ ރައްޔިތުންނާ ވީހާވެސް ގާތުން ހިދުމަތް ފޯރުކޮށްދޭނެ ނިޒާމްތައް ގާއިމްކުރުމަށް އިސްކަން ދެއްވާ ކަމަށެވެ.\nހުޅުމާލެ ފުލުހުންގެ އާ އިމާރާތް ކުރުމުގެ މަސައްކަތް އިފްތިތާހު ކުރީ 2017 ޖޫން 14 ގައި އެވެ. މަސައްކަތް އެއްކޮށް ނިންމާލާފައިވަނީ 20199 ނޮވެ،ްބަރު 12 ވަނަ ދުވަހު އެވެ.\nމި އިމާރާތަކީ ތިން ފަންގިފިލައަށް އިމާރާތްކޮށްފައިވާ އިމާރާތެކެވެ. ފުލުހުން ބުނީ މި އިމާރާތަކީ ޒަމާނީ ޕޮލިސް ސްޓޭޝަނަކުން ރައްޔިތުންނަށް ހިދުމަތް ފަސޭހައިން ދެވޭނެފަދަ ބައިތަކާ ވަސީލަތްތަކުގެ މައްޗަށް ބިނާކޮށްފައިވާ ތަނެއް ކަމަށެވެ.\nމި މަޝްރޫއުއަށް 27.5 މިލިއަން ރުފިޔާ ހަރަދުވެފައިވެއެވެ.